Enmennah hadhiyaa akah "Bos" ge making | Mihaaru\n"ބޮސް" ގެ ޕޯސްޓަރެއް: ފިލްމަށް އަންނަނީ ބޮޑު ތަރުހީބެއް ލިބެމުން.\n11 ނޮވެމްބަރ 2017 - 13:153comments\nފިލްމު ޕްރިމިއާ ނައިޓްގައި "ބޮސް" ގެ ޓީމުން، ޕްރިމިއާ ޝޯ އަށް ދިޔަ މީހުންނަށް ދިން ހަދިޔާތަކުގެ ތެރޭގައި ކަރުނަ ފޮހެން ކުޑަރުމާލަކާއި ފިލްމުގެ މޭކިން ސީޑީ ހިމެނެ އެވެ.\nމީގެ އިތުރުން "ބޮސް" ގެ މޭކިން މިހާރު ވަނީ އާންމުކޮށް އެންމެންނަށް ވެސް ފެންނާނެހެން ފިލްމުގެ ރަސްމީ ފޭސްބުކް ޕޭޖްގައި ހިމަނައިފަ އެވެ.\nއެހެންވެ މިއީ އަދި "ބޮސް" ނުބަލާ މީހުންނަށް ވަރަށް ހާއްސަ އެއްޗަކަށް ވެގެން ދާނެ އެވެ.\n"ބޮސް" ގެ މޭކިން ޕާޓް ވަން.\nމޭކިންގައި ޑައިރެކްޓަރާއި ތަރިންނާއި ޓެކްނިކަލް މީހުންގެ ތަޖުރިބާތައް ހިއްސާކޮށްފައިވެ އެވެ.\n"ބޮސް" ގެ މޭކިން ޕާޓް ޓޫ.\n"ބޮސް" އަކީ ނަހުލާގެ ވަރަށް އަސަރު ފަދަ ލޯބީގެ ސްކްރިޕްޓަކަށް އައިޝަތު ރިޝްމީ ޑައިރެކްޓްކޮށްފައިވާ ފިލްމެކެވެ. ފިލްމުގެ މުހިއްމު ރޯލްތައް ކުޅެފައި ވަނީ އަލަށް ތައާރަފުވި މުހައްމަދު ޔުނާންއާ އެކު، މަރިޔަމް އައްޒަ، އިބްރާހީމް ޖިހާދު (ޖިމީ)، ފާތުމަތު އާޒިފާ (އަޒޫ)، އަލީ ޝަމީލް އަދި އަލީ އާޒިމް (ދޮންއައްޔަ) އެވެ.\nމިއީ މިދިޔަ އަހަރު ރިލީޒް ކުރި ބިރުވެރި ފިލްމް "4426" އަށް ފަހު، ނަހުލާގެ ކްރިސްޓަލް އެންޓަޓައިންމަންޓުން ގެނެސް ދިން ފުރަތަމަ ފިލްމް ވެސް މެ އެވެ. އަނެއްކޮޅުން ނަހުލާގެ ސިގްނޭޗަ ސްޓައިލް ކަމަށްވާ މެލޮޑްރާމާއެކެވެ.\nނަހުލާ ބުނަނީ "ބޮސް" އަކީ ލޯބީގެ އަސަރު ގަދަ ފިލްމްތައް ކަމުދާ މީހުން ކޮންމެހެން ވެސް ބަލާލަން ޖެހޭ ކަހަލަ ފިލްމެއް ކަމަށެވެ.


ކޯވިޑް-19: މިމަހު ފަސް ވަނަ މީހަކު ނިޔާވެއްޖެ ކޯވިޑް-19: މިމަހު ފަސް ވަނަ މީހަކު ނިޔާވެއްޖެ\nކޯވިޑް-19: މިމަހު ފަސް ވަނަ މީހަކު ނިޔާވެއްޖެ\nރާއްޖޭގައި ކޯވިޑް ބަލީގައި ނިޔާވި މީހަކު ވަޅުލަނީ --\nށ.ކޯވިޑް މެނޭޖްމަންޓް ފެސިލިޓީގައި ފަރުވާދެމުން އައި މީހަކު ނިޔާވެއްޖެއެވެ. ނިޔާވެފައިވަނީޢުމުރުން 80 އަހަރުގެ ދިވެހި ފިރިހެނެކެވެ. އެޗްޕީއޭއިން ބުނީ އޭނާ ނިޔާވީ މިއަދު މެންދުރު ފަހު 02:30 ހާއިރުކަމަށެވެ. މިއީ ކޯވީޑްގައި ނިޔާވި 231ވަނަ މީހާއެވެ. އަދި މިމަހު ނިޔާވި ފަސްވަނަ މީހާއެވެ.\nމިބަލީގައި އިއްޔެވެސް ވަނީ މީހަކު ނިޔާވެފައެވެ. ރާއްޖޭގައި މިބަލީގައި 200އަށް ވުރެ ގިނަ މީހުން ނިޔާވެފައިވާއިރު މިބަލީގައި ގިނަ މީހުން ނިޔާވެފައިވާކަމަށް ރިކޯޑުކުރެވިފައިވަނީ މިދިޔަ މޭއި މަހުގެ ތެރޭގައެވެ. އެގޮތުން އެމަހު އެކަނިވަނީ 80އަށްވުރެ ގިނަ މީހުން ނިޔާވެފައެވެ.


MDN Akaa Hure Rayyithunnai Sarukaaraa Jehijje - Dr. Iyaz - Vaguthu\nއެމްޑީއެންއަކާ ހުރެ ރައްޔިތުންނާއި ސަރުކާރާ ޖެހިއްޖެ - ޑރ. އިޔާޒް\n3 މަސް ކުރިން ( ނޮވެމްބަރު 2, 2019 )\nއިސްލާމް ދީނާއި ކީރިތި ރަސޫލާ (ސ.އ.ވ) އަށް ފުރައްސާރަކޮށް ދިރާސާގެ ނަމުގައި ރިޕޯޓް ނެރުނު މޯލްޑިވްސް ޑިމޮކްރަސީ ނެޓްވޯކް (އެމްޑީއެން) އަކާ ހުރެ ދިވެހި ރައްޔިތުންނާއި ސަރުކާރާ ޖެހިއްޖެ ކަމަށް، ދީނީ އިލްމުވެރިޔާ ޑރ. މުހަމަދު އިޔާޒް ވިދާޅުވެއްޖއެވެ.\nއިޔާޒް މިގޮތަށް ވިދާޅުވެފައިވަނީ އޭނާ ކުރެއްވި ޓްވިޓެއްގައެވެ.\nއެ ޓްވީޓުގައި އިޔާޒް ވިދާޅުވީ، އެމްޑީއެންއާ ހުރެ ރައްޔިތުންނާއި ސަރުކާރާއި ޖެހި، ބޮޑު އޮޅުން ބޮޅުން ގަނޑެއްގެ ތެރެއަށް ގައުމު ވެއްޓިފައިވާ ކަމަށެވެ. އެހެންކަމުން ލަސްނުކޮށް އެމްޑީއެން އުވާލަންޖެހޭ ކަމަށް އިޔާޒް ވިދާޅުވިއެވެ.\n"ލާދީނީ ޓެރެރިސްޓް އެމްޑީއެން އަކާ ހުރެ ރައްޔިތުންނާއި ސަރުކާރާއި ޖެހި، ބޮޑު އޮޅުން ބޮޅުން ގަނޑެއްގެ ތެރެއަށް ގައުމު ވެއްޓިއްޖެއެވެ. ވީމާ ލަސްނުކޮށް އެމްޑީއެން އުވާލަން ޖެހެއެވެ" ޑރ. އިޔާޒް ކުރެއްވި ޓްވިޓުގައި ވިދާޅުވެފައިވެއެވެ.\nއެމްޑީއެން އިން "ޕްރިލިމިނަރީ އެސެސްމަންޓް އޮން ރެޑިކަލައިޒޭޝަން އިން ދަ މޯލްޑިވްސް" ގެ ނަމުގައި ނެރެފައިވާ ރިޕޯޓާއި ގުޅިގެން ޑރ. އިޔާޒްގެ އިތުރުން ގިނަ ބަޔަކު އަންނަނީ، އެ ރިޕޯޓުގައި އިސްލާމް ދީނަށާއި މާތްވެގެންވާ ރަސޫލާއަށް ފުރައްސާރަކޮށްފައިވާތީ އެ ޖަމްއިއްޔާ އުވާލުމަށް ސަރުކާރަށް ގޮވާލަމުންނެވެ. އެހެން ނަމެވެސް ސަރުކާރުން އެ ޖަމްއިއްޔާ އުވާލުމުގެ ބަދަލުގައި ވަނީ ސަސްޕެންޑް ކޮށްފައެވެ.\nމިކަމާއި ގުޅިގެން ގިނަ ބައެއްގެ ފާޑުކިޔުން ސަރުކާރަށް އަމާޒުވެފައިވާ ދަނޑިވަޅެއްގައި ސަރުކާރުން ވިދާޅުވީ އެމްޑީއެންއާއި މެދު ފިޔަވަޅެއް އަޅާނީ ފުލުހުން ކުރަމުން އަންނަ ތަހުގީގު ނިމުމުން ކަމަށެވެ. ފުލުހުން ވިދާޅުވީ، އެ ރިޕޯޓްގައި ދީނަށް ފާޑުކިޔައި، ތައުހީނުކޮށް ފުރައްސާރަ ކޮށްފައިވާކަން ފާހަގަކުރެވިފައިވާ ކަމަށެވެ.\nނޮވެމްބަރު 2, 2019 11:47\nއެހެން އެވަނީ މިހާރުމިއޮއްސަރުކާރަކީ ރައްޔިތުންގެއަޑުނާހާ ބޯހަރު ހަރުކަށިސަރުކާރަކައްވާތީ #ބޭންއެމްޑީއެން\nނޮވެމްބަރު 2, 2019 17:40\nއެމްޑީއެންއަކާ ހުރެ ރައްޔިތުންނާއި ސަރުކާރާ ޖެހުނީކީ ނޫން. ސަރުކާރުން ރައްޔިތުންނަށް ގޮންޖަހާފަ އެމްޑީއެން ދިފާއު ކުރަން ހަދައިގެން ގޯސްވީ. ކަލޭމމެން އަދިވެސް އޮޅުވާލަންތަ؟ ތިކަމެއް ނުވާނޭ. ކަލޭމެން ތިނެއްޗަށް ވާނުވާ ނޭނގިގެންތަ ނޫނީ ޖައްބާރުކަމުންތަ އެއްވެސް ކަމެއް ނޭނގޭކަމަމަށް ތިހަދަނީ؟ ހާދަ ނުބައިނުލަފާ އެތިވަރުތަކެކޭ މީ.\nނޮވެމްބަރު 2, 2019 20:56\nމަވެސް ހިތަށް މި އަރަނީ އިޔާޒުގެ ރާގު ބަދަލުވަނީ ބާވައޭ!\nނޮވެމްބަރު 2, 2019 11:50\nދިވެހީންނާ ޖެހިގަތީ ކަލޭމެން.\nނޮވެމްބަރު 2, 2019 11:56\nއެމް ޑީ އެންް އަކާ ހެދިޔެއް ނޫން ...ސަރުކާރު ގެ ލާދީނީ ކަމާހެދި...ލާދީނީ ސަރުކާރު\nކޮބައިތަ ތިބޭފުޅާގެ ޞާާލިހު ރައީސް\nނޮވެމްބަރު 2, 2019 11:57\nއިޔާޒުމެން ރައްޔިތުންގެ ބޮލުތެރެއަށް ވަދެގެން ގެނައި ސަރުކާރަކާ ހެދި ރައްޔިތުންނާ ސަރުކާރާ ޖެހިގެން މިއުޅެނީ. އޭރުވެސް އަހަރެމެން ބުނިން މިއީ އިސްލާމްދީނާ ބީރައްޓެހި ބަޔެކޭވެސް. ޤަބޫލުނުކޮއް ފައިސާއާއި ވަޒީފާގެ ދަހިވެތިކަމުން އިޔާޒުމެން ކުރިކަމެއްގެ ހިތިނަތީޖާ މިއީ.\nރައްޔިތުންނަށް ވުރެ ސަރުކާރަށް މުހިއްމީ ލޮބުވެތި އެމްޑީއެން އޭ ބުނަން ނުކެރިގެން ކީއްވެތޯ އުޅެނީ. ނަމާއިއެއްގޮތަށް ސޯލިޙު ވީމަތޯ؟\nނޮވެމްބަރު 2, 2019 11:58\nއެމްޑީއެން އުވާލާ . އަންނިވެސް.އުވާލާ. މިދޭއްޗަކީ ހެސްކިޔާފަ ދީނަށާ ރަސޫލާއައް ފުރައްސާރަ ކުރާ ދޭތި\nނޮވެމްބަރު 2, 2019 12:04\nއޭރުވެސް މަމެންގޮވަމުން ދިޔައިން މިއީ ލާދީނީ ފިކުރުގެ ބަޔެކޭ. މިވެރިންނަކަށް ނުކެރޭނެ ކިތަންމެ ވަރެއްކުރިޔަސް އެމް.ޑީ. އެން އުވާލާކަށް. މިކަހަލަ ރިޕޯޓް ނެރެން ބޭރުގެ ލާދީނީ ޖަމާއަތްތަކުގެ ޕުރެސަރ އަންނާނެތީވެ. ޔާމީންގެ ސަރުކާރުނަމަ މި އެމް.ޑީ.އެން އުވާލައިނެ. ވަރަށް ޔަޤީންކަމާއެކު މިބުނަނީ. ބޭރުން އަންނާނެ ޕުރެސަރަކަށް ނުބަލާނެ. ރައްޔިތުން އެދޭގޮތަށް ރާއްޖޭގެ ޤާނޫނުގެ ތެރެއިން ވަރަށް ފަސޭހައިން ކުރެވެން އޮތްކަމެއް މިއީ.\nނޮވެމްބަރު 2, 2019 12:05\nއެމްޑީއެން އާއި އެކު އެމްޑީޕީ އުވާލަން ޖެހޭ.\nނޮވެމްބަރު 2, 2019 13:25\nނޮވެމްބަރު 2, 2019 13:48\nތިކަން ނޭނގެނީ ވެރިކަމުގަ ހުރި . ބޯ ބުރާންތި.\nނޮވެމްބަރު 2, 2019 13:54\nމިސަރުކާރަކީ ރަޢިއްޔަތުންނަށް ވެރިކަންކޮށްދޭން އައިސަރުކާރެއްތޯ ނޫންނަމަ ލާދީނީ އެމްޑީއެން ހިމާޔަތްކުރަންއައިސަރުކާރެއްތޯ ސާފްކޮށްދޭން އެބަޖެހޭ\nނޮވެމްބަރު 2, 2019 14:07\nއާދޭސް ކޮށްފައި ބުނަން މި ޤައުމު ދީނާ ޚިލާފުވާ ޢަދުއްވުންގެ ކިބައިން ސަލާމަތް ކޮށްދޭށެވެ.\nނޮވެމްބަރު 2, 2019 14:10\nސސަރިކާރާހެދި ސަރުކާރާ ރައްޔިތުން ޖެހިގެން މިއުޅެނީ\nނޮވެމްބަރު 2, 2019 14:11\nދެންހޮޓުވާނެ ކަމެއްނެތް. ވައްކަންކުރާ ވަގުސަރުކާރެއް އޮވެގެން ފަޔަޢް ހިނިއަރާގެން ތިޔައޮތޯ ސޯލިހުސަރުކާރެއްގެނެވިފަ. ވަރަށްރީތިވެއްޖެއެއްނު. އުރިހާ ބާރެއްމުށުތެރެއަަށްލާ ގައުމުގަ ދީނާ ދެކޮޅު ޖަމާއަތްހަދާ ޖޫޑިޝަރީ އަށް އަތާފަޔާ ބޯކޮށްޕާ ގައުމުގެ ބައިތުލްމާލު ދިރުވާލާ .ދެްނއަތްޖަހާ\nނޮވެމްބަރު 2, 2019 14:52\nރައްޔިތުންނާ ސަރުކާރާ ޖެއްސުވީ އިޔާޒު އާއި ޒައިދު އާއި އަދި ދެތިން އިލްމުވެރިންނޭ ކިޔައިގެން އުޅުނު ބައެއް\nނޮވެމްބަރު 2, 2019 15:27\nޑރ.އިޔާޒް ތިބޭފުޅާ ވެސް އަގަ އޮތީމަ ދީނޭ ކިޔާގެން މަޝްއޫރު ވާންވެގެން އުޅެނިއްޔޭ، މިހާރު ވެސް ސަރުކާރުން މަތީ މަގާމެއް ތިބޭފުޅައަށް ދީބަލަ ވަގުތުން އަގަ މަޑު ކުރާނެ، މީ ހަގީގަތަކީ\nނޮވެމްބަރު 2, 2019 15:29\nޢެމްޑީއެންތަ އައްނިތަ އެކަމާ ވަކާލާތު ކުރަނީ އެމްޑީއެން އައްވުރެ ބޮޑައް އެމްޑީޕީގެ ބައެއް އިސްވެރިން ތިވާހަކަދައްކަނީ ރާއްޖޭގަ\nނޮވެމްބަރު 2, 2019 15:31\nޢިޔާޒު އަކީ މާކަމުދާ މީހެއްނޫން\nނޮވެމްބަރު 2, 2019 15:45\nޢުވާލާނެ އެމްޑީއެން ދެންހަދާގާނޫނުތަކުން ހިންގޭގޮތަ ފުރުސަތުދީފަ އެމްޑީޕީ އެމްޑީއެން މީއެއްބައެއް ސަރުކާރު ހިންގަނީ އެމްޑީޕީއިން ތިންބާރު އޮތީއެއްވެ ސުޕަކެޓީއެއްޗަކައްވެފަ އެމްޑީއެން އިންބުނިގޮތައް ގާނޫނެއްފާސް ކޮއްފައޮތީ މިހާރުވެސް.\nނޮވެމްބަރު 2, 2019 15:57\nއެހެން ނޫނަސް ސަރުކާރާ ރަ އްޔިތުންނާ އޮތީ މާ އެކުވެރި ގުޅުމެ އްނޫން. މި ސަރުކާރު އައިސްގެން އުޅެނީ 2008-2012 ކެވުނުވަރު ނުފުދިގެން އަމިއްލަ ޖީބައްބަރުކުރަން. މިފަހަރު ކަނީ ގާސިމާ އިމްރާން އަދި އިލްޔާސްއައް ވެސް ބައިއެޅިގެން.. މިއަހަރުގެ ބަޖެޓު ދޮވެލީ ހިނދު ކޮޅެއްގެ ތެރޭގަ. މާމުލި ވަގުން.\nނޮވެމްބަރު 2, 2019 17:04\nކަލޭ ތީ އަޅެފަހެ ރަނޑު އަނހެނެއްތަ؟ ކޮންމެ ދުވަހަކު ކޮންމެވެސް ފީކުދާނު ވާހަކައެއް އެބަ ދައްކާ. ކަލޭގެ ހުނަރަކީ ފޮތުނަ އުފެއްދުމާ ދޭތެރެ ޖެއްސުން. އަދި މުޖުތަމާގަ ބައިބައިވުން އުފެއްދުނ\nނޮވެމްބަރު 2, 2019 17:13\nނަމުގައި ވާފަދަ ސޯލިހް ބޭ ފުޅެއް ހުންނެވީ?ިހަމަ ހިނި އަންނަނީ.. ކިޔޭ ނުކިޔޭ އިނގޭތަ ކަލެއަށަށް\nނޮވެމްބަރު 2, 2019 17:31\nސެއިޚުންވެސް ސަހިންދާގެ ދިފާއުގައި ، ވަރަށްހިތާމަހުރިކަމެއްމި...\nނޮވެމްބަރު 2, 2019 17:47\nޢަހަރުވެގެންމިދަނީ! ޜިބަންފަށްކަޑާ ސެލްފީނެގުން ނޫން ކޮންކަމެއްގައުމަށް ކޮށްދިނީ! ތެދުފުޅެއް ! އައުވާނުންގެ ކޮށާރުތަށް އެހެރީ ސާލިހުކަމާއެކު ފުރާލަ ދީފަ! ސާލިހުއައްނި އެއް އެހެރީ ހަތަރު އުދަރެސް ފެނުގައިޖެހި ދިލުވާފައި! ޢެމީހަކަށް ދަސްހުރި އެއްޗެއް ކިޔަވާ ފެންމަތުރައިގެން ތިބެމާބަހީ !މިމުސީބާތުން ސަލާމަތް ވޭތޯ!\nނޮވެމްބަރު 2, 2019 18:15\nކަލޭމެން ކީއްވެތަ މިގައުމުގަ ފައިހިއްޕައިގެން އުޅެން ތިޔަ ދިމާކުރަނީ؟ މިގައުމަށް ކީތް ނުކުރެވިގެންތަ؟ ތިއޮތީ ޕާސްޕޯޓް، އެއޮތީ ސީރިޔާ. ނޫނީ އަފްގާނިސްތާނު. ސޫދާނު. ހަޅޭއް ނުލަވާ ފުރައިގެން ގޮސް ކަލޭމެން ތިޔަ ކުރަން އުޅޭ ކަމެއް ކުރަންވީނު؟\nނޮވެމްބަރު 2, 2019 20:40\nއެމްޑީއެން އަކީ ސަރުކާރު. ސަރުކާރަކީ އެމްޑީއެން.


Covid Ge Haalath Belumah Kohme Atholhakah Sarukaarun Mandhoobeh Ayyan Kuran Ninmaifi - Vaguthu\nކޮވިޑްގެ ހާލަތު ބެލުމަށް ކޮންމެ އަތޮޅަކަށް ސަރުކާރުން މަންދޫބެއް އައްޔަން ކުރަން ނިންމައިފި\nމިހާރު ފެތުރެެމުން އަންނަ ކޮވިޑް-19 ވައިރަހާ ގުޅިގެން އަތޮޅު ތެރޭގެ ހާލަތު ބެލުމަށް އިސް ފަރާތެއް އައްޔަން ކުރުމަށް ސަރުކާރުން ނިންްމައިފިއެވެ.\nމިކަން ހާމަކޮށް ހެލްތު މިނިސްޓްރީން ނެރުނު ބަޔާނެއްގައި ވިދާޅުވެފައި ވަނީ، އަތޮޅުތެރޭގެ ރަށްރަށުގައި މި ބަލި ފެތުރުން އިންތިހާއަށް އިތުރުވުމާއި އެކު ހާލަތު ބެލުން އިތުރަށް ހަރުދަނާކޮށް، ކޮންމެ އަތޮޅެއްގެ ކޯޑިނޭޝަން ވަރުގަދަ ކުރުމަށް ކޮންްމެ އަތޮޅަކަށް ސަރުކާރުގެ އިސް ފަރާތެއް އައްޔަން ކުރުމަށް ސަރުކާރުން ނިންމާފައިވާކަމަށެެވެ.\nއެގޮތުން ކޮންމެ އަތޮޅެއްގައިވެސް އިސްކޮށް ހަރަކާތްތެރިވާނީ މިނިސްޓްރީތަކުގެ ޑެޕިއުޓީ އަދި ސްޓޭޓް މިނިސްޓަރުން ކަމަށާއި، އެެފަރާތްތަކުން ކައުންސިލް އަދި ޓާސްކުފޯސްތަކާ ގުޅިގެެން މަސައްކަތްްކުރާނީ އަތޮޅުގައި ކޮވިޑް ހުއްޓުވުމަށް ކުރަމުންދާ މަސައްކަތްތަކާއި، މިކަންކަމަށް ދިމާވާ މައްސަލަތަކުގެ ފުރިހަމަ މައުލޫމާތު ހެލްތު އިމަޖެންސީ އޮޕަރޭޝަން ސެެންޓަރ (އެޗްއީއޯސީ)އާއި އަދި އެހެނިހެން ކަމާބެހޭ އިދާރާތަކަށް ހިއްސާކުރެއްވުމަށް ކަމަށް ބަޔާނުގައި ވަނީ ވިިދާޅުވެެފައެވެ.\nކޮވިޑް އަންނަނީ އަތޮޅުތެރޭގައި ހަލުވިކަމާއި އެކު ފެތުރެމުންނެވެ. މިއާއެކު މިހާތަނަށް 70 އަށްވުރެ ގިނަ ރަށް ވަނީ މޮނިޓަރިންގެ ހާލަތަށްވެސް ގެނެސްފައެވެ.\nރާއްޖެ އިން މިހާތަނަށް 60،000 އަށް ވުރެ ގިނަ މީހުން ކޮވިޑަށް ފައްސިވެ 157 މީހުން ވަނީ މި ބަލީގައި ނިޔާވެފައެވެ. މި ބަލި ޖެހުނު މީހުންގެ ތެރެއިން 35،365 މީހުން ބަލިން ރަނގަޅުވި އިރު، ބަލީގައި ފަރުވާ ހޯދަމުން އަންނަ މީހުންގެ އަދަދު 24،000 އަށް ވުރެ މައްޗަށް އަރައެވެ.\nކޮވިޑް ޖެހިގެން މިވަގުތު އެޑްމިޓްކޮށްގެން ފަރުވާދެމުން އަންނަނީ 252 މީހުންނަށެވެ.\nމެއި 29, 2021 10:30\nސަރުކާރުން އެއްބަސްވެއްޖެ ކޮވިޑް ހާލަތު ނުބެލެހެއްޓޭ ކަމަށް ……….\nމެއި 29, 2021 10:42\nއެއްވެސް މައްސަލަ އެއް ބަލިމަޑު ކަމެއް ހައްލު ކުރުމުގެ ވިސްނުން ނެތް ބަޔަކަށް ކޮވިޑް ކޮންޓްރޯލް ކުރެވޭނީ ކިހިނެއްތބާ!!!. ރާއްޖެގައި ބަންގާލުންނާ އެއްކޮށް މިހުން ތިބިވަރުވެސް އެގޭ މީހަކު ނެތް. ދެން ކާމިޔާބް ވެކްސިން ޕުރޮގުރާމެއް ވެސް ހިންގޭނީ ކިހިނެތްބާ!!!.\nމެއި 29, 2021 10:52\nާއަނެއކާވެސް ޚަރަދު އިތުރުކުރާނެ ގޮތެއް . މިފަހަރު ނޮހޮވުނު މީހުންގެތެރެއިން މީހެއްކަންނޭގެ ...\nމެއި 29, 2021 10:59\nއިތުރު މީހުންނަށް މުސާރަ ނުދީ މިހާރު ވަޒީރުތިބި ވަޒީރުން ލައްވާ ކުރުވާ ތިކަން\nމެއި 29, 2021 11:13\nސަރުކާރުގެއިހުމާލުކަމަށްއެއްބަސްވިއަސް ރައިއްޔަތުންކިބައިން މައާފަކަށްނޭދޭވީމައެއީ އެއްބަސްވީކީނޫން އެއީއަލިފާންގަނޑަށް ފެންއަޅާލީ! އެކަންކާމިޔާބުވެއްޖެ! ދެއަޑެއްކަނޑުވާލެވިއްޖެ!\nމެއި 29, 2021 11:15\nކޮވިޑް އެލަވަންސް ހޯދަންވެގެން ތި އުޅެނީ. އަތޮޅުތަކަށް ބޭނުންވަނީ ވަސީލަތަތްތައް\nމެއި 29, 2021 11:25\nބޮޑު މުސާރަ ދީފަ ސިޔާސީ މަޤާމެއް އުފެއް ދުން ބޭނުމަކީ....ވާނެ ފައި ދާއެއް ނެތް....\nމެއި 29, 2021 11:28\nއަނެއްކާވެސް ކޮންމެ އަތޮޅަކަށް ހެލްތް މިނިސްޓްރީގެ ސްޓޭޓް މިނިސްޓަރެއް ހަމަޖައްސަންވީ ދޯ؟ އަ ދިވެސް ދޭން ޖެހޭ މީހުންނަށް ވަޒީފާ ދީ ނުނިމެނީތަ؟\nކޮންމެ އަތޮޅެއްގައި ހުންނާނެ އަތޮޅު ކައުންސިލްގެ ރައީސެއް\nމިހާރު ކޮންމެ އަތޮޅެއްގައި އަތޮޅުހިސްޕިޓަލް ހުންނަންޖެހޭނެ މެނޭޖަރަކާއެކު\nކޮންމެ ރަށެއްގައި ހުންނާނެ ސިއްޚީ މަރުކަޒެއް ހިންގަން ހަވާލުކޮށްފައިވާ އިސް ފަތާތަކާއެކު\nސްޓޭޓް މިނިސްޓަރަކަށް ވުރެ މާ ރަގަޅަށްވެސް މި ދެންނެވި މީހުން އެކަންކޮށްފާނެ މެނޭޖްކޮށްބަލަ ވަޞީލަތުގެ ބޭނުންކޮށްގެން\nމެއި 29, 2021 11:29\nރަށަކަށް5އޯކޭވާނެ. މުސާރަ މަހަކު 25000.00\nތިކަން ކުރަން ފުލުހުންނާއި ސިފައިންނާ ހަވާލުކޮއްފާ އެއްފަރާތް ވެބަލަ އޭރުން އެމިހުން ބޭބުން ގޮތަކަށް ބޭބުން ބަޔަކު ނެރެގެން ތިކަން ކުރެވިދާނެ ކަމަށް ދެކެން ދެންވީ ތިޔަބުނާ މަންދޫބަކަށް މިލިޔަނުން ރުފިޔާދޭން އޭރުން ކޮވިޑެއްނޫން ދެންހުރި ބަލިތައްވެސް ފިލާފާނެ ބޯހަލާކު\nބަލަ ކޮންމެ އަތޮޅެއްގަ އަދި ކޮންމެ ރަށެއްގަވެސް ރައްޔިތުން ހޮވާފަ މުސާރަ ދީފަ ހުންނާނެ މަންދޫބެއް އިތުތަށް ލާކަން ނުޖެހޭނެ\nމީ ހަމަ މަންދޫބުންގެ ރައީސްތާ ކޮންމެ މިނިސްޓަރަކަށް މަންދޫބެއް އެނޫންގޮތެއް ނެތީތަ\nމެއި 29, 2021 12:16\nރައްޔިތުންގެ ހާލު ބަލާކަށް ނޫންތޯ އަތޮޅު ކައުންސިލާ ރަށު ކައުންސިލާ އެލްޖީއޭ އާ ހޯމްއެފެއާޒް އާއި ރައްޔިތުންގެ މަޖިލިސް މެންބަރުން ތިބެނީ. ކޮންމެހެން އިތުރު ބޮޅުތައް ސަރުކާރާއި ދައުލަތް ހިންގުމުގެ ތެރެއަށް އިތުރުކުރަންޖެހޭތޯ. އިތުރު އޮޅުން ބޮޅުމާއި ހިޔާލު ތަފާތުވުން ނޫންކަމެއް ތިޔަ ކަމުން ނުވާނެ. ކަމެއް ސާފު ނުވެގެންތޯ މި އުޅެނީ.\nމިއުޅެެނީ ވާނުވާ ނޭގިގެނެއް ނޫން. މިއުޅެނީ ވާނުވާ އެނގޭ މީހުން ބުނާގޮތް ސަރުކާރުން ނަހަދާތީ.\nމެއި 29, 2021 12:45\nދެންތިޔަެިސްކުރާފަރާތްތައް މަސަތްކަތްކުރޭތޯބަލަން އެމީހުންގެ މައްޗައްވެސް އަދިމީހަކު އައްޔަންކުރާނެ. މިއޮތީވާސަރުކާރެއް\nމެއި 29, 2021 13:15\nވަންނަ ރުފިޔާ ގިނައީ ދޯ...\nމެއި 29, 2021 13:17\nކައުންސިލް ތައް އެއޮތީ ނޫ.. އަނެއްކާ އިތުރު ބަޔަކަށް ލާރިގަނޑެއް ދޭންވީ؟؟؟\nމެއި 29, 2021 14:08\nމި ސޯލިހަކީ މަންދޫބުން އައްޔަންކުރަން ލާފަހުރިމީހެއްބާ؟ (މަންދޫބު ރައީސް) ތިކަމަށްވެސް ބޭރުމީހުން އައްޔަން ކުރާތި\nއަނެއްކާވެސް ސިޔާސީ މަގާމުތަކެއް އުފައްދަން ރަނގަޅު ފުރުސަތެއް. ސަޅިދޯ؟ ދައުރުނިންމާލާނީ ރާއްޖެ ނާރާގަނެވޭނެ ފުން ވަޅުގަނޑަކަށް ގަޅާލާފަ. ފެއިލެެއްނުވޭ އަދިވެސް ، ބާރަށް ކުރިޔަށް. ރައްޔިތުންތިބޭ ބަސްއަހާގެން އަތް ދޮވެ ދޮވެ ގޭގައި. މިވަރު ދެފުއްފެއްނަ ހެޔޮވެރިކަމެއް ބަޔަކަށް ކޮށްދެވޭނީ.\nކުރިން ނަސީދު ވެރިކަމުގަވެސް ޕްރޮވިންސް އޮފީސްތަކެއް ހަދާފަ ބަޔަކުއައްޔަންކުރި އަނެއްކާ އެކުޅިވަރުފެށުނީ\nމެއި 29, 2021 14:27\nތިކަން ބަލާނެ މީހުން ރައްޔިތުން ވޯޓްލައިގެން ހޮވާފަ އެތިބީ، ކޮންމެ އަތޮޅަކުން2މީހުން، 80 ހާސް ރުފިޔާގެ މުސާރައާ، 20 ހާސް ރުފިޔާގެ އެލަވަންސާ ކޮމެޓީ އެލަވަންސާ ، އަދި ނުވިތާކަށް، ބަލިވިޔަސް ނުވިޔަސް ސާކްގެ 8 ޤައުމުން ހިލޭ ބޭސްފަރުވާއާއެކު ، އަދި ފުރިހަމަ ސެކިއުރިޓީއާވެސްއެކު،\nއެމީޙުން ލައްވާ ތިކަން ނުކުރެވެންވީ ސަބަބެއް ނުވިސްނޭ،\nރައްޔިތުންގެ މަޖުލީހެއް އޮންނަންޖެހޭ މައިގަނޑު ސަބަބަކީވެސްމީ، މިކަހަލަ ހާދިސާތައް ދިމާވާ ދަނޑިވަޅުތަކުގަ އެންމެ ގާތުން ރައްޔިތުންގެ ޙާލުބަލާ އަވަސްފިޔަވަޅުތައް އެޅުން. މީ އަސްލު މަޖުލިސްމެމްބަރުންގެ ޒިންމާއަކީވެސް، މަޖުލިސް އޮތުމުގެ ބޭނުމަކީވެސް،\nމިކަންކަން ނުކުރެވޭނަމަ މިހިދުން މިހިނދަށް ތިޔަ މަޖުލިސް އުވާލަންވީ،\nރައްޔިތުންގެ ފައިސާއިން ބޮޑު މުސާރަދީފަ ނަގާ ގޮނޑިއެއްގަ ބައިންދާފަ ބައިތިއްބާކަށް ނުޖެހޭނެ. މިކަހަލަ ދަނދިވަޅުތަކުގަ އެމީހުންގެ ބޭނުން ނުހިފޭގޮތަކަށް،\nމަޖުލިސްއެއް ނެތަކަސް ޤައުމުހިންގޭނެ، ކޮންމެ ކަމަކަށް ވުޒާރާއެއް ހުންނާނެ،\nއަތޮޅު ކައުންސިލް އަށް ތިކަންވާނެ\nމެއި 29, 2021 14:58\nރައީސްގެ އިގްތިސޯދީ ދުރުވިސްނޭ ސިޔާސަތުގެ ދަށުން މިއަހަރުގެ ބަޖެޓުން 1 ބިލިއަން ރުފިޔާ ހަރަދު ކުޑަކުރުމަށް ނިންމާ އެކަން ތަންފީޒްކުރުމުގެ ގޮތުން ރައީސް ނިންމެވި ވަރަށްވެސް ހަރުދަނާ ނިންމެވުމެއް.. ޝުކުރިއްޔާ ސޯލިހް\nކޮބައިތަ ކޮންމެ ރަކަށް އައްޔަން ކޮށްފައި ތިބޭ ޕޮލިޓިކަލް އެޕޮިންޓީ އެކޭ ކިޔާ ބަޔަކު . ތަނެއް ދޮރެއް އެނގޭ ބަޔެއްނޫން. ކުރހން އެނގޭ ކަމަކީ ނަރުސްކުދިންނަށް ވަޒީފާގެ ބިރުދެއްކުން. ވާނުވާ ނޭނގޭ ސަރުކާރު. ދަރުބާރުގެ ފުރާވެސް މީހުން. ދެންބަލަންތިިބޭ. ފްރޮންޓް ލައިންގަ މަސައްކަތްކުރާ ނަރުހުންނަށް އެއްޗެއްނުދީ މިބައިގަނޑު ގެ ޖީބުތައް ފުރާލާނެ. ކިއްކުރާ ކައރުންސިލްތަކެއްތަ އިހައްދުވަހު ހުވާކުރީ. ހުރިހާބާެރެް ދީފަޔޯ. މީއެެއުޅޭ ހެލްތުމިނިސްޓްރީގެ ތިބޭ ބައެްގެ މޮޅު ޚިޔާލު. ކޮމިޓީ ސަރުކާރު. އިރުއިރުކޮޅުން ބަޔަކު އައްޔަނު ކުރާނެ. ވާކަމެއްހަރާން\nމެއި 29, 2021 15:04\nއަނެއްކާ އަނެއް ލާރިގަނޑު!!\nމަންދޫބުން ނަގަން އަދި ތަންކޮޅެއް އަވަސްނޫންތޯ. އަދި އެހެން ނޫނަސް މި ސަރުކާރުން ގަބޫލުކުރާ ލާމަރުކަޒީ ނިޒާމާ އިދިކޮޅުކަމެއް ނޫންތޯ ތިޔައީ..ކައުންސިލްތައް ތިއްބާ. ކައުންސިލަރުންނާއި ނޫންތޯ ރައްތަކުގެ ހާލަތު ބެލުން ހަވާލުވެފައި އޮންނަނީ. ކައުންސިލް ނިޒާމު މަސައްކަތް ނުކުރާކަން ސަރުކާރައް ރޭކާލީތޯ. އަދި ކައުންސިލަރުންނައް ކީއްކުރަންތޯ މުސާރަދީފަ ބައިތިއްބަނީ ރައްޔިތުންގެ ހާލަތު ސަރުކާރާއި ހަމައަށް ނުގެނެވޭނޭނަމަ. އަނެއްކާވެސް ކޮންމެ މަންދޫބަކައް 20 ހާސް ރުފިޔާ މުސާރައާއި 15000 ރުފިޔާ އެލަވެންސު ދެއްވަންތޯ ތިޔަ އުޅުްވަނީ. އެއީތޯ މިވަގުތު ޚަރަދުބަރަދު ކުރުމައް އޮތް އެންމެ ހިކުމަތްތެރިގޮތަކީ. ސޯލިހު އިސްތިއުފާދީ.. ސޯލިހަކައް މިކަމެއް ނުވި. އަހަރެމެން ރައްޔިތުން މިތިބީ ފެޑްއަޕް ވެފަ ސޯލިހުގެ ނާގަބިލުކަމާއި ދެއުޅިއެއްނެތް ނިންމުންތަކާއި އަމަލުތަކުގެ ސަބަބުން. ދެން އަވަހައް ގެޔައް ވަޑައިގަންނަވާ. ކުރަން އިނގޭ ކަމަކާއިގެން އުޅޭ. ވެރިކަމެއް ސޯލިހަކައް ނޭނގޭ ކުރާކައް. ލަކުޑިބުރިއެއް މޫދައް އެއްލާލިޔަސް އުފުލިފައި އޮންނަބީދާއިން ސޯލިހުވެސް ވޯޓުލައިގެން ހޮވުނީމަ ވެރިކަމުގަ ތިހުރީ. އެކަމަކު އެކަށީގެނެއް ނުވޭ ހަމަ ކުޑަ މިންވަރަކައްވެސް. މިއީ އެއްގޮތަކައްވެސް ޖެއްސުމުގެ ވާހަކައެއް ނޫން. މިއީ ހަމަ ސާފު ހަގީގަތް...\nމެއި 29, 2021 15:29\nއެމް.ޑީ.ޕީ ކައުންސިލް އިންތިޙާބު ކާމިޔާބު ނުވި ބޭފުޅުންގެ އުނދަގޫ ކުރާވަރުން ރައީސަށް މަޖުބޫރުވާނެ ތާދޯ ، އެމީހުންނަށް ކޮންމެސް ނަމެއް ކިޔާފަ މަޤާމެއް ދޭން ، އަޅުގަނޑު ހިތަށް އަރާ މިހެން އައްޔަން ކުރާ މީހުންނަކީ ކޮން ފެންވަރެއް ހުރެގެން އައްޔަން ކުރާ ބައެއް ބާއޭ\nޕާޓީ ކުދިންނަށް ވަޒީފާ އެއް ދިނުމަށް ކުރާ ކަމެއް ދޯ މީ\nމެއި 29, 2021 15:46\nރާއްޖޭގެ ކޮވިޑު ދިރާސާކުރަން ސެޓެލައިޓެއް އަރުވަންވީނޫންތޯ.\nއަބަ ދުވެސް އަޑު އިވެނީ މިވެނިކަމެއް ކުރަން ނިންމައިފި. ނުއެއްކުރެވޭ.\nމެއި 29, 2021 16:02\nމާކުރިންވެސް އެނގޭ ސަރުކާރަށް ނުލިބޭ ކައުންސިލްތަކަށް ސަެުކާރުން އަތްބާނާނެކަން\nމެއި 29, 2021 16:14\nދެން ކީކުރާ މަޖްލިސް މެމްބަރަކާ ކައުންސިލަރުން ތަކެއް ؟!\nމެއި 29, 2021 17:33\nކޮވިޑް ގެ ކަންތައްތައް ބަލަހައްޓަން އަތޮޅަކަށް ހަމަ އެންމެ ބޭފުޅެއް ފުދޭނެބާ !!!!! މިދެން މިކަމާ އުޅޭވަރު ދައްކަން ކޮއްލާ ހިތުން ވަރަށް މޮޅުކަމެއް.


AGM gai kuran beynunva suvaalu thah jalsaa ge kurin hushahalhan jeheyne: STO\nއެސްޓީއޯގެ މެނޭޖިން ޑިރެކްޓަރު ހުސެއިން އަމްރު- ފޮޓޯ: ސަން\nއޭޖީއެމް ގައި ކުރަން ބޭނުންވާ ސުވާލުތައް ޖަލްސާގެ ކުރިން ހުށަހަޅަންޖެހޭނެ: އެސްޓީއޯ\n16 އޯގަސްޓް 2020 - 15:21:06\nމި އަހަރުގެ އަހަރީ އާންމު ޖަލްސާގައި ކުންފުނީގެ ކަންކަމާ މެދު ހިއްސާދާރުންގެ ސުވާލެއް އަދި ފާޅުކުރަން ބޭނުންވާ ހިޔާލެއް އޮތް ނަމަ، ޖަލްސާ ބެއްވުމުގެމެ ކުރިން ކުންފުންޏަށް ހުށަހަޅަން ޖެހޭނެ ކަމަށް ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން ބުނެފި އެވެ.\nއެސްޓީއޯ އިން ބުނީ އެ ކުންފުނިން އެގޮތަށް ނިންމާފައި ވަނީ މިއަހަރުގެ އޭޖީއެމް ބޭއްވިގެންދާ ހާލަތަށް ބަލާފައި ކަމަށެވެ.\nއެކުންފުނިން ވަނީ ކުންފުނީގެ ހިއްސާދާރުންގެ ތެރެއިން ޖަލްސާ ގައި ބައިވެރިވާން ބޭނުންވެ ރަޖިސްޓްރީވާ ހިއްސާދާރުން ސުވާލު ހުށައެޅުމަށް އެކުންފުނިން ވަނީ ޕޯޓަލް އެއް ތައާރަފްކޮށްފަ އެވެ. އެހިއްސާ ދާރުންނަށް "އެސްޓީއޯ އޭޖީއެމް ޕޯޓަލް" މެދުވެރިކޮށް ސުވާލު ހުށަހެޅޭނެ ކަމަށް އެސްޓީއޯ އިން ބުނެ އެވެ.\nއޭގެ އިތުރުން އޭޖީއެމް ގައ ބައިވެރިނުވެވޭ ހިއްސާދާރުންނަށް ވެސް ހިޔާލު އަދި ސުވާލު ހުށައެޅުމުގެ ފުރުސަތު ހުޅުވާލާފައިވާ ކަމަށް އެސްޓީއޯ އިން ބުނެ އެވެ.\nއެގޮތުން، އޭޖީއެމް ގައި ބައިވެރިވުމަށް ރަޖިސްޓްރީ ވެފައި ނުވާ ހިއްސާދާރުން ހިޔާލު ނުވަތަ ސުވާލު [email protected] އަސް މެއިލް މެދުވެރިކޮށް ސުވާލު ހުށައެޅނެ ކަމަށް އެކުންފުނިން ފާހަގަކުރެ އެވެ. އަދި މިގޮތަށް ސުވާލު ހުށަހަޅާނަމަ ސުވާލު ނުވަތަ ހިޔާލު ހުށައަޅާ ހިއްސާދާރުގެ އައިޑީކާޑު ކޮޕީ ހުށައަޅަންޖެހެ އެވެ.\nއެސްޓީއޯ އިން ބުނީ ސުވާލު ހުށައެޅުމުގެ ސުންގަޑި އަކީ އޮގަސްޓް 29 ވަަނަ ދުވަހުގެ ހަވީރު 04:00 ކަމަށެވެ.\nއެސްޓީއޯ އިން ވަނީ ހިއްސާދާރުން މިގޮތަށް ހުށައަޅާ ސުވާލުތަކަށް ޑިރެކްޓަރުންގެ ބޯޑުން ޖަލްސާގައި ޖަވާބުދޭނެ ކަމުގެ ޔަގީންކަން ވެސް ދީފަ އެވެ.\nއެސްޓީއޯގެ މި އަހަރުގެ އޭޖީއެމް ބާއްވަން ހަމަޖެހިފައި ވަނީ މި މަހު 30 ވަނ ދުވަހު ހަވީރު 4:00 ގައި އެވެ. އަދި އޭޖީއެމް ކުރިއަށް ގެންދިއުމަށް ހަމަޖެހިފައި ވަނީ އޮންލައިންކޮށެވެ.\nމި އަހަރުގެ އޭޖީއެމްގައި ބައިވެރިވުމަށް ނުވަތަ ޕްރޮކްސީ ހުށަހެޅުމުގެ ސުންގަޑިއަކީ އޮގަސްޓް 29 ވަނަ ދުވަހުގެ ހަވީރު 04:00 ކަމަށް ވާއިރު، އެސްޓީއޯ އިން ވަނީ އޭޖީއެމްގައި ރަޖިސްޓްރީވުމުގެ ފުރުސަތު އެ ކުންފުނީގެ ވެބްސައިޓް ގައި agm.sto.mv ވެބްޕޭޖް މެދުވެރިކޮށް ހުޅުވާލާފަ އެވެ.


30 Aharun Dhashuge Category In 1 Vana Hoadhaa, Shifaz Anekkaaves Gaumee Marathon Record Aakoffi - Vaguthu\n30 އަހަރުން ދަށުގެ ކެޓަގަރީން އެއްވަނަ ހޯދާ، ޝިފާޒް އަނެއްކާވެސް ގައުމީ މެރެތަން ރެކޯޑު އާކޮށްފި\nސްޓޭންޑާޑު ޗާޓާޑު ޑުބާއީ މެރަތަންގައި ދުވެ، 30 އަހަރުން ދަށުގެ އޭޖު ކެޓަގަރީން އެއްވަނަ ހޯދާ، ޝިފާޒް މުހައްމަދު އަނެއްކާވެސް ގައުމީ މެރަތަން ރެކޯޑު އާކޮށްފިއެވެ.\nމިއީ ގައުމީ މެރަތަން ރެކޯޑު ޝިފާޒު އާކުރި ހަތަރުވަނަ ފަހަރެވެ. މިއަހަރުގެ މެރަތަން އޭނާ ނިންމާފައި ވަނީ2ގަޑި 32:56 ސިކުންތުންނެވެ. މީގެ ކުރިން ޝިފާޒް ހަދާފައިވާ ރެކޯޑަކީ އޮސްޓްރޭލިއާގެ ގޯލްޑްކޯސްޓް މެރެތަންގައި2ގަޑި 35:17 މިނެޓުން ދުވެގެން ހެދި ރެކޯޑެވެ. މިފަހަރުގެ ރެކޯޑަކީ އެ ރެކޯޑަށްވުރެ2މިނެޓް 24 ސިކުންތު އަވަސް ރެކޯޑެކެވެ.\nޝިފާޒް އެންމެ ފުރަތަމަ ގައުމީ ރެކޯޑު ހަދާފައި ވަނީ 2017 ވަނަ އަހަރު ނޭޕާލުގެ ކަތަމަންޑޫގައި ދުވެގެންނެވެ. އޭގެ ފަހުން މިދިޔަ އަހަރު ތެރޭގައި އޭނާ ވަނީ އަމިއްލަ ރެކޯޑު ދެފަހަރަށް މުގުރާލާފައެވެ. އެއީ ޑުބާއީ މެރަތަންގެ އިތުރުން އޮސްޓްރޭލިއާ ގޯލްޑް ކޯސްޓްގެ މެރަތަންގައި ދުވެގެންނެވެ.\nރާއްޖޭގައި މެރަތަން ދުވުމުގައި އެންމެ ފާހަގަކޮށްލެވޭ ޝިފާޒް، މިހާރު ތަމްރީނުތައް ފުރިހަމަ ކުރަމުންދަނީ ދުނިޔޭގައި މެރަތަން ދުވުންތެރިންނަށް ހާއްސަ ކެންޔާގައެވެ. އެ ފުރުސަތަކީ ޝީފާޒްއަށް އޭނާގެ ރަހުމަތްތެރިއަކު ހޯދައިދިން މުހިއްމު ފުރުސަތެކެވެ.\nރާއްޖޭގެ 1500 މީޓަރު ދުވުމުގެ ޤައުމީ ރެކޯޑު ޖައިޝާ އާކޮށްފި\nކެރިއަރުގައި ނަސްރުގެ 60 ވަނަ ދުވުން ފުރިހަމަކޮށްފި\nޖެނުއަރީ 25, 2019 13:31\nޖެނުއަރީ 25, 2019 15:11\nޝީފާޒް އަށް މިހާރު 32 އަހަރު. ވަނަ ލިބުނީ 30 އަހަރުން މަތިން. އިސްލާހު ކޮށްލައްވާ މީތި


Hulhudhuffaaru Gai Eid Kulhivaru Adhives Varah Sagaafee\nހުޅުދުއްފާރުގައި މިއަދު ކުރިއަށްދިޔަ ބައެއް ޢީދު ކުޅިވަރުތަކުގެ ތެރެއިން-- ފޮޓޯ: ހުޅުދުއްފާރު ޢީދު- ފޭސްބުކް ޕޭޖް\n23 އޯގަސްޓު 2018 1 ކޮމެންޓް\nހުޅުދުއްފާރުގައި އީދު ކުޅިވަރު އަދިވެސް ވަރަށް ސަޤާފީ\nމާޅޮސް މަޑުލު އުތުރު ބުރީ ހުޅުދުއްފާރަކީ ޒަމާނުއްސުރެ ވަރަށް ފޯރީގައި އަޟްހާ އީދު ފާހަގަކުރަމުން އަންނަ ރަށެކެވެ. އާބާދީގައި 1500 އާ ގާތްކުރާ އަދަދަކަށް މީހުން ދިރިއުޅެމުން އަންނަ ހުޅުދުއްފާރުގައި ހިންގާ އީދުގެ ހަރަކާތްތައް ބަލާލުމަށް އެރަށަށް ރަށްރަށުން މީހުންދާ އެއް ސަބަބަކީ ވެސް އެއީއެވެ.\nރާއްޖޭގެ ގިނަ ރަށްރަށާއި ހިލާފަށް މިރަށުގައި މިއަދާ ހަމައަށް ވެސް ބޮޑު އީދު ފާހަގަކުރަމުން އައިސްފައިވަނީ އިހުގައި ވެސް އީދު ފާހަގަކުރަމުން އައި ގޮތަށެވެ. އެގޮތުން ކޮންމެ ކުޅިވަރަކަށް ބިލެއް އެޅުމާއި ކޯޑި ކެނޑުމާއި ދޫނި ނެރުމާއި، ބޮޑު މަސް ބޭނުމާއި އަދި ނައު ކެނޑުން ފަދަ ކުޅިވަރުތައް ކުޅެމުންދެއެވެ. މިހުރިހާ ހަރަކާތްތައް ވެސް މިރަށުގައި ކުރިއަށް ގެންދަނީ ކުޑަކުދިންނާއި ބޮޑެތި މީހުންނަށް ވަކިންކަމަށް ވުމުން، އީދުގެ ފޯރި ހުރިހާ އުމުރުފުރައެއްގައި ވެސް ވަރަށް ގަދައެވެ. އަދި މި ހަރަކާތްތައް ކުރިއަށް ގެންދަނީ އީދު ފާހަގަކުރުމަށް ލިބޭ ދުވަސްތަކުގެ ތެރެއިން ވަކިވަކި ދުވަސްތަކަށް ބަހާލެވިގެންނެވެ.\nއެހެން އަހަރުތަކާއި ހިލާފަށް މިއަހަރުގެ އީދު ކުޅިވަރު ބަލާލުމަށްޓަކައި ރާއްޖޭގެ އެކި ކަންކޮޅުތަކުން އެރަށަށް ގިނަ އަދަދެއްގެ ބަޔަކު ވަނީ އައިސްފައެވެ. މިއަހަރުގެ ބޮޑު އީދުގެ ކުޅިވަރުތައް ފަށާފައިވަނީ ހައްޖު ދުވަހުގެ ރޭގަނޑެވެ. އެގޮތުން އެރޭ ވަނީ މާލި ޕެރޭޑުގެ ނަމުގައި ޕެރޭޑެއް ކުރިއަށް ގެންގޮސްފައެވެ. މި ޕެރޭޑުގައި ރަށުގެ ކުދި ބޮޑު ފިރިހެނުން ބައިވެރިވެ އެކި ވައްތަރުގެ މާލި ހެދިގެން ރަށުގެ ބޮޑުމަގުގެ އެއްކޮޅުން އަނެއްކޮޅަށް ބެރާއެކު ލަވަކިޔަމުން ހިނގާފައިވެއެވެ.\n- ޢީދު ވިލޭރޭ ކުރިއަށް ގެންދެވުނު މާލި ޕެރޭޑުގެ ތެރެއިން- ފޮޓޯ: ހުޅުދުއްފާރު ޢީދު ފޭސްބުކް ޕޭޖް\nމިފަހަކަށް އައިސް ރާއްޖޭގެ ގިނަ ރަށްރަށުގައި އީދު ނަމާދުކުރަމުން އައިސްފައިވަނީ ހުސް ބިންތަކުގައެވެ. އެގޮތުން ހުޅުދުއްފާރުގައި ވެސް އީދު ނަމާދުކޮށްފައިވަނީ އެރަށުގެ ފުޓުބޯޅަ ދަނޑުގައެވެ. އީދު ނަމާދުގައި ރަށުގެ ގިނަ އަދަދެއްގެ ބަޔަކު ބައިވެރިވިއިރު، އީދު ނަމާދަށްފަހު ރައްޔިތުންނަށް ހާއްސަކޮށްގެން އީދު ސައެއް އޮތެވެ. އެ ސަޔަކީ އެރަށުގެ އަންހެނުންގެ ތަރައްޤީއަށް މަސައްކަތްކުރާ ކޮމެޓީން އިސްނަގައިގެން، ގޭގެއިން ސަޔަށް ބޭނުންވާ އެކި ބާވަތްތައް ނަގައިގެން ބޭއްވި ސަޔެކެވެ.\n- މިއަހަރުގެ ޢީދު ނަމާދު ތެރެއިން- ފޮޓޯ: ހާތިމް ޔޫސުފްް\nއީދު ސަޔަށްފަހު ދެން އޮތީ ދެލިމާލީގެ ހަރަކާތްތަކެވެ. އަދި ރަށުގެ ހުރިހާ ޒުވާނުންނަށް އަމާޒުކޮށް އެދުވަހު ވަނީ 'ވަން ޑޭ ކަޕް" ގެ ނަމުގައި ފުޓުބޯޅަ މުބާރާތެއް ކުރިއަށް ގެންގޮސްފައެވެ. އޭގެއިތުރުން، ލެންޓާންއާ ރަށުގެ ހުރިހާ މުވައްސަސާތަކާއި ގުޅިގެން ވަރަށް ފޯރިގަދަ ކުޑަކުދިންގެ ހަވީރެއް ކުރިއަށް ގެންގޮސްފައިވެއެވެ. މި ކުޑަކުދިންގެ ހަވީރުގައި ތަފާތު ކުޅިވަރު ސްޓޯލްތައް ކުރިޔަށް ގެންދެވުނުއިރު، އަގުހުރި އިނާމްތަކެއްވެސް ބައިވެރިންނަށް ލިބިގެން ދިޔައެވެ. އަދި އެރޭ ވަނީ އީދުއުފާގެ ނަމުގައި ފޯރިގަދަ ސްޓޭޖު ޝޯއެއް ކުރިއަށް ގެންގޮސްފައެވެ.\nއީދުގެ ދެވަނަ ދުވަހުގެ ކުޅިވަރުތައް ފެށިފައިވަނީ ކޯޑިއަށް ބިލެއް އެޅުމުންނެވެ. ކޯޑިއަށް ބިލެއް އެޅުމަކީ އަންހެނުން ބިލެއް ދަތްޕާއެކު ދަނޑިޖަހާފައި ލަވަކިޔަމުން ފިރިހެންނުންގެ ގާތަށްގޮސް ކޯޑި ހެދުމަށް އެދުމެވެ. މި ބިލެތް ދަފީގައި ހުންނާނީ ދުފުމަށް ބޭނުންވާ ހުރިހާ ސާމާނެކެވެ. މިސާމާނުތައް ހުންނާނީ ކުޑަ ދަޅަކަށް އެޅުމަށްފަހު ރުމާލަކުން އައްސާފައެވެ.\nހަމައެދުވަހުގެ މެންދުރު، "މެންދުރު ކޯޑި" ނެރެފައިވެއެވެ. މެންދުރު ކޯޑިއަކީ މެންދުރު ވަގުތު ރަށުތެރޭގައި ކުޑަކޯޑިއެއް ހިފައިގެން ބެރާއި ލަވާއާއި އެކު ހިންގުމެވެ. އެދުވަހުގެ އެންމެ ބޮޑު ހަރަކާތެއްގެ ގޮތުގައި ފާހަގަކުރެވުނީ ފިރިހެނުން ކޯޑި ނެރުމެވެ. މި ހަރަކާތުގައި ފިރިހެނުން މާއްޔާއި ކޯޑިއާ ބެރުޖެހުމަށްފަހު ލަވަކިޔަމުން ރަށުގެ އެއްކޮޅުން އަނެއް ކޮޅަށް ހިނގުމަށްފަހު ފުޓްބޯޅަ ދަނޑަށް އައިސް ބެރުޖަހާ ލަވަކިޔާފައިވެއެވެ. އަދި ބެރާ އެއްވަރަށް އަންހެނުންގެ ދަނޑީގެ ހަރަކާތް ތަކާއި އެކު ދަފިނެގުމުގެ ހަރަކާތެއް ބޭއްވިފައިވެއެވެ.\nފިރިހެނުންގެ ކޯޑިއަށްފަހު މި ކޯޑި ބޯޅަ ދަނޑާއި ކައިރީގައި ހުރި ރުކެއްގައި އެއްސިއެވެ. މިކޯޑި ކެނޑުމަށް ރުކަށް އެރުމަށްޓަކައި އަންހެންވެރިން ވަރަށް ސިއްރުން ރަށުން ފިރިހެނަކު ހޯދިއެވެ. އަދި އެ ފިރިހެން މީހާ ފަންގަނޑު ކެނޑުމުން ރަށުގެ ފިރިހެންވެރިންނަށް ސިއްރުން އަންހެންވެރިން ފަންގަނޑު ފޮރުވިއެވެ. އެއަށްފަހު، އެކަމާއި ގުޅޭ ލަވައެއް ކިޔަމުން ބޮޑުބެރާއެކު ރަށުގެ ފިރިހެންނަށް އެހޯދުމަށް ގޮވަމުން ދިޔައެވެ. އެއާއެކު ފިރިހެންވެރިން ފަންގަނޑު ހޯދުމަށްފަހު އަނެއްކާ އެފަންގަނޑު ފޮރުވިއެވެ. އަދި އަންހެންވެރިންނަށް އެފަންގަނޑު ހޯދުމަށް އެކަމާއި ގުޅޭ ލަވަކިޔަމުން ބޮޑުބެރާއެކު ފިރިހެނުން ހިނގިއެވެ.\nއީދުގެ ތިން ވަނަ ދުވަހުގެ ފަތިހުން ފަށައިގެން ކޯޑިކަނޑާ މީހާ (ކޯޑިބެ) ފުޓްބޯޅަ ދަނޑުގައި ބަނދެފައި ބޭންދިއެވެ. އަދި ކޯޑިބެ ބަނދެފައި ބައިންދާފައި އިން ވަގުތު އޭނާއަށް އުނދަގޫކުރުމަށްޓަކައި މިރުސް ދުން އަޅާ ހެދިއެވެ. އެވަގުތު ކޯޑިބެއަށް ކާނެ އެއްޗެއް ވެސް ނުދެއެވެ. ދެން ހެނދުނު 10:30 ހާއިރު ކޯޑިބެ ކޮނޑުމައްޗަށް ކޯޑި ފަންގަނޑު ލައިގެން ރަށުތެރޭގައި ހިނގުވިއެވެ. ލަވަޔާއި ބެރާއެކު ކޯޑިބެ ހިނގުވާފައިދާއިރު ރަށުގެ ބައެއް ގޭގެއިން ކޯޑިބެ ގަޔަށް ފެނާއި ވެލި ޖަހާހެދިއެވެ. އަދި އެއަށްފަހު ގެންގޮސް މޫދަށް ލިއެވެ. ކޯޑިބެ މޫދަށް ލުމުން އަންހެންވެރިން ވެގެން ކޯޑިބެގެ ގައިގާ އައްސާފައި އޮތް ފަންގަނޑު ނައްޓުވައި އިއްޒަތުގައި ގެންގޮސް ފެންވެރުވިއެވެ. ދެން އެހިސާބުން ފެންކުޅި އާއި މޫދަށް ލުމުގެ ހަރާކްތައް ފެށުނެވެ.\n- ކުލަޖެހުމުގެ ހަރަކާތްތަކުގެ ތެރެއިން--- ފޮޓޯ: ހުޅުދުއްފާރު ޢީދު ފޭސްބުކް ޕޭޖް\n-ކޯޑިބެ -- ފޮޓޯ: ހުޅުދުއްފާރު ޢީދު ފޭސްބުކް ޕޭޖް\nމިއަދުގެ ޢީދު ކުޅިވަރުުގެ ތެރެއިން- ފޮޓޯ: ހުޅުދުއްފާރު ޢީދު ފޭސްބުކް ޕޭޖް\nމިއަދުގެ ހާއްސަ ހަރަކާތެއްގެ ގޮތުން، މިއަދު ހަވީރު ވަނީ ދޫނި ނެރެފައެވެ. މިދޫނީގެ މައިގަނޑު އޮށިން ދޫންޏެއްގެ ސިފައިގައި ހެދުމަށްފަހު އޭގެމަތީގައި ފޮތި އަޅައެވެ. ފަހަކަށް އައިސް ކުޑަކުދިންގެ ދޫނީގައި ފޮތީގެ ބަދަލުގައި ބޭނުންކުރަނީ ފަނެވެ. މީގެއިތުރުން މިރޭވެސް ސްޓޭޖުމަތީގެ ހަރަކާތްތައް ނުހަނު ފޯރިއާއެކު ކުރިޔަށްދާނެއެވެ.\nބޮޑު އީދުގެ އެންމެ ފަހު ދުވަހުގެ ހަރަކާތްތައް ފެށޭނީ އަންހެންވެރިން ނައު ހެދުމަށް ބިލެތް އަޅާ ހިސާބުންނެވެ. އެއާއެކު ފިރިހެންވެރިން ނައު ހެދުމުގެ މަސައްކަތާއެކު ކުރިއަށްދާނެއެވެ. ނައު ބޭލުން އޮންނާނީ ދޮންކެޔޮ ނިރުން ތައްޔާރުކޮށްފައިވާ ގެރިއެއް ކަތިލާ ހިސާބުންނެވެ. ނައު މޫދަށް ބޭލުމަށްފަހު އަޅާފައި އޮންނާނީ ކަނޑާ ހިސާބުގައެވެ. އަދި އެނައު ކެނޑުމަށް އަންހެންވެރިން ފަތާފައި ނައު އޮންނަ ހިސާބަށް ދެއެވެ. އެއަށްފަހު އަންހެންވެރިން އަތްޖަހަމުން ނައު ކެނޑިކަން ފިރިހެންވެރިންނަށް އަންގައެވެ. ނާ ކަނޑާފައި އައިސް ފެންވަރާ ޒީނަތްތެރިވެގެން ބެރުޖަހާފައި ގޮސް ހުރިހާ އަންހެންވެރިން ކޯޑިބެގެ ގެއަށް ގޮސް ކޯޑިބެއަށް ހަދިޔާ ދެއެވެ. އަދި އެދުވަހުގެ ރޭ ރަށުގެ ރައްޔިތުންނަށް އީދު މާހެފުމެއް ބާއްވައެވެ.\n-މީގެ ކުރިން އަހަރެއްގައި ހެދި ޢީދު ނައު-- ފޮޓޯ: ހުޅުދުއްފާރު ޢީދު ފޭސްބުކް ޕޭޖް\nމީގެއިތުރުން މިއަހަރު އަލަށްވަނީ އީދު ދަތުރުގެ ނަމުގައި ހަރަކާތެއް ބޭއްވުމަށް ވެސް ނިންމާފައެވެ. އެގޮތުން ރަށުގެ ކުދި ބޮޑު އެންމެނަށް އެދަތުރުގައި ބައިވެރިވުމުގެ ފުރުސަތު ލިބޭނެއެވެ. މި ފަހަރުގެ ޢީދަކީ ވެސް އެހެން އަހަރުތަކެކޭ އެއްގޮތަށް ހުޅުދުއްފާރުގެ ރައްޔިތުންގެ މޫނުމަތިން ހިނިތުންވުން ފެނިގެންދާ ޢީދެކެވެ.


އުނދަގޫ ހާލަތުގައިވެސް ޓީމުން ބޭނުންވަނީ ތަށި ދިފާޢު ކުރަން - އަކްރަމް އުނދަގޫ ހާލަތުގައިވެސް ޓީމުން ބޭނުންވަނީ ތަށި ދިފާޢު ކުރަން - އަކްރަމް\nއުނދަގޫ ހާލަތުގައިވެސް ޓީމުން ބޭނުންވަނީ ތަށި ދިފާޢު ކުރަން - އަކްރަމް\nގައުމީ ޓީމްގެ ކެޕްޓަން އަކްރަމް އަބްދުލް ޢަނީ / ފޮޓޯ: އެފްއޭއެމް\nއުނދަގޫ ހަލާތުގައި ރާއްޖޭގެ ގައުމީ ޓީމުން ބޭނުންވަނީ ސާފް ޗެންޕިއަންޝިޕްގެ ތަށި ދިފާޢުކުރަންކަމަށް ގައުމީ ޓީމުގެ ކެޕްޓަން އަކްރަމް ޢަބްދުލްޣަނީ ބުނެފިއެވެ. 2018ވަނަ އަހަރުގެ ސާފް ޗެންޕިއަންޝިޕް ކާމިޔާބުކުރިއިރު ޓީމުގެ ކެޕްޓަނެއްގެ ހައިސިއްޔަތުން އަކްރަމް ވަނީ މުހިންމު ދައުރެއް އަދާކޮށްފައެވެ. މުބާރާތަށް ތައްޔާރުވުމުގެ ގޮތުން ގަތަރުގައި ކުރި ކޭންޕްގައި ވެސް އަކްރަމް ވަނީ ޓީމު، ޓީމެއްގެ ގޮތުގައި ހެދުމަށް ގިނަ މަސައްކަތްތަކެއްކޮށްފައެވެ. އިންޑިޔާ ބަލިކޮށް ރާއްޖެއިން ސާފް ޗެންޕިއަންޝިޕްގެ ތަށި 2018ވަނަ އަހަރު ދެވަނަ ފަހަރަށް ހޯދިއިރުގައި، ފައިނަލް މެޗްގައި އަނިޔާ ވެގެން އަކްރަމް ބާލަން ޖެހުނުއިރުގައި، ބެންޗުގައި އިނދެގެންވެސް އަކުރަމް ދިޔައީ ޓީމަށް އިރުޝާދު ދެމުންނެވެ.\nގައުމީ ޓީމުގެ ލީޑަރެއްގެ ގޮތުގައި މުބާރާތުގެ ތަށި ދިފާޢުކުރަން ނިކުންނައިރު، ގައުމީ ޓީމު މިހާރު ދަނީ ގަތަރުގައި ކޭންޕް ކުރަމުންނެވެ. ކޭންޕްގެ ތެރެއިން ވާހަކަދައްކަމުން އަކްރަމް ބުނީ ކޯވިޑް-19އާއި ގުޅިގެން މުޅި ދުނިޔޭގައިވެސް ފުޓްބޯޅަ ކުޅެމުން އައިސްފައިވަނީ ވަރަށް އުނދަގޫ ހާލަތެއްގައިކަމަށެވެ. އެގޮތުން ރާއްޖޭގައި ވެސް ފާއިތުވި ދެ އަހަރު ފުޓްބޯޅަ ކުޅެފައިވަނީ ވަރަށް އުނދަގޫ ހާލަތެއްގައިކަމަށެވެ. މާލެ ސަރައްހަދުގައި ކޯވިޑް-19ގައި ދިވެހި ޕްރިމިއަރ ލީގުވެސް ވަނީ ދެ ފަހަރެއްގެ މަތީން ހުއްޓާލާފައެވެ. އަދީ ލީގް ކުރިއަށް ނުގެންދެވިގެން ވަނީ ލީގް މެދު ކަނޑާލާފައެވެ. ވޯލްޑް ކަޕް ކޮލިފައިންގެ މެޗްތައްވެސް ދިޔައީ އެންމެ ބޭނުންވި ގޮތަށް ނޫންކަމަށް އަކްރަމް ބުންޏެވެ. ނަމަވެސް މާލޭގައި ކުޅޭ ސާފް ޗެންޕިއަންޝިޕް މުބާރާތުގެ ތަށި ކާމިޔާބުކުރުމަށް ހުރިހާ ކުޅުންތެރިންވެސް ވަރަށް ބުރަކޮށް މަސައްކަތް ކުރަމުންދާކަމަށް އަކްރަމް ބުންޏެވެ.\n"މިހާރު މިވަނީ ވަރަށް ބޮޑުތަން ޓީމު އިމްޕްރޫވްވެފައޭ އަޅުގަނޑު ދަންނަވާނީ. ދުވަހަކަށް ފަހު ދުވަހެއް ކުޅުންތެރިންގެ މޯޓިވޭޝަން ރަނގަޅުވަމުން ގަދަ ހިތްވަރާއެކު މަސައްކަތް ކުރަމުން މިދަނީ. މިސްރާބު ރަނގަޅޭ އަޅުގަނޑު ދަންނަވާނީ. އިރާދަކުރެއްވިއްޔާ އަޅުގަނޑުމެން ދާން މި އުޅޭ ހިސާބަށް ދެވޭނެ. ވަކި ބަޔަކު ކުޅެން އޮތް ޓީމެއް ނޫން މިއީ. އަޅުގަނޑުމެން ގައުމު ތަމްސީލްކުރަން މިތަނަށް އައިސް މި ތިބި 29 ކުޅުންތެރިންވެސް މި ތިބީ. 29 ކުޅުންތެރިންގެ ތެރެއިން ވަކި އަދަދެއްގެ ބަޔަކަށް މުބާރާތަށް މި ދެވެނީ. އެ ޖާގަ އަށް ހުރިހާ ކުދިން ވެސް މަސައްކަތް މި ކުރަނީ އެ ކުއްޖަކަށް ލިބޭ ފުރުސަތެއްގެ ބޭނުން އެންމެ ފުރިހަމަ އަށް ކޮށްގެން،" އަކްރަމް ބުންޏެވެ.\nމާލޭގައި ފެށުމަށް ހަމަޖެހިފައިވާ ސާފް ޗެންޕިއަންޝިޕް ފެށުމަށް ހަމަޖެހިފައިވަނީ މިއަންނަ މަހުގެ އެއްވަނަ ދުވަހެވެ. ފުރަތަމަ މެޗްގައި ބައްދަލުކުރާނީ ދިވެހިރާއްޖެ އާއި ނޭޕާލްއެވެ.


Apple Kunfuneege Hurihaa Muvahzafun Vazeefa Adhaakuraairu Thibenjehenee Kolhah - Vaguthu\nއެޕަލް ކުންފުނީގެ ހުރިހާ މުވައްޒަފުން ވަޒީފާ އަދާކުރާއިރު ތިބެން ޖެހެނީ ކޮޅަށް!\nއެޕަލް ކުންފުނީގެ މައި އޮފީސް\nއެޕަލް ކުންފުނީގެ ހުރިހާ ކާމިޔާބެއްގެ ސިއްރަކީ އެކުންފުނީގެ މުވައްޒަފަކުންގެ މޮޅުކަމާއި ކުޅަދާނަ ކަމެވެ. ކުންފުނީގެ މުވައްޒަފުންގެ މަސައްކަތުގެ އަޙްލާޤެވެ. ކުންފުނިން މުވައްޒަފުންނަށް ފަހިކޮށްދީފައިވާ ފުރުސަތުތަކެވެ. ދުނިޔޭގައި މިހާރު ހުރި އެންމެ ރީތި އޮފީސް އިމާރާތުގެ ވެރިޔަކީ ވެސް އެޕަލް އެވެ.\nއެޕަލްގެ މައި ހެޑްކުއާޓަރު ކަމަށްވާ "އެލަޕް ޕާކް" ގެ ގިނަ ކަންކަން އެއީ ސިއްރެކެވެ. ނަމަވެސް އެތަނުގައި ވަޒީފާ އަދާކުރާ މާހައުލު އޮންނަ ގޮތް އެއީ މިހާރު ސިއްރެއް ނޫނެވެ. އެޕަލްގެ ސީއީއޯ ޓިމް ކުކް ދާދިފަހުން ދިން އިންޓަވިއުއެއްގައި ބުނީ އެޕަލް ޕާކްގައި ވަޒީފާ އަދާކުރާ ހުރިހާ މުވައްޒަފުންނަށް ވެސް ކޮޅަށް ހުރެ ވަޒީފާ އަދާކުރެވޭނެ ޑެސްކްތަކެއް ފޯރުކޮށްދީފައި ވާނެ ކަމަށެވެ.\n"އަޅުގަނޑުމެން 100 އިންސައްތަ މުވައްޒަފުންނަށް ދީފިން ކޮޅަށް ހުރެ ވަޒީފާ އަދާކުރެވޭނެ ޑެސްކްތަކެއް. ހުރިހާ މުވައްޒަފުން ވެސް ވަޒީފާ އަދާކުރާނީ ކޮޅަށް ހުރެ. ނަމަވެސް އިރުކޮޅަކު އިށީންދެ އިނުމުގެ ފުރުސަތު ވެސް ލިބޭނެ." ކުކް ބުންޏެވެ.\nކުކް ބުނި ގޮތުގައި ގޮނޑީގައި އީށިންދެ އިނދެ ވަޒީފާ އަދާކުރުމަކީ "ކެންސަރެކެވެ."\nމީގެ ކުރިން ވެސް ދުނިޔޭގެ ވަރަށް ގިނަ ކުންފުނިތަކުގައި ކޮޅަށް ތިބެ ވަޒީފާ އަދާކުރަން މުވައްޒަފުންނަށް ބާރުއަޅާފައި ވެއެވެ. އޭގެތެރޭގައި ގޫގްލް ފަދަ ކުންފުނިތައް ވެސް ހިމެނެއެވެ. ނަމަވެސް ހުރިހާ މުވައްޒަފުން އަބަދު ކޮޅަށް ތިބޭ ވަޒީފާ އަދާކުރަން އެޕަލް ނޫން ކުންފުންޏަކުން އަދި އެންގިކަމެއް އެނގިފައެއް ނުވެއެވެ.\nއައިފޯން-13 ގައި އެއްޓީބީގެ ޖާގަ ހުންނާނެ!\nއެޕަލް އިން ފަތްޖަހާ ލެވޭ ފޯނެއް ނެރެނީ\nއައިއޯއެސް 14.5 ގައި މާސްކު އަޅައިގެންވެސް ފޯން އަންލޮކް ކުރެވޭނެ\nދެން އެންމެއަވަހައް ރާއްޖޭގެ ސަރުކާރު އޮފީސްތައް ސަބަބަކީ ގޮނޑި ގަންނަންނުޖެހުން


Imran ge tweet eh: Naakaamiyaajakee thima ge jamaa'aiy halaakah laan vee sababeh noon\nއިމްރާންގެ ތަފާތު ޓްވީޓެއް: ނާކާމިޔާބަކީ ތިމާގެ ޖަމާއަތް ހަލާކަށް އެއްލާލަންވީ ސަބަބެއް ނޫން\nހޯމް މިނިސްޓަރު އިމްރާން އަބްދުﷲ މަޖިލީހުގައި ޖަވާބުދާރީވެ ވަޑައިގަންނަވަނީ\nނާކާމިޔާބެއް ލިބުމަކީ ތިމާޔާ ތިމާގެ ޖަމާއަތް ހަލާކުގެ ތެރެއަށް އެއްލައިލަންވީ ސަބަބެއް ނޫން ކަމަށް ވިދާޅުވެ ހޯމް މިނިސްޓަރު އަދި ސަރުކާރު ކޯލިޝަންގައި ހިމެނޭ އަދާލަތު ޕާޓީގެ ރައީސް އިމްރާން އަބްދުﷲ މާނަ ފުން ޓްވީޓެއް ކުރައްވައިފި އެވެ.\nއިމްރާންގެ ތަފާތު ޓްވީޓެއް މި އައީ ބައެއް ވަޒީރުން މަގާމުން ދުރުކޮށް ކެބިނެޓް ބަދަލު ކުރައްވަން ރައީސް ސޯލިހް މަސައްކަތް ކުރައްވަމުން ގެންދަވާ ވަގުތެއްގަ އެވެ. ލޯކަލް ކައުންސިލް އިންތިހާބުން އެމްޑީޕީއަށް ބައެއް ދާއިރާތަކުން ބޮޑު ނާކާމިޔާބީއެއް ލިބިފައި ވަނިކޮށް ދާދި ފަހުން ބޭއްވި ނޫސްވެރިންގެ ބައްދަލުވުމެއްގައި ރައީސް ސޯލިހް ވަނީ ސަރުކާރަށް ބަދަލުތަކެއް ގެންނަން ޖެހޭ ކަމަށާ އިންތިހާބުން އެކަން ސާފުވެއްޖެ ކަމަށް ވިދާޅުވެފަ އެވެ. އަދި އެ މަސައްކަތް ކުރައްވާނެ ކަމަށް ވެސް ވިދާޅުވި އެވެ.\nއިމްރާން މިއަދު ކުރެއްވި ޓްވީޓެއްގައި ވިދާޅުވީ ކާމިޔާބެއް ލިބުމަކީ ބޮޑާކަމާއި ކިބުރުވެރިކަން ދައްކާ، އަނެކުން ނިކަމެތިކޮށް ހައްގުތަކުން މަހުރޫމް ކުރަންވީ ސަބަބެއް ނޫން ކަމަށެވެ.\n"... އަދި ނާކާމިޔާބެއް ލިބުމަކީ ހާސްވެ، ގޮތް ހުއްވެ، މާޔޫސްވެ ތިމާޔާ ތިމާގެ ޖަމާއަތް ހަލާކުގެ ތެރެއަށް އެއްލާލަންވީ ސަބަބެއް ވެސް ނޫން،" ވަކި ބަޔަކަށް އިޝާރާތް ނުކުރައްވާ އިމްރާންގެ ޓްވީޓްގައި ވިދާޅުވެފައިވެއެވެ.\nވަޒީރުންގެ މަޖިލީހަށް ބަދަލުތަކެއް ގެންނަވަން ނިންމަވާ ރަސްމީކޮށް ސިޓީއަކުން އެކަން ސިޔާސީ ޕާޓީތަކުގެ ލީޑަރުންނަށް ވަނީ އަންގަވާފަ އެވެ. އެ ސިޓީގައި ރައީސް ސޯލިހް ވިދާޅުވެފައި ވަނީ ބައެއް ވަޒީރުންނަށް މަގާމުގެ މަސްއޫލިއްޔަތު އަދާ ނުކުރެއްވޭ ކަމަށާ އެކަމުގެ ޝަކުވާތަކާއި ކަންބޮޑުވުން ރައްޔިތުންގެ ތެރޭގައި ވަރަށް ބޮޑަށް އެބައޮތް ކަމަށެވެ. އެހެންކަމުން އެ ބޭފުޅުން މަގާމުތަކުން ވަކިކުރައްވަން ނިންމަވާފައިވާ ކަމަށެވެ.\nއަދާލަތު ޕާޓީއަށް ނިސްތްވާ ދެ ވަޒީރުންނަކީ އިމްރާންގެ އިތުރުން އިސްލާމިކް މިނިސްޓަރު ޑރ. އަހުމަދު ޒާހިރެވެ.\nރައީސް އިބްރާހިމް މުހައްމަދު ސޯލިހު ކެބިނެޓް އިމްރާން އަބްދުﷲ + މިނިސްޓްރީ އޮފް ހޯމް އެފެއާޒް\nތިން މިނިސްޓަރެއްގެ ހަނދާން ރައީސްގެ ނެތް!\nއިމްރާން ސަލާމަތްވެއްޖެ، މަލީހަށް އެމްޑީޕީގެ އިތުބާރެއްނެތް


ބިރު ބޮޑު ޑިފެންސް މިނިސްޓަރުންMikal News\nއެންމެ ފަހުން ދިފާއީ ވަޒީރުކަން ކުރެއްވި ތިން ވަޒީރުން، މިތިންވަޒީރުންގެ މައްޗަށްވެސް ޓެރަރިޒަމްގެ ދައުވާމިހާރުދަނީ ކުރަމުން.\nބިރު ބޮޑު ޑިފެންސް މިނިސްޓަރުން\n25 ފެބުރުއަރީ 2015, 16:36 |\nދިވެހި ތާރީޚަށް ނަޒަރު ހިންގާލާއިރު ދައުލަތުގެ އެންމެ އިސްވެރިޔާއަށް އެންމެ ބޮޑު ބިރެއް ކުރިމަތިވެފައިވަނީ ޑިފެންސް މިނިސްޓަރުންގެ ފަރާތުންނެވެ. ދިވެހިރާއްޖެ މިހާތަނަށް އަސްކަރީ އިންގިލާބެއް ދެކެފައި ނުވިނަމަވެސް، ވެރިކަން ވެއްޓުނު މަންޒަރު މަތިން އަދި ދިވެހި ރައްޔިތުން ހަނދާނެއް ނުނެތެއެވެ. އަނެއްކާވެސް އެކަހަލަ ވާހަކަ އެކެވެ. ޑިފެންސް މިނިސްޓަރ ގަވާއިދާއި ޚިލާފަށް ހަތިޔާރު ގެންގުޅުނު ކަމުގެ ތުހުމަތުގައި މަގާމުން ދުރުކޮށް ދައުވާ ކުރަނީއެވެ. ޑިފެންސް މިނިސްޓަރ ފިސްތޯލައަކާއި ތިން އުންޑައިން ބަޣާވާތެއް ގެންނަން އުޅުނު ކަމަށް ދެކެވޭ ވާހަކަތައް ވެސް މަދެއްނޫނެވެ.\nމާޒީއަށް ބަލާލާއިރު، ރައީސް ނަޝީދުގެ ވެރިކަން ބަދަލުވުމުގައިވެސް އޭރުގެ ޑިފެންސް މިނިސްޓަރގެ އަތެއް ވާކަމަށް ވާހަކަ ދެކެވެއެވެ. އެއަށްވުރެ ކުރިއަށް ދަމާތޯއެވެ. 1990 ގެ ކުރީ ކޮޅު އޭރުގެ ރައީސް މައުމޫނު އަބްދުލްގައްޔޫމާއި ވާދަކުރީވެސް ކުރީގެ ޑިފެންސް މިނިސްޓްރީގެ ސްޓޭޓް މިނިސްޓަރެކެވެ.\n1990 ވަނަ އަހަރު ފެބުރުއަރީ 22 ވަނަ ދުވަހު މިނިސްޓަރ އޮފް ސްޓޭޓް ފޯ ޑިފެންސް އެންޑް ނެޝަނަލް ސެކިއުރިޓީގެ މަގާމަށް އޭރުގެ ރައީސުލްޖުމްހޫރިއްޔާގެ ޅިޔަން އިލްޔާސް އިބްރާހިމް އައްޔަން ކުރިއެވެ. ނަމަވެސް މާގިނަ ދުވަހެއް ނުވެ 1990 ވަނަ އަހަރު މެއީ 30 ވަނަ ދުވަހު އިލްޔާސް އިބްރާހިމް މަގާމުން ދުރުކޮށް ސީދާ ރައީސުލްޖުމްހޫރިއްޔާ މިނިސްޓަރ އޮފް ޑިފެންސް އެންޑް ނެޝަނަލް ސެކިއުރިޓީ އާއި ހަވާލުވިއެވެ. އަދި އިލްޔާސް އިބްރާހިމްގެ މިބަދަލާއިއެކު ރާއްޖެ ދޫކުރައްވާ ވަޑައިގަތުމާއިއެކު ޚިޔާނާތުގެ އިގިލިވެސް ދިއްކުރެވުނެވެ. އިލްޔާސް އިބްރާހިމް މަގާމުން ދުރުކުރެވުނު ކަމަށް އޭރުގެ މަސްރަހު ދިރާސާ ކުރާ ފަރާތްތަކުން ބުނަމުން ދިޔައީ ވެރިކަމަށް ވަޑައިގަތުމަށް މަސައްކަތް ކުރުމެވެ. މި ބަހަށް ބާރު ލިބެނީ 1993 ވަނަ އަހަރު ބޭއްވި އިންތިޚާބުގައި އޭގެ ކުރިން އެއްވެސް މީހަކަށް އޭރުގެ ރައީސް މައުމޫނާއި ދެކޮޅަށް ވޯޓު ނުލިބޭ މިންވަރަށް ރައްޔިތުންގެ މަޖިލީހުގެ ތެރެއިން އިލްޔާސް އިބްރާހީމް ރައީސުލްޖުމްހޫރިއްޔާ ކަމަށް ފެންނަ ކަމަށް ވޯޓު ލިބުމެވެ.\nއެހެންކަމުން، 1990 ވަނަ އަހަރު ފެބުރުއަރީ މަހު ސިފައިންގެއާއި ހަވާލުވި ސްޓޭޓް މިނިސްޓަރ އިލްޔާސް އިބްރާހިމްގެ ފަރާތުންވެސް އޭރުގެ ސަރުކާރަށް ބިރަކަށްވި ކަމަށް ބެލެވިދާނެއެވެ. ދެންއޮތީ މިހާރުގެ ވާހަކައެވެ. ރައީސް ނަޝީދުގެ ވެރިކަން ވެއްޓުމުގައި އޭރުގެ ޑިފެންސް މިނިސްޓަރުގެ މަގާމުގައި ހުންނެވީ ތޮލްހަތު އިބްރާހިމް ކަލޭގެފާނަށް އޭރުގެ ވެރިކަން ކުރަމުން ދިޔަ އެމްޑީޕީގެ އިސްމެމްބަރުން އިގިލި ދިއްކުރި އިރު ތޮލްހަތާއި ދެކޮޅަށް ކުރެވޭ ޓެރަރިޒަމް މައްސަލާގައި ގޯސްހެއްދެވީ ރައީސް ނަޝީދުކަމަށް ތޮލްހަތު ވިދާޅުވެ ލައްވައެވެ.\nޑިފެންސް މިނިސްޓަރުގެ މަގާމުން ޖެނުއަރީ 20 ވަނަ ދުވަހު ވަކިކުރެވުނު ކާނަލް (ރިޓަޔާޑް) މުހައްމަދު ނާޒިމް އެމަގާމުން ވަކި ކުރެވުނީ ބަލަމުންދާ މައްސަލައަކާއި ގުޅިގެން ކަމަށް ސަރުކާރުން ހާމަކުރިއެވެ. އެމައްސަލައަކީ ހަތިޔާރު ގެންގުޅުނު ކަމުގެ މައްސަލައެކެވެ. ވީމާ ގިނަ ބަޔަކު ގަބޫލު ކުރީ ނާޒިމް ބަޣާވާތެއް ގެންނަން އުޅުނީ ކަމަށް ނޫނީ ނާޒިމް ފްރޭމްކޮށްލީ ކަމަށެވެ. ކޮންމެ ގޮތަކަށް ކަންތައްވި ނަމަވެސް، ސަރުކާރުން ޑިފެންސް މިނިސްޓަރ ބަދަލުކުރީ ޑިފެންސް މިނިސްޓަރުގެ ބިރު ސަރުކާރަށް ބޮޑުވެގެނެވެ.\nދެން އޮތީ ހަމަ އެދުވަހު އައްޔަން ކުރެވުނު ޑިފެންސް މިނިސްޓަރުގެ ވާހަކައެވެ. މޫސާ އަލީ ޖަލީލު ގެ މައްޗަށް ދައުވާ ކުރެވިފައިވައި ވަނިކޮށް އައްޔަން ކުރި ނަމަވެސް ގިނަ ބަޔަކު ސުވާލު އުފައްދާލީ ކުރީގެ ރައީސް ނަޝީދު ހައްޔަރު ކުރި ހިސާބުންނެވެ. ޓެރަރިޒަމްގެ ދައުވާ ކުރެވިފައިވާ މީހަކު ދިވެހި ދިފާއީ ބާރާއި ހަވާލުކޮށްފައިވާތީ ކަންބޮޑުވާ ފަރާތްތައްވެސް މަދެއް ނޫނެވެ. ސަރުކާރުން ކަންބޮޑު ނުވި ނަމަވެސް، އަޅުގަނޑު ކެޓަގަރައިޒު ކުރާނީ އެއީވެސް ސަރުކާރަށް ބިރުބޮޑު މީހެއްގެ ގޮތުގައެވެ. އެހެނީ ޓެރަރިޒަމްގެ ދައުވާ ސަރުކާރުން އުފުލާނީ ކޮންމެވެސް ވަރެއްގެ ހެކި ތަކެއް ހުރެގެނެވެ. އަދި އެފަދަ ދައުވާއެއް އުފުލައިފާވާ މީހަކީ ސަރުކާރަކަށް ހުރި ބިރެއް ކަމަށް ބެލެވެއެވެ.


Kamaaludeen Ge Party In Ves Riyaasee Inthihaabu Gai Vaadha Kuraane - Vaguthu\nކާމާލުއްދީންގެ ޕާޓީން ވެސް ރިޔާސީ އިންތިހާބުގައި ވާދަކުރާނެ\nއަބްދުﷲ ކަމާލުއްދީން --\nކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި ގިނަ ދުވަސްތަކެއް ވަންދެން ވަޒީރުކަން ކުރެއްވި، އަބްދުﷲ ކަމާލުއްދީން އިސްވެ، އުފައްދަވާ "ގައުމީ އެއްބައިވަންތަ" ރިޔާސީ ކެންޑިޑޭޓަކު ނެރުއްވާނެ ކަމަށް ކަމާލުއްދީން މިއަދު ވިދާޅުވެއްޖެއެވެ.\nމައުމޫންގެ އެމްއާރުއެމް އިން ދާދި ފަހުން ވަކިވެވަޑައިގެންނެވި ކަމާލުއްދީން "ވަގުތަށް" ވިދާޅުވީ އޭނާ އުފައްދަވާ ޕާޓީން ކޮންމެ އިންތިހާބެއްގައި ވެސް ވާދަކުރައްވާނެ ކަމަށެވެ. ނަމަވެސް ޕާޓީގެ ޓިކެޓުގައި އަންނަ ރިޔާސީ ރޭހަށް ނުކުންނެވުމާ މެދު އަދި ގޮތެއް ނުނިންމަވާ ކަމަށް އޭނާ ވިދާޅުވިއެވެ.\n"އަދި ރިޔާސީ ރޭހަށް ޕާޓީގެ ފަރާތުން އަޅުގަނޑު ނުކުތުމާ ގުޅިގެން ގޮތެއް ނިންމަން ތަންކޮޅެއް އަވަސް. ހަމަ ގައިމުވެސް އަޅުގަނޑު ވާދަނުކުރިޔަސް އަންނަ އިންތިހާބެއްގައި ޕާޓީގެ ކޮންމެވެސް މެމްބަރެއް ވާދަކުރައްވާނެ. ރާއްޖޭގައި ބާއްވާ ކޮންމެ އިންތިހާބެއްގައި އިރާދަކުރެއްވިއްޔާ އަޅުުގަނޑުމެންގެ ޕާޓީން ވާދަކުރާނެ." ކަމާލުއްދީން ވިދާޅުވިއެވެ.\nކަމާލުއްދީން ވިދާޅުވީ ޕާޓީ ވުޖޫދު ނުވަނީސް ކެނޑިޑޭޓަކު ނިންމައިފިނަމަ އެހިސާބުން ފުރުސަތުތައް ހުއްޓޭނެ ކަމަށެވެ.\nގައުމީ އެއްބައިވަންތަކަމުގެ ޕާޓީއަކީ ރައީސް މައުމޫންގެ އިރުޝާދުގެ ދަށުން ހެދި އިތުރު ޕާޓީއެއް ކަމަށް ބައެއް މީހުން ތުހުމަތުކުރެއެވެ. އަނެއްބައި މީހުން ބުނާ ގޮތުގައި އެއީ ޖުމްހޫރީ ޕާޓީގެ ތެރެއިިން އުފެދުނު ޕާޓީއެކެވެ. ނަމަވެސް ކަމާލުއްދީން ވަނީ މިވާހަތައް ދޮގުކުރައްވައިފައެވެ.\nފަރުދީގޮތުން ބާރުވެރިކުރުވާ އިޖުތިމާއީ ދުޅަހެޔޮކަން ވަރުގަދަ ކުރުމަށް އާ އަޒުމެއްގައި ސިޔާސީ ފަލްސަފާއެއް ވުޖޫދުވާން ޖެހޭ ކަމަށް އޭނާ ދެކެވަޑައިގަންނަވައެވެ. އަދި ސްލާމްދީނަށް ނަސްރުދީ، ގައުމުގެ ސިޔާދަތުތައް ދަމަހައްޓަން ސިޔާސީ އާ ހަރަކާތެއް ފެށުމަކީ މުހިންމުކަމެއްގެ ގޮތުގައި އޭނާ ވިދާޅުވިއެވެ.\nކަމާލުއްދީން ވިދާޅުވި ގޮތުގައި ރައްޔިތުންގެ ތެރެއިން ގިނަ ބަޔަކު މިހާރު ތިބީ ވަރަށް ބޮޑަށް މާޔޫސް ވެފައެވެ. އަދި މިކަންކަން ހައްލު ނުކުރެވިގެން ދާ ދިއުމުގައި ރައްޔިތުން ތިބީ ފިކުރު ބޮޑުވެފައި ކަމުގައި ފާހަގަކުރެއްވިއެވެ. އޭނާ ވިދާޅުވީ އެޕާޓީއަށް ސޮއިކޮށްފައި ވަނީވެސް އެގޮތަށްް ފިކުރުބޮޑެވެފައިވާ މީހުން ކަމަށެވެ.\nއަދި ސިޔާސީ މަޝްރަހުގައި ފާހަގަކޮށްލެވޭ އެއްވެސް މީހަކު މިހާތަނަށް އެ ޕާޓީއާއި ގުޅިފައި ނުވާ ކަމަށް ވިދާޅުވިއެވެ. ކަމާލުއްދީންގެ މި ޕާޓީއަކީ ގައުމުގެ ހާލަތާއި ކަންބޮޑުވެފައިވާ މީހުންނާއި އެކު އުފެއްދި އާދައިގެ ޕާޓީއެއް ކަމަށްވެއެވެ.\nއެމްޑީޕީގެ ފަރާތުން އެޕާޓީގެ ލީޑަރު، އަދި ރައްޔިތުން މަޖިލީހުގެ ރައީސް މުހައްމަދު ނަޝީދު އަންނަ ރިޔާސީ އިންތިހާބުގައި ވާދަކުރުމުގެ ޝައުގުވެރިކަން ފާޅުކޮށްފައިވެއެވެ. އިދިކޮޅު ޕީޕީއެމްގެ ސްޓޭންޑްއަކީ އެޕާޓީގެ ލީޑަރު، އަދި ކުރީގެ ރައީސް އަބްދުﷲ ޔާމީން ވާދަކުރުމެވެ. ނަމަވެސް ހުކުމެއްގައި ހުރުމުން އަދި ރައީސް ޔާމީނަށް ވާދަކުރުމުގެ ފުރުސަތެއް ނެތެވެ.\nއަމިއްލަ ގޮތުން އުމަރު ނަސީރު ވާދަކުރާނެ ކަމަށް ވިދާޅުވެފައިވާއިރު ޑީއާރުޕީގެ ލީޑަރު އަބްދުﷲ ޖާބިރުވެސް ވަނީ 2023 ގެ އިންތިހާބުގައި ވާދަކުރަން ނިންމަވައިފައެވެ.\nކަމާލުއްދީނަށް އަނެއްކާ ފޯމް ހުށަހަޅަން ފުރުސަތު، އެމްއާރްއެމްއިން ވަކިވިކަން އަންގައިފި!\nޖުލައި 14, 2021 14:07\nރަގަޅު ކަމެއް މަށައްވެސް ޖާގައެއް ލިބޭނެ ކަމުގެ އުއްމީދުގައި ހުރިން، ސަރުކާރު އެކުލަވާލާއިރު އަންގާލައްޗޭ ވަޒީރު ކަމުގެ މަޤާމެއް ބޭނުމީ !\nޖުލައި 14, 2021 14:11\nކަމާލު ކޮންވައްތަ ރު ހުންނަނީ؟..\nޖުލައި 14, 2021 14:37\nމިރާއްޖޭގަ ގާނޫނު އަސާސީއޭ ކިޔާ އެއްޗެއް އޮވެޔޯ. އޭގަ ހުންނަ ހައްގުތައް އޮންނަނީ ހަމައެކަނި މުއްސަނދިންނަށް. ސިޓީ ކައުންސިލެއް، ފުލުހުންނެއް، އެހެން ބައެއް އާންމު ރައްޔިތެއްގެ ހައްގެއް ރައްކާކޮށެއް ނުދޭ. ކަލޭމެން ވެރިކަމާ ނުހިފާ އިހަށް އެކަމާ އުޅެބަލަ. އެކަން ކޮށްދިނުމުގެ ޔަގީންކަން ދީފިއްޔާ ކަލޭމެނަށް ވޯޓުދޭނަން\nޖުލައި 14, 2021 18:28\n3000 މީހުން ހަމަޥާނެބާ. މައުމޫނަށްވެސް ކިރިޔާވީ


Mi Dhiya Aharu AG Office Inn Dhaulathah 841 Gaanoonee Lafaa Dhin - Vaguthu\nމިދިޔަ އަހަރު އޭޖީ އޮފީހުން ދައުލަތަށް 841 ގާނޫނީ ލަފާ ދިން\nމިދިޔަ އަހަރު އެޓާނީ ޖެނެރަލް (އޭޖީ) އޮފީހުން ދައުލަތުގެ އެކި މުއައްސަސާތަކަށް 841 ގާނޫނީ ލަފާ ދީފައިވާ ކަމަށް އެ އޮފީހުގެ ތަފާސް ހިސާބުތަކުން ދައްކައިފިއެވެ.\nއެ ތަފާސްހިސާބުތައް ދައްކާ ގޮތުން މިދިޔަ އަހަރު ދައުލަތުގެ އެކި މުއައްސަސާތަކުން 842 ކަމަކަށް ގާނޫނީ ލަފާ ދިނުމަށް އެ އޮފީހުގައި އެދިފައިވެއެވެ. އޭގެ ތެރެއިން އެންމެ ކަމަކަށް ފިޔަވައި ހުރިހާ ކަމަށް ގާނޫނީ ލަފާ ދެވިފައިވާ ކަމަށް އޭޖީ އޮފީހުން ވިދާޅުވެއެވެ.\nމި ގޮތުން އެއްބަސްވުންތަކުގައި ސޮއި ކުރުމާ ގުޅޭ ގޮތުން 267 ގާނޫނީ ލަފާ ދީފައިވެއެވެ. ރައްޔިތުންގެ މަޖިލީހުން ފާސްކުރާ ބިލް ތަސްދީގު ކުރުމާ ގުޅޭ ގޮތުން 34 ގާނޫނީ ލަފައެއް ދީފައިވެއެވެ. ގަވާއިދުތަކާ ގުޅޭ ގޮތުން 102 ގާނޫނީ ލަފާ ދީފައިވެއެވެ. އުސޫލުތަކާ ގުޅޭ ގޮތުން 40 ގާނޫނީ ލަފައެއް ދީފައިވާއިރު މުއާހަދާތަކާ ގުޅޭ ގޮތުން ހަތް ގާނޫނީ ލަފާ ދީފައިވެއެވެ. އެހެނިހެން ކަންކަމުގައި 391 ގާނޫނީ ލަފާ ދީފައިވާ ކަމަށް އެ އޮފީހުން ވިދާޅުވެފައިވެއެވެ.\nއެޓަރނީ ޖެނަރަލްގެ އޮފީހުން 2020 ވަނަ އަހަރު ދިން ލަފާގެ ތަފާސްހިސާބު pic.twitter.com/cJfAzCNTR1\n— AG Office Maldives (@AGOmv) January 3, 2021\nމިދިޔަ އަހަރު 841 ގާނޫނީ ލަފާ ދައުލަތަށް އެޖީން ދީފައިވާއިރު، އެ ގޮތުން ފުރަތަމަ ހަ މަސް ދުވަހު 427 ކަމަކަށް ގާނޫނީ ލަފާ ދީފައިވާ ކަމަށެވެ. ފަހު ހަ މަސް ދުވަހު 414 ކަމަކަށް ގާނޫނީ ލަފާ ދީފައިވާ ކަމަށް އޭޖީ އޮފީހުން ވިދާޅުވިއެވެ.\nމި ނިމިގެން ދިޔަ 2020 ވަނަ އަހަރު 841 ގާނޫނީ ލަފާ ދައުލަތަށް އޭޖީއިން ދީފައިވާއިރު، 2019 ވަނަ އަހަރު އެ އޮފީހުން ވަނީ 1003 ކަމަކަށް ދައުލަތަށް ގާނޫނީ ލަފާ ދީފައެވެ.


Southampton balikoh Arsenal ge nazaru gadha hatharakah - Dhiyares\nސައުތެމްޕްޓަން ބަލިކޮށް އާސެނަލްގެ ނަޒަރު ގަދަ ހަތަރަކަށް\nއާސެނަލްގެ ޒުވާން ތަރީ ސަކާ/ ފޮޓޯ: ގެޓީ އިމޭޖްސް\nމި ސީޒަނު ފެށިގެން ފާއިތުވި ފުރަތަމަ މަހެއްހައި ދުވަސް އާސެނަލް ހޭދަކުރީ ރެލެގޭޝަނުގެ ތުންފަތްމަތީގައެވެ. ނަމަވެސް މީގެ އެއް މަސްކުރިން ބޮކްސިން ޑޭގައި އާސަނަލް ޗެލްސީއާ ދެކޮޅަށް ނުކުމެ ހޯދި ކާމިޔާބާއެކު އެ ޓީމުގެ ނަސީބު މުޅިން ބަދަލުކޮށްފައިވެއެވެ.\nރޭ ސައުތެމްޕްޓަނާ ދެކޮޅަށް ކުޅުނު މެޗުގައި އާސެނަލުންވަނީ މޮޅު ކުޅުމެއް ދައްކާފައެވެ. މިހާރު އާސެނަލަް އޮތީ ތާވަލުގެ 8 ވަނާގައެވެ. ގަދަ ހަތަރަކާ އާސަނަލްގެ މެދުގައި އޮތީ އެންމެ5ޕޮއިންޓުގެ ފަރަށެވެ. ރެލެގޭޝަނުގެ ވާހަކައަކީ މިހާރު މާޒީއެވެ.\nއާސަނަލަށް ލިބިފައިވާ ދިރުމާއި ހިތްވަރުގެ އެންމެ ބޮޑު ސިއްރަކީ އެ ޓީމުގެ ޒުވާން ތަރިން ކަމުގައިވާ ބުކަޔޯ ސަކާ އަދި އެމިލް ސްމިތް ރޯވްއެވެ. އެ ދެ ކުޅުންތެރިންގެ ހުނަރާއެކު އާސެނަލަށްވަނީ ވަރަށް ވަރުގަދަ ހިތްވަރެއް ލިބިފައެވެ.\nޗެލްސީއާ ދެކޮޅަށް ކުޅުނު މެޗަށްފަހު، ލީގުގެ6މެޗުގައި ސަކާވަނީ4ގޯލު ކާމިޔާބުކޮށްފައެވެ. ރޭގެ މެޗުގައި އެންމެ ފުރަތަމަ ކުރި ހޯދީ ސައުތެމްޓަނެވެ. އެއީ އެ ޓީމުގެ ސްޓުއާޓް އާމްސްޓްރޯންގު ކާމިޔާބުކޮށްދިން ގޯލާއެކުއެވެ.\nނަމަވެސް ނިކޮލާސް ޕެޕޭ މި ސީޒަނުގައި ކާމިޔާބުކޮށްދިން6ވަނަ ގޯލާއެކު އާސެނަލުން އެއްވަރުކުރިއެވެ. އޭގެ ފަހުން ލަކަޒެޓޭ ފަހިކޮށްދިން ފުރުޞަތެއްގައި ސަކާ ގޯލެއް ކާމިޔާބުކޮށްދިނެވެ. އަދި އެންމެ ފަހު ގޯލަކީ ލަކަޒެޓީ ފަހިކޮށްދިން ފުރުޞަތެއްގައި ސަކާ ކާމިޔާބުކުރި ގޯލެކެވެ.\nޕްރިމިއަރ ލީގް އާސެނަލް ފުޓުބޯޅަ\nއައުބަމެޔަންގެ ހެޓްރިކާއެކު އާސެނަލުން ލީޑްސް ބަލިކޮށްފި\nދެ ރަތްކާޑާއެކު އާސެނަލް ބަލިވެއްޖެ\nމުހިއްމު ކުޅުންތެރިންތަކެއް ނެތި އާސެނަލް ޔުނައިޓެޑާ އެއްވަރުކޮށްފި\nއާސެނަލްގެ ސްމިތު ރޯވް އަދި ސަކާ ތާރީޚުގެ ތެރެއަށް\nފިލިކަމަށް އިއުތިރާފުވެ ވީހާވެސް ކުޑަ އަދަބެއް ދިނުމަށް ލުޠުފީ އެދިއްޖެ\nއައްޑޫ ފްލައިން ސްކޫލުގެ ދަރިވަރުންނަށް ލަތީބެގެ ފަރާތުން އުންމީދީ މެސެޖެއް\nއާންމު ޚިދުމަތްތައް ވިލިމާލެއިން ލިބޭނެ އިންތިޒާމު ހަމަޖައްސަން ޖެހޭ: ޑރ.މުޢިއްޒު\nތިލަފުށީގެ ގޮނޑުން ދުން އެރުން މި އަހަރުގެ ނިޔަލަށް ހުއްޓޭނެ: މިނިސްޓަރު\nއަހަރަކަށް2މިލިއަން ޑޮލަރަށް ހޮންކޮންގުގެ ގެއެއް ކުއްޔަށް ދީފި


Third party payment webasite thakah samaaluvaan bank in edhefi\nތާޑް ޕާޓީ ވެބްސައިޓްތަކަށް ސަމާލުވާން ބޭންކުން އެދެފި\nފައިސާ ދައްކާފައިވާކަން ޔަގީންކުރުމަށްޓަކައި ބައެއް ކަސްޓަމަރުން ތާޑް ޕާޓީ ވެބްސައިޓް ބޭނުންކުރަމުންދާކަން ފާހަގަ ކުރެވިފައިވާތީ އެކަމަށް ސަމާލުވުމަށް ބީއެމްއެލް އިން އިލްތިމާސްކޮށްފި އެވެ.\nބީއެމްއެލް އިން ބުނީ www.kashavaru.com ހިމެނޭހެން ބައެއް ވެބްސައިޓްތަކުން ބޭންކުގެ އިންޓަރނެޓް ބޭންކިންގ ޕްލެޓްފޯމް ބޭނުން ކުރުމަށް މަސައްކަތްކޮށް ތާރޑް ޕާޓީ ޓްރާންސްފަ ކޮންފާމް ކުރާ ކަމަށެވެ. އެގޮތުން ފުރަތަމަ ކަސްޓަމަރުންގެ ނަން، ފޯނު ނަންބަރު، އެކައުންޓް ނަންބަރު ފަދަ ޒާތީ މައުލޫމާތު ފޯރުކޮށްދޭން އެދެއެވެ. އެއަށްފަހު ކަސްޓަމަރަށް ކޮންފަމޭޝަން ކޯޑު ލިބުމުން އިންޓަނެޓް ބޭންކިން ޔޫސަ ނޭމް އަދި ޕާސްވޯޑް ޖެހުމަށް އެދެއެވެ.\n“އަޅުގަނޑުމެން ކަސްޓަމަރުންނަށް ކިބައިން އެދެނީ އިންޓަރނެޓް ބޭންކިންގެ މައުލޫމާތު މިފަދަ ސައިޓްތަކާ އަދި އެެހެން އެއްވެސް ފަރާތްތަކާ ހިއްސާ ނުކުރުމެވެ. އަދި ޕޭމަންޓް ކޮންފަމް ކުރުމަށް މިފަދަ ވެބްސައިޓްތައް ބޭނުން ނުކުރުމަށް ވެސް އެދެމެވެ. ކަސްޓަމަރުންނަށް އިންޓަނެޓް ބޭންކިންގ އަދި މޯބައިލް އެޕް މެދުވެރިކޮށް ފައިސާގެ މުއާމަލާތްތައް ޔަގީންކުރެވޭނެއެވެ،” ބީއެމްއެލް އިން ބުންޏެވެ.\nބީއެމްއެލް އިން ބުނި ގޮތުގައި ކަސްޓަމަރުންގެ ޒާތީ މައުލޫމާތު ރައްކާތެރިކަންމަތީ ބެލެހެއްޓުމުގެ ޒިންމާ އަކީ އެ ބޭންކުން މުހިންމު އަހުމިއްޔަތުކަންދޭ އެއްކަމެވެ. އެހެން ފަރާތަކުން ކަސްޓަމަރުންގެ މިފަދަ މައުލޫމާތު ބޭނުންކުރުމާއި، ވަގަށް ނެގުމާއި ނަހަމަ ގޮތުގައި ބޭނުންކުރުން ހުއްޓުވުމަށް ބޭންކުން މުހިންމު ސަލާމަތީ ފިޔަވަޅުތަކެއްވެސް އަޅާފައިވާކަމަށް ބޭންކުން ބުންޏެވެ.\nނަމަވެސް، ކަސްޓަމަރުން އަމިއްލައަށް އެހެން ފަރާތަކާ މިފަދަ ޒާތީ ސިއްރު މައުލޫމާތު ހިއްސާ ކުރުމުން މި މައުލޫމާތު ރައްކާތެރިކުރުމަށް ބޭންކުން ކަނޑައަޅާފައިވާ ކޮންޓްރޯލްތަކަށް ނޭދެވޭ އަސަރުކު ކުރާ ކަމަށް ބީއެމްއެލް އިން ބުންޏެވެ.\n“އަޅުގަނޑުމެން ކަސްޓަމަރުންގެ ފަރާތުން ތަކުރާރުކޮށް އެދެނީ އެއްވެސް ފަރާތަކާ ޒާތީ މައުލޫމާތު ހިއްސާ ނުކުރުމެވެ. ބޭންކުން މިފަދަ ވެބްސައިޓްތައް މޮނީޓަރ ކުރުމަށްފަހު ކަސްޓަމަރުން ރައްކާތެރިކުރުމަށް އަޅަންޖެހޭ ކޮންމެ ފިޔަވަޅެއް އަޅަމުންދާނެކަމުގެ ޔަގީންކަން އަރުވަމެވެ،”


Meehaku Kusheh Kurumun Oriyaan Koh Thalhaa Aniyaa Kurun Goas - Mahloof - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު މައްޗަށް، މިއީ އެންމެ ބޮޑު ބިރު - 10 ގަޑިއިރު ކުރިން\nމަސްތުވާތަކެތީގެ މައްސަލަތަކުގައި އުޅޭ މީހުން، ކުށެއް ކުރުމުން އޮރިޔާންކޮށް ތަޅާ އަނިޔާ ކުރުމަކީ ކަނޑައެޅިގެން ގޯސްކަމެއް ކަމަށް ޔޫތް މިނިސްޓަރ މަހްލޫފް އަހުމަދު ވިދާޅުވެއްޖެއެވެ.\nމަހްލޫފް މިހެން ވިދާޅުވީ، މިއަދު ކުރި ޓްވީޓެއްގައެވެ. އޭނާ މިހެން ވިދާޅުވެފައި ވަނީ، ދޯންޏަކަށް އެރި މީހަކަށް ވައްކަމުގެ ތުހުމަތުކޮށް، އޭނާ ބަރަހަނާކޮށް ބޮޑެތި އަނިޔާތަކެއް ދޭ މަންޒަރު ފެންނަ ވީޑިއޯއެއް އާއްމުވެފައިވާ ދަނޑިވަޅެއްްގައެެވެ.\nމަހްލޫފް ވިދާޅުވީ، ޖުމްލަކޮށް ކޮންމެ ދިވެހި އާއިލާއެއްގައި މަސްތުވާތަކެތީގެ ވަބާގައި ޖެހިފައިިވާ ދަރިން އެބަތިބި ކަމަށެވެ.\n"ގިނަފަހަަރު އާއިލާއަށްވެސް އަދި މުޖުތަމައުއަށްވެސް އުނދަގޫވާ މައްސަލައެއް. ނަމަވެސް އެ މީހުން ކުށެއް ކުރީމަ އޮރިޔާންކޮށް ތަޅާ އަނިޔާ ކުރުން ކަނޑައެޅިގެން ގޯސް". މަހްލޫފް ކުރި ޓްވީޓްގައި ވެއެވެ.\nމިދިޔަ ބުރާސްފަތި ދުވަހުގެ ރޭ 7:30 ހާއިރު ހުޅުމާލެ ކަންނެލި ޖެޓީގައި އޮތް ދޯންޏަކަށް އެރި އެ މީހާ ބަރަހަނާކޮށް އަނިޔާ ކުރާ މަންޒަރު ފެންނަ ވީޑިއޯ އާއްމުވެފައިވާއިރު، އެ މައްސަލަ ފުލުހުން ބަލަމުންދާ ކަަމަށް ފުލުހުން މިއަދު ވިދާޅުވިއެވެ.\nމަހްލޫފަށް އިންޒާރެއް: އިސްތިއުފާ ނުދީފިނަމަ ރޯކޮށްލާނަން\nސަމާލުވޭ! ރަފިއްޔާ އާއި މަހުލޫފްގެ ނަމުގައި އޮޅުވާލައިގެން ފައިސާ ހޯދަނީ\nނޮވެމްބަރު 22, 2020 17:05\nމަސްވެރިން ކުރި ބުރަމަސައްކަތުން ލިބުނު ފައިސާކޮޅު ޒުވާނަނު ވަގައްނެގީމަ އެއީކުށެއްނޫން؟ އަނިޔާކުރީމަ ވަރައްގޯސް،، ވަގައްނުނެގިނަމަ އަނިޔާ ނުކުރީސް... އަނިޔާކުރިމީހުން ގޯސް..... ވަގައްނެގުން އޯކޭ....\nދެން ކަލޭ އެމްއެމްޕީއާރުސީގެ ޑޮލަރުގަނޑު ދިރުވާލީމާ ހެދިހެން ބުރަކަށީގައި ފިރުމާދީފައި ލަވަކިޔާދޭންވީދޯ!\nނޮވެމްބަރު 22, 2020 17:21\nތިޔަ ވިދާޅުވީ ރަނގަޅުވާހަކަ ފުޅެއް.. އެކަމަކު ކޮބައިތޯ ކޮންމެ5އަހަރަކުން 1 އަހަރު ރައްޔިތުންނަށް ދަޅަދައްކައިގެން މަޤާމްތަކާ ހަވާލުވެ ބޮޑެތި ހުވައިތައް ކޮށްގެން ތިއްބަވާ މިކަންކަމުގެ ޒިންމާ ނަންގަވަން ތިއްބެވި ބޭފުޅުން...ބޮޑު މުސާރަޔާ ބޮޑެތި ޢިނާޔަތްތަކާ ފުރިހަމަ ސެކިއުރިޓީގައި ތިއްބަވާއިރު ރައްތިޔުންގެ ވިންދު އަޑު އިވޭނީ ވޯޓު ބޭނުން ވީމާތޯ...އަޅުގަނޑަކީވެސް ނިކަމެތި ރައްޔިތެއް..ހަޤީޤަތަށްވެސް މާދަމާ އަލިވާއިރުވެސް މުދަލާއި ޖަނާއި ސަލާމަތްތެރި ވާނެކަމުގެ ޔަގީންކަމެއް ނެތް..ﷲއާއި ވަކީލް...ވަށާފާރު 10 ފޫޓަށްނަގައި ފާރުގައި ބިއްލޫރި ޖަހާ ގޭގެ ހުރިހައި ބިތެއްގައި ދަގަނޑު ތޭރިޖަހާ ކެމެރާ ހަރުކޮށް ، މިފަދަ ނާމާންތަނެއްގައި މިއުޅެން ޖެހެނީ...ދެކެން ބޭނުން ނުވިޔަސް ޢަދުލުވެރިކަން ތަނެއްގައި ނެތީމައި ވާނެގޮތް މި ފެންނަނީ..\nނޮވެމްބަރު 22, 2020 18:03\nކުށް ކުރުން ހަމަރަނގަޅުދޯ؟ މީހުންގެ މުދާ ފޭރުންވެސް ރަނގަޅު ދޯ؟ މީހުން އަމިއްލެ އަށް އިންސާފު ހޯދަން ޖެހެނީ ޤާނޫނީ އިމުގެ ތެރެއިން އިންސާފު ނުލިބޭތީ\nނޮވެމްބަރު 22, 2020 18:07\nމަހުލޫފަށް އެނގޭތަ.....އަނިޔާކަމަށްވަންޏާ ޖީ.އެސް.ޓީ ނެގުންވެސް ކަމަކު ނުދާނެ...ވަކި އަނިޔާއަކަށް ނުރުހިފަ ވަކި އަނިޔާއަކަށް ރުހުމުގަ ވަނީ ކޮން އިހްލާސްތެރިކަމެއްތޯ...ތިއުޅެނީ ކުރެޑިޓެއް ދަމައިގަތުމަށް ކަމަށް ތުހުމަތުކޮށް ބުނަންޖެހެނީ ހަގީގީ އަނިޔާވެރިކަމަށް ވޯޓްދީގެން މޭފުއްޕިދުވަސްވެސް އަހަރެންގެ ލޮލަށްފެނިފަ ހުރީތީ...ޕޮލިޓިކްސް މީހުންނާއި ދީނީ ޓެގްއަޅުވައިގެން ތިބި މީހުން ދައްކާ ތިކަހަލަ ވާހަކަ ގިނަ މީހުން މިހާރު ގަބޫލެއްނުކުރޭ...\nނޮވެމްބަރު 22, 2020 18:24\nމީހުނަށް އަނިޔާ ކުރުމަކީ ގޯސްކަމެއް ޔާމީނު މިހާރު ޖަލުގައި ހުންނެވީ ނަހައްގުން ދޭ އަނިޔާއަކަށް ކަމަށް ބެލެތޯއެވެ އެއީ ރަނގަޅުކަމެއްތަ ކަލޭމެން ވަހަކަ ނުދައްކާ\nނޮވެމްބަރު 22, 2020 18:59\nއެކަން ގޯސް! އެފަދަ ގޯސްކަންކަން ހުއްޓުވުމުގެ ބާރު އޮތީވެސް ދައުކަތަށް. ނުވަތަ ސިޔާސީ މީހުންގެ މުށުތެރޭގައި.\nއެހެންވަނީވެސް މީހުންގެ ހައްޤުތަކަށް އެރުން ޢާންމުވެ އެކަންކަމުގައި އިންސާފްގެ ނުހޯދޭތީ. އިސްސާފް ފެއިވެފައިވާތީ! ޤާނޫންތައް ތާކުންތާކު ނުގެހޭތީ. އަމަލަށްވުރެ ބަސް ގިނަވާތީ!\nތިންކް ޓުވައިސް ބިފޯ ޓޯކް.\nނޮވެމްބަރު 22, 2020 20:58\nމީގެއިން ފެނިގެން މިދިޔައީ ސަރުކާރު ފެއިލްވެފައިވާކަން. މަޖްލިސްގެ ހިންގުނީމަ ސަރުކާރަށް އޭ ރިޕޯޓް ލިބޭކަމަށް ދެކިގެން އެކަންމިކުރަނީ. ރައްޔިތުންމިތިބީ ބިރުވެރިކަމާިއ ދަތިހާލުގައި.\nނޮވެމްބަރު 23, 2020 01:03\nމިކަންކަން ދިވެހިރާއްޖެ ޔަށް ތައާރަފުކުރީ މަހުލޫފު ވެސް އެޕާޓީޔަކަށް ނިސްބަތްވާ އެމް ޑީ ޕީ އިން ، ކޮބައިތޯ ލަބާން އެއީ އަނިޔާވެރިއެއްނޫން މިހާރުދޯ...


Raees, councilourun thakeh ayyan kurumu ge bahuseh fashaifi\nމަޖިލީހުގައި މީގެ ކުރިން ބޭއްވި ޖަލްސާއެއްގެ ތެރެއިން -- ފޮޓޯ: މަޖިލީސް\nމިހާރު ތިއްބެވި ކައުންސިލަރުންގެ ދައުރު އަންނަ ޖޫން މަހުގެ ތިންވަނަ ދުވަހު ހަމަ ވުމަށް ފަހުގައި ރައީސް އިބްރާހިމް މުހައްމަދު ސޯލިހަށް ލިބި ވަޑައިގަންނަވާ ބާރުގެ ދަށުން ރަށްރަށް ހިންގަން ކައުންސިލަރުންތަކެއް އައްޔަން ކުރެވިދާނެތޯ ރައްޔިތުންގެ މަޖިލީހުގައި ބަހުސެއް ފަށައިފި އެވެ.\nދުނިޔޭގައި ފެތުރެމުންދާ ކޮވިޑް-19 ގެ ބަލި ރާއްޖޭން ވެސް ފެނި އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާންކޮށް މި އަހަރު ބާއްވަން ޖެހޭ ލޯކަލް ކައުންސިލްތަކުގެ އިންތިހާބު ވަނީ މުއްދަތެއް ނެތް ގޮތަށް ފަސް ކުރަން ޖެހިފަ އެވެ.\nމިހާރު ގާނޫނުގައި އޮތް އެންމެ ލަސް ތާރީހަށް އިންތިހާބު ފަސްކޮށްފައިވާއިރު، އިތުރަށް ފަސް ކުރަން ބޭނުންވާ ހާއްސަ ގާނޫނުގެ ބިލާއި ގާނޫނު އަސާސީއަށް އިސްލާހު ގެންނަ ބިލެއް މަޖިލީހަށް ވަނީ ފޮނުވާފަ އެވެ.\nނަމަވެސް މިހާރު އޮތް ހާލަތުގައި ގާނޫނު އަސާސީ އިސްލާހު ކުރަން މަޖިލީހުގައި ތިއްބެވި އެމްޑީޕީގެ ބައެއް މެންބަރުން ދެކޮޅެވެ.\nގާނޫނު އަސާސީ އިސްލާހު ކުރަން އެއްވެސް ގާނޫނީ ހުރަހެއް ނެތް ކަމަށް މަޖިލީހުގެ ކައުންސިލާ ޖެނެރަލް ފާތިމަތު ފިލްޒާ ވަނީ ލަފާ ދެއްވައިފަ އެވެ. ދައުލަތުގެ ބަންޑާރަ ނައިބު އިބްރާހިމް ރިފްއަތު ވެސް ވިދާޅުވެފައި ވަނީ ގާނޫނު އަސާސީ އިސްލާހު ކުރަން ގާނޫނީ ހުރަހެއް ނެތް ކަމަށެވެ.\nގާނޫނު އަސާސީ އިސްލާހު ކުރެވޭނެ ކަމަށް ގާނޫނީ ލަފާ ލިބުނު ނަމަވެސް މަޖިލީހުގެ ރައީސް މުހައްމަދު ނަޝީދު ނިންމެވީ މިހާރު ތިބި ކައުންސިލަރުންގެ ދައުރު ދިގު ކުރާ ގޮތަށް ގާނޫނު އަސާސީ އިސްލާހު ކުރަން ބަންޑާރަ ނައިބު ފޮނުއްވާފައިވާ ބިލު އެޖެންޑާ ކުރާނީ މެންބަރުން އެ ކަމުގައި ބަހުސް ކުރައްވައި ގޮތެއް ނިންމެވުމުންނެވެ. އަދި މެންބަރުން ނިންމަވާ ގޮތަކަށް ކުރިއަށް ގެންދަން އެމަނިކުފާނު ނިންމެވި އެވެ.\nމަޖިލީހުގެ މިއަދުގެ ޖަލްސާގައި ބަހުސް ކުރެއްވި މެންބަރުން ވަނީ ކައުންސިލަރުންގެ ދައުރު ދިގު ކުރުމުގެ ބަދަލުގައި ދައުރު ހަމަވާ ދުވަހުން ފެށިގެން އަމަލު ކުރާނެ އެހެން ގޮތްތަކަކާ މެދު ވާހަކަ ދައްކަވައިފަ އެވެ. ބައެއް މެންބަރުން ވަނީ ރައީސްއަށް ލިބިދޭ ބާރުގެ ދަށުން ރަށް ހިންގަން ބަޔަކު އައްޔަން ކުރެވިދާނެ ކަމަށް ވިދާޅުވެފަ އެވެ.\nމިއަދުގެ ޖަލްސާގައި އެންމެ ފުރަތަމަ ވާހަކަ ދެއްކެވި މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ ވިދާޅުވީ ކައުންސިލަރުންގެ އިންތިހާބީ ދައުރު ހަމަ ވުމަށް ފަހުގައި އެއީ އިންތިހާބީ ބަޔަކަށް ނުވާނެ ކަމަށެވެ. އެހެންކަމުން އެ ކައުންސިލަރުންގެ ދައުރު ދިގު ކުރުމުން ވެސް ޖޫން ތިނެއްގެ ފަހުން އެއީ އިންތިހާބީ ކައުންސިލަރުންނެއް ނޫން ކަމަށެވެ.\n"ގާނޫނު އަސާސީ ބަދަލު ގެނެސްގެން ކައުންސިލަރުންގެ ދައުރު ދިގު ކުރީމަ ވެސް އެއީ އިންތިހާބީ ބަޔަކަށް ނުވޭ، އަދި ހަމަ އެ ކައުންސިލަރުން އިތުރު ދުވަސްތަކަކަށް ރައީސް އައްޔަން ކުރާ އެޕޮއިންޓީސް ގޮތުގައި ބެހެއްޓިޔަސް އިންތިހާބީ ބަޔަކަށް ނުވޭ، އެ ދެ ގޮތުން ވެސް ނުވޭ އިންތިހާބީ ބަޔަކަށް،" ގާނޫނީ ވަކީލު ކަން ވެސް ކުރައްވާ އިންތި ވިދާޅުވި އެވެ.\nއިންތިގެ ވާހަކައަށް ތާއީދު ކުރައްވައި ކަނޑިތިމީދު ދާއިރާގެ މެންބަރު އަބްދުﷲ ޝަހީމް ވިދާޅުވީ ކައުންސިލަރުންގެ އިންތހާބީ ދައުރު ދިގު ކުރުމަކީ ވެސް ޑިމޮކްރެޓިކް ގޮތެއް ނޫން ކަމަށެވެ. އެހެންކަމުން ދައުރު ހަމަވުމުން އާ ކައުންސިލަރުން އިންތިހާބު ކުރެވެން ދެން ރައީސް އައްޔަން ކުރާ ބަޔަކު ކައުންސިލްތަކުގައި ތިބޭ ގޮތެއް ހެދުން ރަނގަޅު ކަމަށެވެ.\nމިލަންދޫ ދާއިރާގެ މެންބަރު އަލީ ރިޒާ ވިދާޅުވީ އެމްޑީޕީގެ ބޮޑު އަޣުލަބިއްޔަތު އޮތުމުން ގާނޫނު އަސާސީ އިސްލާހު ކުރަން ވަރަށް ފަސޭހަ ކަމަށާއި ނަމަވެސް އޭގެ ސަބަބުން އަންނަނާ ނަތީޖާ މާ ގޯސް ވެދާނެ ކަމަށެވެ. އަދި ގާނޫނު އަސާސީ އިސްލާހު ކޮށްގެން ކައުންސިލަރުންގެ ދައުރު ދިގު ކުރުމަކީ މައްސަލައަށް ހައްލެއް ވެސް ނޫން ކަމަށް އޭނާ ވިދާޅުވި އެވެ.\nއެހެންކަމުން މި ހާލަތުގައި އިދާރީ ދާާއިރާތައް ހިންގުމަށް ރައީސް ގޮތްތަކެއް ކަނޑައެޅިދާނެ ކަމަށް ގާނޫނު އަސާސީން އެމަނިކުފާނަށް ބާރުތަކެއް ލިބިދީފައިވާ ކަމަށް ރިޒާ ވިދާޅުވި އެވެ. އަދި ރައީސް ބަޔަކު އައްޔަން ކުރުމަކީ ރަނގަޅު ގޮތަކަށް ނުވާ ނަމަ ސިވިލް ސާވިސް މުވައްޒަފެއްގެ ގޮތުގައި ކައުންސިލަށް އައްޔަން ކުރާ ސެކްރެޓަރީ ޖެނެރަލް ކައްންސިލްތައް ވަގުތީ ގޮތުން ހަވާލު ކުރަން ދެކެވަޑައިގަންނަވާ ކަމަށް އޭނާ ވިދާޅުވި އެވެ.\nސިވިސް ސާވިސް މުވައްޒަފެއްގެ ގޮތުގައި ކައުންސިލްތައް ހިންގަން ސެކްރެޓަރީ ޖެނެރަލް އައްޔަން ކުރުމަށް ރިޒާ ހުށަހެޅުއްވި ހިޔާލަށް އެމްޑީޕީގެ ބައެއް އެހެން މެންބަރުން ވެސް ތާއީދު ކުރެއްވި އެވެ.\nމިލަންދޫ ދާއިރާގެ މެންބަރު އަލީ ރިޒާ -- ފޮޓޯ: މަޖިލީސް\nދާންދޫ ދާއިރާގެ މެންބަރު ޔައުގޫބް އަބްދުﷲ ވިދާޅުވީ މިހާރު ތިއްބެވި ކައުންސިލަރުންގެ ދައުރުގެ ގޮތުގައި ގާނޫނު އަސާސީގައި ކަނޑައެޅިފައިވާ ދައުރަށް ވުރެ އިތުރަށް އެންމެ މިނެޓެއް އިތުރު ކުރުމަކީ ވެސް ޑިމޮކްރެޓިކް ހަމަތަކާ ހިލާފު ކަމެއް ކަމަށެވެ. އެހެންކަމުން ކައުންސިލަރުންގެ ދައުރު ދިގު ކުރަން ތާއީދު ނުކުރައްވާ ކަމަށެވެ.\nޔައުގޫބް އިތުރަށް ވިދާޅުވީ ރައީސް ނުވަތަ ސީއެސްސީން ކައުންސިލްތައް ހިންގަން އާ ސެކްރެޓަރީ ޖެނެރަލްއެއް އައްޔަން ކުރުން އެއީ އެންމެ ކަމުދާ ހައްލު ނޫން ކަމަށެވެ. އޭނާއަށް ފެނެވަޑައިގަންނަވަނީ ރައީސް އާއި މަޖިލީހުން ގުޅިގެން މިހާރު ކައުންސިލްތަކުގައި ތިބި ސިވިލް ސާވިސް މުވައްޒަފުންގެ ތެރެއިން މުވައްޒަފަކު ކައްންސިލް ހިންގަން ވަގުތީ ގޮތުން ހަވާލު ކުރަން ކަމަށް ޔައުގޫބް ވިދާޅުވި އެވެ.\nމަޖިލީހުގެ އިއްޔެގެ ޖަލްސާގައި ބަހުސް ކުރެއްވި އެމްޑީޕީގެ ބައެއް މެންބަރުން ވެސް ވަނީ މި ހާލަތުގައި ގާނޫނު އަސާސީ އިސްލާހު ކުރެވޭނެ ކަމަށް ވިދާޅުވެ ވާހަކަ ދައްކަވައިފަ އެވެ. އެކަމަކު މިއަދުގެ ޖަލްސާގައި އެމްޑީޕީގެ ގިނަ މެންބަރުންތަކެއް އޭގެ ބަދަލުގައި ކައުންސިލަރުންގެ ދައުރު ދިގު ކުރުމަށް ދެކޮޅު ހެއްދެވެމުން ބެލެވެނީ އެމްޑީޕީގެ ގިނަ މެންބަރުން އެ ވިސްނުމުގައި ގޮތް ނިންމަވާނެ ކަމަށެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު ލޯކަލް ކައުންސިލްތަކުގެ އިންތިހާބު އިމްތިޔާޒު ފަހުމީ ޕޮލިޓިކްސް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


"ބަޅިނދު" ގެ ކާސްޓަށް "ނީނާ" ގެ ބަތަލު\nޑާކް ރެއިން އެންޓަޓައިންމަންޓުން ހަދަމުން އަންނަ ބިރުވެރި ފިލްމު "ބަޅިނދު" ގެ ކާސްޓަށް، އަންނަ އަހަރު ރިލީޒްކުރާ ފިލްމު "ނީނާ" އިން ފިލްމީ ދާއިރާ އަށް ތައާރަފުކުރާ ބަތަލު ޝަރަފު...\nމިހާރު ވެސް މަސައްކަތް އެއްކޮށް ނިމިފައިވާ ފީޗާ ފިލްމަކާއި މަސައްކަތް ކުރިއަށްދާ ދެ ފީޗާ ފިލްމެއް ހަދަމުން އަންނަ ޑާކް ރެެއިން އެންޓަޓައިންމަންޓުން އާ އިތުރު ޕްރޮޖެކްޓްތަކެއް...\nSeptember 07, 2020 5\nޑާކް ރެއިން އެންޓަޓައިންމަންޓަށް ސްކްރީން ރައިޓަރު އަހުމަދު ޒަރީރު ލިޔެ، ޑައިރެކްޓްކުރާ ފިލްމު "ބީވީމާ" އިން، މަޝްހޫރު އަންހެން ލަވަކިޔުންތެރިޔާ މަރިޔަމް އަޝްފާ އެކްޓިން އަށް ނުކުންނަން ތައްޔާރުވެއްޖެ އެވެ.\nފިލްމު "ލީނާ" އާއި "އަނދިރިކަން" އަދި "ވީބޭވަފާ" ފަދަ ފިލްމުތަކުގެ ސްކްރީން ރައިޓަރު އަހުމަދު ޒަރީޒު ފީޗާ ފިލްމެއް ޑައިރެކްޓްކުރުމުގެ މަސައްކަތް ފަށައިފި އެވެ.\nނުޒޫ އާއި ޔާދާއާ އެކު ޑާކް ރެއިންގެ އާ ފިލްމެއް\nޑާކް ރެއިން އެންޓަޓައިންމަންޓުން ގެނެސްދޭން ނިންމާފައިވާ ފިލްމުތަކުގެ ލިސްޓަށް އަނެއްކާ ވެސް އާ ފިލްމެއް އިތުރުވެއްޖެ އެވެ.\nMarch 02, 2020 1\n"ބަޅިނދު" ގެ ޕޯސްޓަރުތަކެއް ދައްކާލައިފި\nޑާކް ރެއިން އެންޓަޓައިންމަންޓްގެ ބިރުވެރި ފިލްމު "ބަޅިނދު" ގެ މައިގަނޑު ކާސްޓުންނާ އެކު ވަކިވަކިން ތަރިންގެ ޕޯސްޓަރުތަކެއް ދައްކާލައިފި އެވެ.\n"ބަޅިނދު" ގެ ދައްކައިލުމެއް\nޑާކް ރެއިން އެންޓަޓައިންމަންޓުން ގެނެސްދޭން ނިންމާފައިވާ ބިރުވެރި ފިލްމު "ބަޅިނދު" ގެ ލޯގޯ ޓީޒާއެއް ދައްކާލައިފި އެވެ.\nޝިނާންގެ "ބަޅިނދު" ގެ ޝޫޓިން ފަށައިފި\nމިދިޔަ އަހަރު "ގޮށްރާޅު" ގެނެސްދިން ޑައިރެކްޓަރު އަހުމަދު ޝިނާން، ޑާކް ރެއިން އެންޓަޓައިންމަންޓަށް ޑައިރެކްޓްކޮށްދޭ ދެ ވަނަ ފިލްމު "ބަޅިނދު" ގެ ޝޫޓިން ފަށައިފި އެވެ.\n"ކައިވެނީގެ އަމާޒު" ޑާކް ރެއިންގެ ކަލަންޑަރަށް\nޑާކް ރެއިން އެންޓަޓައިންމަންޓުގެ ފިލްމުތަކުގެ ކަލަންޑަރަށް އާ ފިލްމެއް އިތުރުކޮށްފި އެވެ.


Arab qaumehge laadheeny Raees aku meehun roadha dhookollan faalhugai govaalikan engeytha - Dhiyares\nއަރަބި ޤައުމެއްގެ ލާދީނީ ރައީސަކު މީހުން ރޯދަ ދޫކޮށްލަން ފާޅުގައި ގޮވާލިކަން އިނގޭތަ؟\nއުތުރު އެފްރިކާގެ ޤައުމެއް ކަމަށްވާ ތޫނިސްއަކީ މުސްލިމު ޤައުމުތަކުގެ ތެރެއިން އެންމެ ސެކިއުލަރ އެއް ޤައުމެވެ. އެ ޤައުމު ފަރަންސޭސިންގެ އަތްދަށުން މިނިވަންވުމަށް ފަހު އެންމެ ފުރަތަމަ ރައީސް ކަން ކުރީ ހަބީބް ބޫރްޤީބާ ނަމަކަށް ކިޔުނު ރައީސްއެކެވެ.\nބޫރްޤީބާ އަކީ ހަރުކަށި ސެކިއުލާ (ލާދީނީ) ފިކުރުގެ މީހެކެވެ. އޭނަ އަކީ މުޅި އަރަބި ދުނިޔެވެސް މިހާތަނަށް ދެކުނު އެންމެ ސެކިއުލާ ލީޑަރެވެ. އޭނާގެ ވެރިކަމުގައި ގިނަ ޤާނޫނުތައް ބަދަލުކޮށް އިސްލާމްދީނާއި ބީރަށްޓެހި ކުރުވިއެވެ. އަދި ތައުލީމީ ނިޒާމުންވެސް އިސްލާމްދީން އެއްކޮށް ހެން ފޮހެލިއެވެ. އަދި ހަމަ އެހެންމެ ޝަރުއީ ކޯޓުތައް އުވާލައި، ޝަރުއީ ޤާނޫނުތައް ތަންފީޒު ކުރުންވެސް ހުއްޓުވިއެވެ.\nއިސްލާމްދީނާއި އިދިކޮޅު މިފަދަ އެތައް ކަމެއް ހަބީބް ބޫރްޤީބާ ކުރިއިރު މިގޮތުން އެންމެ ފާހަގަކޮށްލެވޭ އެއްކަމަކީ ރޯދަ ހިފުމާއި ދެކޮޅަށް އޭނާ ކުރި ކެމްޕޭނެވެ. ބޫރްޤީބާ ދައުވާ ކުރިގޮތުގައި ރޯދަ ހިފުމަކީ އުފެއްދުންތެރިކަން ދަށްވާނެކަމެކެވެ. އަދި ރޯދަ ހިފުމުން މީހުން ދުރުހެލި ކުރުވުމަށްޓަކައި ހިންގުނު ހަރަކާތެއްގެ ގޮތުން އޭނާވަނީ ލައިވްކޮށް ޓީވީ އިން ދައްކަމުން ދިޔަ ޕްރޮގްރާމެއްގައި ރޯދަ މަހު ދުވާލު އޮރެންޖު ޖޫސްތައްޓެއް ބޮއެފައެވެ.\nއަދި އެއަށްފަހު ދިން ހިތާބެއްގައި އޭނާވަނީ، މިގޮތަށް ރޯދަ ނުހިފުމަކީ އެންމެ ރަނގަޅު ގޮތްކަމަށް، ތޫނިސް އަށް ނިސްބަތްވާ މަޝްހޫރު އިލްމުވެރިއެއް ކަމަށްވާ މާލިކީ މަޒްހަބުގެ އިބްނު އާޝޫރު އާއި ހަނަފީ މަޒްހަބުގެ މަޝްހޫރު އިލްމުވެރިއަކުވެސް އެކަމަށް އެއްބަސްވާނެ ކަމަށް ދައުވާކޮށްފައެވެ. މިކަމާއި ގުޅިގެން އިބްނު އާޝޫރު އާއި ހަނަފީ މަޒްހަބުގެ އިލްމުވެރިޔާ ވަނީ އެކަންކަމާއި ދެކޮޅު ހަދާފައެވެ.\nމިގޮތުން އިބްނު އާޝުރު ވަނީ ރޭޑިއޯ އިން ގެނެސްދިން ޕްރޮގްރާމެއްގައި، ބަޤަރާ ސޫރަތުގެ 183 ވަނަ އާޔަތް ކިޔަވާފައި، ﷲ ވަނީ ހައްޤު ބަސް ވަހީ ކުރައްވާފައ ކަމަށާއި، ބޫޤިރްބާ ހެދީ ދޮގުކަމަށް3ފަހަރު ބުނެފައެވެ.\nބަޤަރާ ސޫރަތުގެ 183 ވަނަ އާޔަތަކީ ރޯދަ ހިފުން ފަރުޟު ކުރެވުނު އާޔަތެވެ.\nއިބްނު އާޝޫރަކީ، ތޫނިސް ގެ މާލިކީ މަޒުހަބުގެ އެންމެ އިސް އިލްމުވެރިޔާއެވެ. އަދި، މަޝްހޫރު ޒައިތޫނާ އިިންސްޓިޓިއުޓުގެ އޭރުގެ ރެކްޓަރ އެވެ. މީގެ އިތުރުން ބޫޤިރްބާ އާއި އެއްބަސް ވާނެ ކަމަށް ބުނި ހަނަފީ އިލްމުވެރިޔާވެސް ވަނީ ފަތުވާއެއް ނެރެ އޭނާ އާއި ދެކޮޅު ހަދާފައެވެ.\nތޫނިސް ގެ ގިނަ މީހުން އޭރު ބޫގިރްބާގެ ބަހަށް ހެއްލި ރޯދަ ހިފުން ދޫކޮށް ނުލިނަމަވެސް މިއަދު ތޫނިސްގެ ރައްޔިތުންނަކީ ވަރަށް ބޮޑަށް ދީނާއި ދުރު ބައެއްކެވެ. އެ ޤައުމުގައި އަދިވެސް ލާދީނީ ފަރާތްތަކުގެ ނުފޫޒު ބޮޑެވެ. އަދި އެ ޤައުމުގެ ޤާނޫނު އަސާސީވެސް ފަރުމާކޮށްފައިވަނީ ދައުލަތުގައި ވަކި ދީނެއް ނޯންނަ ގޮތަށެވެ.\nއުތުރު އެފްރިކާ ތޫނިސް އަލްމާނިއްޔަތު


Jihad ulhuvvaa Flat husskuran angaifi | Mihaaru\nކުރީގެ ނައިބު ރައީސް އަބްދުﷲ ޖިހާދު: ރެހެންދި ފްލެޓްގެ ދެ އެޕާޓްމަންޓް ހުސްކުރަން ވަނީ އަންގާފައި--\nކުރީގެ ނައިބު ރައީސް ޖިހާދު އުޅުއްވާ ފްލެޓް ހުސްކުރަން އަންގައިފި\n10 އޯގަސްޓް 2019 - 22:17 54 comments\n"މިހާރު" އަށް އެނގިފައިވާގޮތުގައި މި މަހުގެ އެއް ވަނަ ދުވަހު ހައުސިން މިނިސްޓްރީން ޖިހާދަށް ފޮނުވި ސިޓީއެއްގައި ބުނެފައިވަނީ ހަތް ދުވަހުގެ ތެރޭގައި ފްލެޓް ހުސްކުރުމަށެވެ. ސަބަބެއް ކަމަށް ބުނެފައިވަނީ އެ އެޕާޓްމަންޓަކީ ދައުލަތުގެ ތަނަކަށް ވާތީ އެ ތަން އެގޮތަށް ބޭނުން ނުކުރެވޭނެ ކަމަށް އެންޓި ކޮރަޕްޝަން ކޮމިޝަނުން އަންގާފައިވާތީ އެވެ.\nހުސްކުރަން އެންގި މުއްދަތު މިދިޔަ ބުދަ ދުވަހަށް ހަމަވެފައި ވިޔަސް ހައުސިން މިނިސްޓްރީ އާއި ޖިހާދުގެ ބަހެއް ވެސް ނުލިބޭތީ، ހުސްކުރިކަން ނުވަތަ ނޫންކަން އަދި ޔަގީނެއް ނޫނެވެ.\nއޭސީސީން ވަނީ އެ ދެ ފްލެޓް ޖިހާދަށް މިލްކުކޮށްދޭން ރައީސް އޮފީހުން ކުރި މަސައްކަތް ވެސް ކުރިން ހުއްޓުވައިފަ އެވެ. ޖިހާދަށް އެ ދެ ފްލެޓް މިލްކުކޮށްދޭން ރައީސް އޮފީހުން ހުށަހެޅީ ސެޕްޓެމްބަރު 23، 2018 ގައި، ބޭއްވި ރިޔާސީ އިންތިޚާބު ރައީސް އަބްދުﷲ ޔާމީނަށް ނާކާމިޔާބުވެވަޑައިގެންފައި ވަނިކޮށެވެ.\nKureege Naibu Raees Jihad ah Rehendhi2Flat milkukohdhinun huttuvaifi\nދެ ފްލެޓް މިލްކު ކުރުން ހުއްޓުވުން--\nއަމިއްލަ ފަރާތަކުން އިމާރާތްކުރި ރެހެންދި ދެ އިމާރާތުން ސަރުކާރަށް 10 ތަނެއް ލިބުނެވެ. އެތަނުން އަށް ތަނެއް މިނިވަން މުއައްސަސާތަކުގެ ވެރިންނަށް ވިއްކުމަށް ފަހު، ބާކީވި ދެ ފްލެޓް 2016 ގައި ހަމަޖެއްސީ ނައިބު ރައީސް ޖިހާދު ދިރިއުޅުއްވާ ރަސްމީ ގެކޮޅުގެ ގޮތުގަ އެވެ. ނައިބު ރައީސްގެ މަގާމު ގެއްލިވަޑައިގެން ފަހުން ވެސް ޖިހާދު އުޅުއްވީ އެ އެޕާޓްމަންޓުގަ އެވެ.\nރައީސް ޔާމީންގެ ތިން ވަނަ ނައިބަކަށް ޖިހާދު ހަމަޖެއްސެވިއިރު، އެމަނިކުފާނު ދިރިއުޅުއްވާނެ ރަސްމީ ގެކޮޅެއް ނެތެވެ. ސިޔާސީ އަދި އިޖުތިމާއީ މަސައްކަތްތައް ހިންގަވާ އޮފީހެއްގެ ގޮތުގައި މުލިއާގެ ބޭނުން ކުރެއްވީ ޔާމީންގެ އަނބިކަނބަލުން ފާތުމަތު އިބްރާހީމެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ހައުސިން މިނިސްޓްރީ ރެހެންދި ފްލެޓް ކުރީގެ ނައިބު ރައީސް އަބްދުﷲ ޖިހާދު


Covid vaccine furihama kuri meehunge adhadhu 303,430 araifi | Hurihaa.mv\nކޮވިޑް ވެކްސިން ފުރިހަމަކުރި މީހުންގެ އަދަދު 303،430 އަށް އަރައިފި\nPublished on 04 Sep 2021, 12:04\nކޮވިޑާ ދެކޮޅަށް ހިންގާ ވެކްސިން ކެމްޕޭންގެ ދަށުން މާލޭގައި މީހަކަށް ވެކްސިން ދޭން ތައްޔާރުވަނީ. ފޮޓޯ: އަބްދުﷲ އަބީދު | ހުރިހާ\nކޮވިޑުން ދިފާއުވުމަށް ޖަހާ ވެކްސިން ރާއްޖެއިން ފުރިހަމަކުރި މީހުންގެ އަދަދު 303،430 އަށް އަރައިފި އެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އާންމުކުރި ވެކްސިންގެ މައުލޫމާތަށް ބަލާއިރު ވެކްސިން އަލަށް 301 މީހަކު ވަނީ ފުރިހަމަ ކޮށްފަ އެވެ.\nވެކްސިންގެ ދެވަނަ ޑޯޒް ޖެހި މީހުންގެ ތެރޭގައި ހިމެނެނީ މާލެ ސަރަހައްދުން ދެވަނަ ޑޯޒް ޖެހި 178 މީހުންނާއި، ރަށްރަށުން ދެވަނަ ޑޯޒް ޖެހި 123 މީހުން ހިމެނެ އެވެ. މިއާއެކު ރާއްޖެއިން ވެކްސިން ފުރިހަމަކުރި މީހުންގެ ޖުމްލަ ޢަދަދު ވަނީ 303،430 އަށް އަރާފަ އެވެ.\nރާއްޖޭގައި ވެކްސިން ޖެހޭ އާބާދީގެ އެންމެންނަށް ވެކްސިން ޖެހުމަށް ސަރުކާރުން ދަނީ ވަރަށް ބޮޑަށް ބާރު އަޅަމުންނެވެ.\nރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ ރާއްޖޭގައި ވެކްސިން ޖެހޭ އާބާދީގެ ތެރެއިން 18 އަހަރުން މަތީގެ 85 ޕަސެންޓް މީހުން ވެކްސިންގެ ފުރަތަމަ ޑޯޒް ޖަހާފައިވާކަމަށެވެ. އަދި 12 އަހަރާއި 17 އަހަރާއި ދެމެދުގެ 84 ޕަސެންޓް ކުދިން ވެކްސިންގެ ފުރަތަމަ ޑޯޒް ޖަހާފައިވާ ކަމަށް ވެސް އޭނާ ވިދާޅުވި އެވެ.\nރާއްޖޭގައި އަންނަނީ ޢުމުރުން 12 އަހަރުން މަތީގެ އެންމެންނަށް ވެކްސިން ޖަހަމުންނެވެ. އެގޮތުން 12 އަހަރާއި 17 އަހަރާއި ދެމެދުގެ ޢުމުރުފުރާގެ ކުދިންނަށް ޖަހަމުންދަނީ ފައިޒާ ވެކްސިން އެވެ. އަދި ޚާއްސަ އެހީއަށް ބޭނުންވާ ފަރާތްތަކާއި ދާއިމީ ބަލިތަކަށް ފަރުވާ ހޯދާ މީހުންނާއި މާބަނޑު މީހުންނަށް ވެސް ފައިޒާ ވެކްސިން ޖަހައިދެ އެވެ.


hiken konmehen jim ah dhaakah nujehey, lokdaun gai 12 kiloa shehenaaz hihkaalaifi – Iru\nސަމާ·2ނޮވެމްބަރ 2020\nބިގް ބޮސް އިން ބޮޑު މަގުބޫލު ކަމެއް ހޯދި ޝެހެނާޒް ގިލް ލޮކްޑައުން ތެރޭގައި 12 ކިލޯ ހިއްކާލައިފިއެވެ. ހަށިގަނޑަށް މިވަރުގެ ބަދަލެއް ޝެހެނާޒް މި ގެނައީ ޖިމް އަށް ނުގޮސް ޑައިޓް އިން ކަމަށް އޭނާ ބުނެއެވެ.\nގިނަ ބައެއްގެ އެދުމުގެ މަތިން ޝެހެނާޒް ވަނީ ލުއިވާން ކުރި މަސައްކަތް ހިއްސާ ކޮށްފައިއެވެ. މި ސިއްރު ހާމަކުރަމުން ޝެހެނާޒް ބުނީ ބިގްބޮސް 13 ގައި އޭނާގެ ބަރުދަނާއި މެދު ގިނަ ގުނަ ފާޑުކިޔުން ތަށް ލިބިފައި ވާކަމަށެވެ.\nޝެހެނާޒް ބުނީ ބަރުދަން ލުއި ކުރުމަށް ޗޮކްލެޓާއި އައިސްކްރީމް ޒާތުގެ ކެއިން ބުއިން ހުއްޓާލި ކަމަށެވެ. އަދި އޭނާ ބުނެފައިވަނީ ކެއުންވެސް ކޮންޓްރޯލް ކުރިކަމަށެވެ. ނަމަވެސް ޖިމްއަށް ނުދާ ކަމަށް ޝެހެނާޒް ބުންޏެވެ.\nބަދާއި ދޯ ޝޫޓިން ފަށައިފި\nބިގް ބޮސް 13 އިން ގިނަ ބައެއްގެ މަގުބޫލު ކަން ހޯދި ޝެހެނާޒް ވަނީ ބަރުދަނީ މެދު ގިނަ ފާޑުކިޔުން ތަށް އަމާޒުވެފައިއެވެ.


Dr. Waheed ge Column: Dhivehi kanbalunge hedhun badhaluvee goiy - One Online\nޑރ. ވަހީދުގެ ކޮލަމް: ދިވެހި ކަނބަލުންގެ ހެދުން ބަދަލުވީ ގޮތް\nތާރީޚުން އެނގޭ ފަދައިން ދިވެހި އަންހެނުން ކުރީޒަމާންތަކުގައި ލައިއުޅުނީ ދިވެހި ލިބާހޭ މިހާރު ކިޔައި އުޅޭ ޒާތުގެ ހެދުމެވެ. އެހެނަސް ޒަމާނާއި ތަރައްޤީއާއި އެކު އެ ކަނބަލުންގެ ހެދުންތައް މިހާރު ވަނީ ވަރަށް ގިނަ ގޮތްގޮތަށް ބަދަލު ވެފައެވެ. އެކިއެކި ދުވަސްވަރު ލައި އުޅުނު ހެދުންތަކުގެ ތެރޭގައި ދިވެހި ލިބާހާއި ފާސްކުރި ހެދުމާއި ޕާކިސްތާނު ހެދުމާއި ޝިފްޓާއި ބެލް ބޮޓަމްއާއި ކުރު ހެދުމާއި ޖީންސްއާއި ބުރުގާހެދުމާއި ކަޅު ޖުއްބާއާއި މޫނު ބުރުގާ ހިމެނެއެވެ. ހެދުމަށް އައި ބައެއް ބަދަލުތަކަކީ ސަރުކާރުން އަންގަވައިގެން އައި ބަދަލެވެ. އަނެއްބައި ބަދަލަކީ ދީނީ ޢިލްމްވެރިން ނަސޭހަތް ދީގެން އައި ބަދަލެވެ. އަދި އަނެއްބައި ބަދަލަކީ ފިލްމްތަކާއި އިންޓަރނެޓުން ބޭރު ފެޝަންތައް ފެނި ރީތިވެގެން އައި ބަދަލެވެ.\nބެލް ބޮޓޮމް ---\nއެންމެކުރިން ލައި އުޅުނުކަމަށް އެނގެން އޮތީ ދިވެހި ލިބާހެވެ. ބުރާރަ މުހައްމަދު ފުޅު ކިޔައި އުޅުނު ބޮޑުތަކުރުފާނު ވާހަކައިގައި ވެސް ލިބާހުގެ ވާހަކަ ގެނެސްފައި ވެއެވެ. އޭގައި ލިބާހުގެ އިތުރަށް ދަށުން އަންނަ ފޭއްޔެއް ވެސް ހިމެނެއެވެ. އަދި މަތީ ފަންތީގެ އަންހެނުން ބޮލުގައި ރުމާލެއް އެޅިއެވެ. ރުމާ ނާޅާނަމަ ރީއްޗަށް ހުޅިޖަހައި މާ ފައްޗެއް އޮޅައެވެ. ފޯރާ އަންހެނުންގެ ލިބާސް ފަހަނީ ރޮނގުދެމި ފަށުއި ފޮތިންނެވެ. ބޯވަޅު ހުންނަނީ ކަސަބު ބާދަލާ އިން ޖަރީ ކޮށްފައެވެ. އާދައިގެ މީހުން ބޭނުން ކުރީ ރޮނގުދެމި އުއި ފޮއްޗެވެ. އާދައިގެ މީހުން ބޯވަޅު ޖަރީ ކުރަނީ ވެސް އުއި ރޮދިންނެވެ. ފޭއްޔަކީ ރާއްޖޭގައި ވިޔެ އުޅުނު އެއްޗެކެވެ. ވިޔާއިރު ޒީނަތެއްގެ ގޮތުން ކަޅާއި ހުދު ކުލައިގެ ފުޅާ ހުރަސް ރޮނގުތަކެއް (ބަންދުތަކެއް) ދަމައެވެ. 20 ވަނަ ޤަރުނުގެ މެދާ ޖެހެންދެން ދިވެހީންގެ އާއްމު ހެދުމަކީ ދިވެހި ލިބާހެވެ.\n70 އިގެ އަހަރުތަކުގައި ލީ ފާސްކުރި ހެދުމާއި ތަންކޮޅެއް ކުރީގެ ފަރުމާއެއް ---\nއެޒަމާނުގައި ކައިވެނި ކުރާއިރު ޘަޤާފީ ގޮތުން ދީ އުޅުނު3ގަނޑެއްޗަކީ ލިބާހާއި ފޭލި (ނުވަތަ ކަނޑިއްކާއި) ރުމާލެވެ. މިއިން ވެސް ލިބާސް ދިވެހިންގެ އާއްމު ދިރިއުޅުމުގެ ތެރެއަށް ވަދެފައި ވާ ވަރު އަންދާޒާ ކުރެވޭނެއެވެ.\nދިވެހިލިބާހަކީ ކަނބަލުންގެ ވަނާތަކަށް ފެތޭ ގޮތަށް ފަހާފައި ހުންނަ، ދަށުން އިތުރު އެއްޗެއް (މި ޒަމާނުގައި އަޅާ ކަހަލަ އެއްޗެއް) އަޅަން ނުޖެހޭ ހެދުމެކެވެ. އެއީ ވަރަށް އަންހެން ވަންތަ ހެދުމެކެވެ. ހެދުން ލާފައި ތިބޭއިރު އެ ކަނބަލުންގެ ރިވެލި ފެންނާނީ ވެސް ވަރަށް އަންހެން ވަންތަކޮށެވެ. ދިވެހި ލިބާސް އެހާ ގިނަ ދުވަހު ބޭނުން ކުރެވުނީ މިހެން ކަމަށް ވުމީ އެކަށީގެންވާ ކަމެކެވެ.\nފެޝަން ބުރުގާ --- ފޮޓޯ: ހަވީރު ނޫސް 2015\nއިހުޒަމާނުގައި ލިބާސް ލައްވައި ހެދީ ކުދިން ވަރަށް ބޮޑުވާ ފަހުންނެވެ. ޢާއްމުކޮށް ލިބާސް ލައްވައި އުޅުނީ ކުއްޖާ "ހެދުމަށް އައިބު ވީމާ" ޚާއްސަ ރަސްމިއްޔާތެއް ބާއްވައިގެނެވެ. 1970 ހާ ހިސާބުގައިވެސް ބައެއް ރަށްރަށުގައި، މިސާލަކަށް އައްޑޫ މީދޫގައި ކުދިން 13 ނޫނީ 14 އަހަރަށް އަރާއިރުވެސް އުނަގަނޑުން މަތި ހުންނަނީ ހާމައަށެވެ. 1980 އާ ޖެހުނު އިރު ވެސް ހދ. ނޮޅިވަރަމް ކުދިން ތިބެނީ އެހެންނެވެ.\nބުރުގާ އާއި ޖީންސް ---\nބަދަލެއް ނެތި، ދެވަނަ ބޮޑުހަނގުރާމައާއި ހަމައަށް ދިވެހި ލިބާސް ބޭނުން ކުރިއެވެ. ނަމަވެސް ލިބާސް ފެހުމަށް ބޭނުންކުރާ ފޮތި ލިބުން، ހަނގުރާމައިގެ ތަދުތެރޭގައި ދަތިވިއެވެ. އަދި ފޭލި ވިޔަން ބޭނުންކުރާ އުއި ލިބުން ވެސް ދަތިވިއެވެ. އެހެން ކަމުން ފަސޭހައިން ލިބޭ ފޮތިން ފަހާ، ޚަރަދު ކުޑަ ހެދުމެއް ތައާރަފު ކުރަން ސަރުކާރުން ނިންމެވިއެވެ.\nޒަމާނީ ޖީންސް ---\nމި ނިންމުމާ ގުޅިގެން ކޮމިޓީއަކުން3ހެދުން ފަރުމާކޮށް އެތަނުން އެއް ހެދުން ފާސްކުރިއެވެ. ފަރުމާކުރުމުގައި އަގުބޮޑު އެއްޗެއް ކަމަށްވާ ކަސަބު ބާދަލާ ބޭނުން ނުކުރުމަށް އިސްކަން ދިނެވެ. އޭގެ ބަދަލުގައި ބޭނުންކުރީ ފޮތި ބޯވަޅެވެ. މިގޮތަށް ފާސްކުރި ހެދުމަށް "ފާސްކުރި ހެދުމޭ" ކިޔައި އުޅުނެވެ. އަދި މިކަމުގައި ބޭނުންކުރި3ފަރުމާއަށް3ނަންބަރު ދީފައި ވާތީ "ނަންބަރު ހެދުމޭ" ވެސް ކިޔައި އުޅުނެވެ. އެއިރު މި ހުރިހާ ހެދުމެއް ވެސް ފެއްސެވީ މަނިއްޕުޅު ޢަލި ދީދީއެވެ.\nއިހުގެ ލިބާހެއް ---\nފާސްކުރި ހެދުން އާއްމުކުރުމަށް 12 މޭ 1942 ގައި ޤާނޫނެއް (ޤާނޫނު ނަންބަރު 3/1361) ހެދިއެވެ. ފާސްކުރި ހެދުމަށް ސަރުކާރުން ހިތްވަރު ދެއްވައިގެން، އެ ހެދުން މުޅި ރާއްޖެއަށް އާއްމު ވެގެން ދިޔައެވެ. 1960 އާ ޖެހެންދެން ދިވެހި ގިނަ ކަނބަލުން ލައި އުޅުނީ އެ ހެދުމެވެ.\n1950 ގެ އަހަރުތަކުގައި ރާއްޖެއަށް ހިންދީ ފިލްމް އަންނަން ފެށުމުން އިންޑިއާގެ ފެޝަންތައް ރާއްޖޭގައި މަޤުބޫލު ވެގެން ދިޔައެވެ. މީގެތެރެއިން އެންމެ ފާހަގަކުރެވެނީ ޕަންޖާބީ ހެދުން ނުވަތަ ސަލްވާރު ކަމީސްއެވެ. އެއަށް ދިވެހީން ކިޔަނީ ޕާކިސްތާނު ހެދުމެވެ. އެނގިފައިވާގޮތުން އެ ހެދުމަކީ ދިވެހި ކަނބަލުން އެންމެ ކުރިން އާއްމުކޮށް ބޭނުންކުރި ހަރުވާޅު ހެދުމެވެ. މިއަދާ ހަމައަށް ވެސް ޕާކިސްތާނު ހެދުން ރާއްޖޭގައި ލައިއުޅެއެވެ. މީގެ އެއް ސަބަބަކީ އެއަށް އޮފީސް ހެދުމެއްގެ ހައިސިއްޔަތު ލިބިފައިވާ ކަމެވެ. ޕާކިސްތާނު ހެދުމުގައި ހިމެނޭ ދޯޕައްޓާ ބޭނުން ކުރަނީ ހަމައެކަނި އޮފީހަށް ދާށާއި ރަސްމީ ހަފުލާތަކަށެވެ.\nމިޒަމާނުގެ ދިވެހި ލިބާސް --- ފޮޓޯ: މުސްތޯއާކައިވްބްލޮގްސްޕޮޓް\n1 މޭ 1968 ގައި އޮފީހަށް ދާން އެކަށީގެންވާ ހެދުން ސަރުކާރުން ކަނޑައެޅިއެވެ. އަންހެނުންނަށް ކަމުދާ ހެދުން ތަކަކީ ފާސްކުރި ހެދުމާއި ޕާކިސްތާނު ހެދުމާއި ހަވީރީ ހެދުމެވެ. އެއާ އެކީގައި އެކަށީގެންވާ ފައިވާނަކަށް އަރަން ޖެހެއެވެ. ހަމަ އެއާ އެކީގައި ފިރިހެނުންނަށް މުންޑު އަނުމުގެ ބަދަލުގައި ފަޓުލޫން ލުން މަޖުބޫރުވިއެވެ. މިކަމާ ހުރެ ބައެއް މީހުން ހާރނިއާ، ހައިޑްރޯސީލް އޮޕަރޭޝަން ކުރަން އައްޑޫއަށް ދާން ޖެހުނެވެ. ނަސީބަކުން އަންހެނުންނަށް މިކަހަލަ މައްސަލައެއް ކުރިމަތި ނުވެއެވެ.\nމޫނު ބުރުގާ ---\n60 ގެ އަހަރުތަކުގައި ފުރަތަމަ ފަހަރަށް ހުޅަނގުގެ ފެޝަންތައް ތައާރަފުވިއެވެ. މީގެ ތެރެއިން ފާހަގަކުރެވެނީ މިޑީއެވެ. ރާއްޖެއަށް މިޑީ އައީ "ޝިފްޓްގެ" ނަމުގައެވެ. އޭގެ ދިގުމިން ހުންނަނީ ކަކުލުން6އެއްކަ އިންޗި މައްޗަށެވެ. އެހެން ކަމުން ފައި އެއްކޮށްހެން ހާމަކޮށް ފެންނާނެއެވެ. 1970 ހާ ހިސާބުގައި ޝިފްޓް ބޭނުން ކުރުން މަދުވެ އޭގެ ބަދަލުގައި ކަކުލަށްވުރެން ތިރިއަށް ހުންނަ މެކްސީ ރާއްޖެއަށް އައެވެ.\n70 އިގެ އަހަރުތަކުގައި މަތި ހާމަކޮށް ތިބި ޅަ ކުދިން ކޮޅެއް ---\nޖިންސު އަދި އަތްދިގު ޓޮޕު، ހަރުވާޅާއި އަތްދިގު ޓޮޕަކީވެސް އެއްދުވަސްވަރެއްގައި މާ ހިނގި ހެދުމެއް ---\nރާއްޖެއަށް ބެލް ބޮޓޮމް ތައާރަފުވީ ވެސް 1970 އައިގެ އަހަރުތަކުގައެވެ. އެއީ އެ ދުވަސްވަރު މުޅި ދުނިޔެއަށް މަޝްހޫރު ވެގެން ދިޔަ ފައިކުރި ފުޅާ ހަރުވާޅެކެވެ. އެ ބޭނުން ކުރީ ޓޮޕަކާއި އެކުގައެވެ. ލަފާ ކުރެވޭގޮތުން ރާއްޖެއަށް ބެލް ބޮޓޮމް ގެނައީ ޗާންދަނީ މަގުގައި ހިންގި ސިންގަޕޫރު ބާޒާރުގެ ފިހާރަތަކުންނެވެ.\n80 އިގެ އަހަރުތައް ފެށުނު ހިސާބުން ރާއްޖެއަށް ކުރުހެދުން ތައާރަފު ވިއެވެ. އެ ހެދުމުގެ ތިރީބައިގައި ރޫބައެއް ހުރެއެވެ. ރޫބައިގެ ތިރިން ހަރުވާޅެއް ލައެވެ. އަތޮޅުތެރޭގައި ހަރުވާޅުގެ ބަދަލުގައި އަނދެއުޅުނީ ކަނޑިކި ބުރިއެކެވެ. ހަމަ އެދުވަސްވަރު ބުރުގާހެދުން ތައާރަފުވިއެވެ. އަދި ދާދި އަވަހަށް ބުރުގާ މުޅިރާއްޖެއަށް ފެތުރިގެން ދިޔައެވެ. މީ އެދުވަސްވަރު ޝައިޚުން ރަށްރަށަށް ގޮސްގެން ކުރި މަސައްކަތުގެ ނަތީޖާއެވެ. (ބުނެ އުޅޭގޮތުން މިކަމަށް ބޭރުގެ ޖަމާއަތްތަކުން މާލީ އެހީ ލިބުނެވެ. އަޅުވާ ކޮންމެ ބުރުގާއަކަށް ކަނޑައެޅިފައިވާ ރޭޓަކުން ފައިސާ ލިބޭކަމަށް ކިޔައި އުޅުނެވެ. މީގެ ހަޤީޤަތެއް ނޭނގެއެވެ.)\nސަލްވާރް ކަމީސް ނުވަތަ ޕާކިސްތާނު ހެދުން--\nރާއްޖޭގައި ޖީންސް އާއްމުވީ 2000 ހާ ހިސާބުގައެވެ. އެއާ އެކު ލައި އުޅުނީ ޓޮޕާއި ޓީ-ޝަރޓެވެ. މި ހެދުން ވެސް ވަރަށް އަވަހަށް އާއްމު ވެގެން ދިޔައެވެ. ބުރުގާ އަޅާ ވަރަށް ގިނަ ކުދިން ވެސް އަތްދިގު ޓީ-ޝަރޓް ލައި އުޅުނެވެ. ޚާއްސަކޮށް ފެޝަން ބުރުގާ އަޅާ ކުދިން އަތްދިގު ޓީ-ޝަރޓް ލައި އުޅުނެވެ. ސްކާޓާއި ގަމީސް ނުވަތަ ސްކާޓާއި ޓީޝާޓަކީ ވެސް ޒުވާން އަންހެން ކުދީންގެ މެދުގައި ދޭތެރެ ދޭތެރެއިން ވައިގައި ހިފައި ވަރަށް ގިނައިން ލައި އުޅޭ ހެދުމެކެވެ.\nސްކާޓު އަދި ޓޮޕު ---\n2015 ވަނަ އަހަރު ހާ ހިސާބުން ފެށިގެން ބޭރުގެ ރެޑީމޭޑް ހެދުންތަކަށް އިންޓަރނެޓް މެދުވެރިކޮށް އޯޑަރު ކުރުން އާއްމުވިއެވެ. ހުޅަނގުގެ ފެޝަންތައް ގެންނަނީ ސިންގަޕޫރާއި ހޮންގކޮންގއާއި ލަންޑަނުންނެވެ. ބުރުގާ ހެދުން ގެންނަނީ ތުރުކީއިންނެވެ. މިހާރު އެންމެ ހިނގާ ހެދުމަކީ ތުރުކީގެ ކަޅު ޖުއްބާއެވެ.\nމިވޭތުވެދިޔަ ހައެއްކަ އަހަރުގެ ތެރޭގައި މޫނު ބުރުގާ މަޑުމަޑުން ގިނަވާން ފައްޓައިފިއެވެ. އެ ގިނަވާން ފެށީ ސަރުކާރުން ކުރިން ހިފަހައްޓާއި އޮތްއޮތުމަށް ދޫދިނުމާ ގުޅިގެންނެވެ. މިހާރުގެ އޮއިވަރު ހުރިގޮތަށް ބަލާއިރު ލަފާކުރެވެނީ ދިވެހި އަންހެނުންގެ ކުރިމަގު އޮތީ މޫނު ބުރުގާއާއިއެކު ކަމަށެވެ.\nގުޅޭ ޓެގު އަންހެނުން މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް އާދަކާދަ އާއި ސަގާފަތް ދިވެހިރާއްޖޭގެ ތާރީޚު


MDP Ge Inthihaabaai Medhu Jabir Ge Hisaabu: "Mihaaru Ves Raees Solih Molhuvejje" - Vaguthu\nއެޗްޕީއޭ އަށް އޮތީ ޔަގީންކަން، ދުނިޔޭގެ ތަޖުރިބާ ދިމާއިދިކޮޅު - 8 ގަޑިއިރު ކުރިން\n3 ހަފްތާ ކުރިން ( ސެޕްޓެމްބަރު 25, 2021 )\nމިހާރު ކުރިއަށްދާ އެމްޑީޕީގެ އެތެރޭގެ އިންތިޚާބުގައި ރައީސް އިބްރާހިމް މުހައްމަދު ސާލިހު މޮޅުވެފައިވާ ކަމަށް ސިފަކުރައްވާ ޑީއާރުޕީގެ ލީޑަރު އަދި ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ރައީސް ސާލިހު އަށް މަރުޚަބާ ވިދާޅުވެއްޖެއެވެ.\nއެމްޑީޕީގެ އެންމެ އިސް ދެ ބޭފުޅުންކަމަށްވާ ރައީސް ސާލިހު އާއި ކުރީގެ ރައީސް މުހައްމަދު ނަޝީދުގެ މެދުގައި ޕާޓީ ދެބައަކަށް ބެހިފައިވާ އިރު އެ ދެ ބޭފުޅުންގެ މެދުގައި ސިޔާސީ ނުތަނަވަސްކަން ހުރިކަން ދެ ބޭފުޅުން ވަނީ އަމިއްލަ އަށް ގަބޫލުކުރައްވާފައެވެ. އެމްޑީޕީގެ އެތެރޭގެ ސިޔާސީ ބައިބައިވުމަކީ ސިޔާސީ ވާދަވެރިކަން ކަމަށް ކުރިން އެ ދެ ބޭފުޅުން ވިދާޅުވި ނަމަވެސް ރައީސް ނަޝީދު ވަނީ ޚިޔާލު ތަފާތުވުން ބޮޑުވެ ރައީސް ސާލިހާއި އެކުގައި އިތުރަށް ސިޔާސީ މަސައްކަތްކުރައްވަން ބޭނުން ނުވާކަން ފާޅުގައި ހާމަކުރައްވާފައެވެ.\nމިހާރު ކަންކަން ހިނގާ ގޮތުން ރައްޔިތުންގެ މަޖިލީހުގެ އެމްޑީޕީގެ މެމްބަރުންގެ ތާއީދާއި މިހާރު އޮތް ގައުމީ މަޖިލީހުގެ ތާއީދުވެސް އޮތީ ރައީސް ސާލިހަށް ކަމަށް ގިނަ ބަޔަކު ދަނީ ބުނަމުންނެވެ. އެމްޑީޕީގެ ނިންމުންތައް ނިންމުމުގައި ގައުމީ މަޖިލީހުގެ ދައުރު ވަރަށް ބޮޑެވެ. އެހެންކަމުން މިއަދު ކުރިއަށްދާ އެމްޑީޕީގެ ގައުމީ މަޖިލީހުގެ އިންތިޚާބުގައި ނަޝީދުގެ ފެކްޝަނުން ވެސް ކެންޑިޑޭޓުން ވާދަކުރާ އިރު ރައީސްގެ ފެކްޝަނުން ވެސް ކެންޑިޑޭޓުން ވާދަކުރެއެވެ.\nމިއަދު "ވަގުތު" އަށް ދެއްވި ބަސްތީގަތުމެއްގައ ޖާބިރު ވަނީ މިއީ ރައީސް ސާލިހު އާއި ރައީސް ނަޝީދުގެ މެދުގައި ހިނގާ ފަހު ތަޅާލުން ގަނޑު ކަމަށް ސިފަކުރައްވާފައެވެ.\n"މިއީ ބޮޑު ދުވަހެއް. ވަރަށް ކައިރިން ބަލަމުން މިއައީ. ބަލާނެވެސް ކަމެއް ނެތް. ރައީސް ސާލިހު ބޮޑުތަނުން މޮޅުވެއްޖެ. އަޅުގަނޑު ހިސާބު ޖަހައިފިން. 99 އިންސައްތަ ރައީސް ނަޝީދުގެ ކޮންޓްރޯލް އޮތްތަނެއްގައި ކައިވިތެއް ދޫވުން ވެސް އެއީ ނިކަން ބޮޑުވަރު. ރައީސް ނަޝީދުގެ ބާރު ކުޑަވެއްޖެ. އެމްޑީޕީގައި ރައީސް ނަޝީދުގެ ބާރެއް ކުރިން އޮތް ގޮތަކަށް ނެތް. ވަރަށް ސާފު." އޭނާ ވިދާޅުވިއެވެ.\nޖާބިރު މިފަދައިން ވިދާޅުވެފައި ވާއިރު އިދިކޮޅު ކޯލިޝާންގެ ބައެއް ބޭފުޅުންވެސް ވަނީ މިއަދުގެ އެމްޑީޕީގެ އިންތިޚާބު ކުރިއަށް ދާނެ ގޮތަކާއި މެދު ލަފާކުރެވޭ ގޮތް ބަޔާންކޮށްފައެވެ. އެގޮތުން ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝާރީފް އުމަރު ވަނީ ރައީސް ސާލިހާއި ރައީސް ނަޝީދަށް ވެސް އެމްޑީޕީގެ ތާއީދު ނެތް ކަމަށް ވިދާޅުވެފައެވެ. އަދި އެމްޑީޕީގެ އާންމު މެންބަރުންގެ ތެރޭގައި އެމްޑީޕީގެ އިސް ލީޑަރު އަދި ރައީސް ސޯލިހަށް ވުރެ ރައީސް ނަޝީދު ގަދަވާނެ ކަމަށް އިދިކޮޅު ޕީޕީއެމް އާއި ޕީއެންސީގެ އެކްޓިން ލީޑަރު އަބްދުލްރަހީމް އަބްދުﷲ (އަދުރޭ) ވަނީ ލަފާކުރައްވާފައެވެ.\nސެޕްޓެމްބަރު 25, 2021 16:12\nޖާބިރަކަށް ހިސާބަށް ކުރާކަން ނޭނގޭނެ، އަސާސީ ފެންވަރު ވެސް ނުހުންނާނެ.\nސެޕްޓެމްބަރު 25, 2021 16:17\nއެމްޑީީޕީގެ އިންތިޚާބާއި މެދު ޖާބިރުގެ ހިސާބު: " މިހާރުވެސް ރައީސް ސާލިހު މޮޅުވެއްޖެ"\n2 މިނެޓް ކުރިން ( ސެޕްޓެމްބަރު 25, 2021 )\nބަލަ ޖާބިރޫ ވައްކަމަށްތަ ސޯލިބޭމޮޅުވީ . ބަލަކައެޔޭ ވަކޭ ސޯލިބެޔަށް ގޮވީ؟


ޤައުމެއްގެ ވެރިއަކަށް އަންހެނަކު އިސްކުރުން 1 – DhiSalafiyyah\n13/10/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\n( الرِّجَالُ قَوَّامُونَ عَلَى النِّسَاءِ بِمَا فَضَّلَ اللَّهُ بَعْضَهُمْ عَلَى بَعْضٍ وَبِمَا أَنْفَقُوا مِنْ أَمْوَالِهِمْ ) [النساء 34]\nމާނައީ: “ފިރިހެނުންނަކީ، އަންހެނުންގެ މައްޗަށް ރައްކާތެރިވެ ބެލެހެއްޓުމުގައި ޤާއިމުވެގެންތިބޭ ބަޔެކެވެ. (އެއީ) އެއުރެންގެ އެއްބަޔެއްގެ މައްޗަށް އަނެއްބަޔަކު ﷲ މާތްކުރައްވައި، އިތުރުކުރައްވާފައިވާ ކަމަށްޓަކައެވެ. އަދި، އެއުރެންގެ މުދަލުން ހޭދަކޮށްފައިވާ ކަމަށްޓަކައެވެ. ”\nޤުރުޠުބީ رحمه الله ވިދާޅުވިއެވެ.\n“މިއާޔަތުގައި ( الرِّجَالُ قَوَّامُونَ عَلَى النِّسَاءِ ) އެބަހީ: އެކަނބަލުންގެ މައްޗަށް އެބައިމީހުން ހޭދަކުރެއެވެ. އަދި އެކަނބަލުން ދިފާޢުކުރެއެވެ. އަދިވެސް އޭގެ މުރާދުގެ ތެރޭގައި: ޙާކިމުންނާއި އަމީރުންނާއި ހަނގުރާމައިގެ ވެރިންވަނީ އެބައިމީހުންގެ ތެރޭގައިކަން ހިމެނެއެވެ. އަންހެންކަނބަލުންގެ ކިބައިގައި އެފަދަކަމެއް ނުވެއެވެ.” تفسير القرطبي 5/168\nއަދި އިބްނު ކަޘީރު رحمه الله ވިދާޅުވިއެވެ.\n“އެބަހީ: އަންހެނާގެ ބެލެހެއްޓުންތެރިއަކީ ފިރިހެނާއެވެ. ޔަޢުނީ: އޭނާގެ ރައީސަކީވެސް އަދި ބޮޑުމީހަކީވެސް އަދި ޙާކިމަކީވެސް އަދި ޙައްޤުމަގުން އެއްކިބާވުމުން އޭނާ އަދަބުވެރިކުރުވާ މީހަކީވެސް އެއީއެވެ.\n( بِمَا فَضَّلَ اللَّهُ بَعْضَهُمْ عَلَى بَعْضٍ)\nއެބަހީ: އެހެނީ އަންހެނުންނަށް ވުރެ ފިރިހެނުން މާތްވެގެންވެއެވެ. އަދި ހެޔޮވެގެންވެއެވެ. އެހެންކަމުން ނަބީކަންވެސް ޚާއްޞަވެގެންވަނީ ފިރިހެނުންނަށެވެ. އަދި އެންމެންގެ މައްޗަށް އޮތް ވެރިކަންވެސްމެއެވެ. އަދި ޤާޟީކަންވެސްމެއެވެ. އެހެނީ ނަބިއްޔާ صلى الله عليه وسلم ޙަދީޘްކުރެއްވިއެވެ.\n((لَنْ يُفْلِحَ قَوْمٌ وَلَّوْا أَمْرَهُمُ امْرَأَةً)) [رواه البخاري]\nމާނައީ: “އެބައިމީހުންގެ ވެރިއަކަށް އަންހެނަކު އިސްކޮށްފިބަޔަކަށް ދުވަހަކުވެސް ކާމިޔާބު ނުވާނެއެވެ.”\nتفسير ابن كثير ( 1 / 492 )


Umra ah gendhan proposal hushahalhan Islamic Ministry in hulhuvaalaifi | Mihaaru\nޚަބަރު / އުމްރާ\nއުމްރާ އަށް ގެންދަން ޕްރޮޕޯސަލް ހުށަހަޅަން ހުޅުވާލައިފި\nގައިދުރުކަން ބަހައްޓައިގެން ހައްޖުވެރިން ތޮވާފުކުރަނީ: އެހެން ގައުމުތަކަށް އުމްރާއަށް ދެވޭނީ އަންނަ ނޮވެމްބަރުން ފެށިގެން --\n28 ސެޕްޓެމްބަރ 2020 - 13:15\nދިވެހިން އުމްރާއަށް ގެންދަން ޝައުގުވެރިވާ ފަރާތްތަކަށް އެކަމަށް އެދި ޕްރޮޕޯސަލް ހުށަހަޅަން އިސްލާމިކް މިނިސްޓްރީން އިއްޔެ ހުޅުވާލައިފި އެވެ.\nމިކަމާ ގުޅޭ މައުލޫމާތު ހިމެނޭ "ޕްރޮޕޯސަލް ފޮތް" އިސްލާމިކް މިނިސްޓްރީގެ ކައުންޓަރުން މިއަދުން ފެށިގެން އަންނަ މަހުގެ ހަތް ވަނަ ދުވަހުގެ ނިޔަލަށް ގަންނަން ލިބޭނެ އެވެ. މިނިސްޓްރީން ނެރުނު އިއުލާނުގައި ބުނީ، ބަންދު ނޫން ކޮންމެ ދުވަހެއްގެ ހެނދުނު 9:00 އިން މެންދުރު 12:00 އާ ހަމައަށް އެ ފޮތް ގަނެވޭނެ ކަމަށެވެ. އެ ފޮތުގެ އަގަކީ 5،000 ރުފިޔާ އެވެ.\nޕްރޮޕޯސަލް ހުށަހަޅާ އިރު، ސިޓީ އުރައިގެ ބޭރު ފުށުގައި "ދިވެހިރާއްޖެއިން އުމްރާއަށް މީހުން ގެންދިއުމުގެ ހުއްދައަށް އެދި" ލިޔަން ޖެހޭނެ އެވެ. ޕްރޮޕޯޒަލް ބަލައިގަންނާނީ އަންނަ މަހުގެ 11 ވަނަ ދުވަހުން ފެށިގެން 15 ވަނަ ދުވަހުގެ ނިޔަލަށެވެ.\nUmra ah Saudi ah dhiumuge hudhdha November 1 in feshigen dheyn fashanee\nޕްރޮޕޯސަލް ހުށަހެޅޭނީ ޕްރޮޕޯސަލް ގަނެފައިވާ ކުންފުނިތަކަށް އެކަނި ކަމަށް ވެސް މިނިސްޓްރީން ބުންޏެވެ.\nކޮވިޑް-19 އިން ރައްކާތެރިވާން އުމްރާގެ އަޅުމާއި ދެ ހަރަމަށް ޒިޔާރަތްކުރުން މެދުކަނޑާލައިފައި އޮތުމަށް ފަހު އަންނަ މަހުގެ ހަތަރު ވަނަ ދުވަހުން ފެށިގެން އުމްރާއަށް ދެވޭނެ ކަން ސައުދީ އަރަބިއްޔާ އިން މި މަހު ކުރީކޮޅު އިއުލާނުކުރި އެވެ. އެކަމަކު އަންނަ މަހު އުމްރާއަށް ދެވޭނީ ސައުދީ އަރަބިއްޔާ މީހުންނަށް އެކަންޏެވެ. އެހެން ގައުމުތަކުން އުމްރާއަށް ދެވޭނީ އަންނަ ނޮވެމްބަރުން ފެށިގެނެވެ.\nސައޫދީ އަރަބިއްޔާ އިސްލާމިކް މިނިސްޓްރީ އުމްރާ\nލިންކްގެ ނަމުގައި އިން “ޕްރޮސަލް” ޕްރޮޕޯސަލް އަށް ބަދަލުކޮށްލަންވީނު


First Lady Fazna Edhivadaigannavanee Dhivehinnah Amaankamah\nރައީސް އިބޫ އަނބިކަނބަލުން ފަޒުނާއާއި އެކު---\n17 ނޮވެންބަރ 20180ކޮމެންޓް\nފަސްޓު ލޭޑީ ފަޒުނާ އެދިވަޑައިގަންނަވަނީ ދިވެހިންނަށް އަމާންކަމަށް\nކުރިއަށް އޮތް ފަސް އަހަރަކީ ރާއްޖޭގެ ރައްޔިތުންނަށް އަމާންކަމާއި އިންސާފުވެރި ފަސް އަހަރަށް ވެގެންދާނެކަމަށް އުއްމީދު ކުރައްވާކަމަށް އިންތިހާބީ ރައީސް އިބްރާހީމް މުހައްމަދު ސޯލިހުގެ އަނބިކަނބަލުން ފަޒުނާ އަހުމަދު ވިދާޅުވެއްޖެ އެވެ.\nފަސްޓް ލޭޑީ ފަޒުނާގެ ފޭސްބުކްގައި ވިދާޅުވީ ކުރިއަށް އޮތް ފަސް އަހަރަކީ ކާމިޔާބު ފަސް އަހަރަށް ވުމަށް އެދިވަޑައި ގަންނަވާ ކަމަށެވެ. އަދި ޖަޒީރާ ރާއްޖޭގެ ލީޑަރުންނަށް ހެޔޮ ވިސްނުން ދެއްވައި އަންނަން އޮތް ޖީލުތަކަށް ގައުމު ރައްދުކޮށްދެއްވުމަށް އެދިވަޑައިގެންނެވިއެވެ.\nރައީސްކަމަށް އިބޫ ވަޑައިގެންނެވި ނަމަވެސް އެމަނިކުފާނުގެ އަނބިކަނބަލުން ސިޔާސީ ދާއިރާ އިން ފެނިވަޑައި ނުގަންނަވާނެ ކަމަށް އިބޫ ވިދާޅުވެ އެވެ.\nއިންތިހާބީ ރައީސް އާއި ނައިބް ރައީސް ފައިސަލް ނަސީމު ހުވާކުރެއްވުމުގެ ރަސްމިއްޔާތު ބޭއްވުމަށް ނިންމާފައިވަނީ މިއަދު ހަވީރު 17:00 ގައެވެ. ހުވާކުރުމުގެ ރަސްމިއްޔާތުގައި ބޭރުގެ އިޒްޒަތްތެރިންނާއި އެކު 11500 މީހުން ބައިވެރިވާނެކަމަށް އިންތިހާބީ ރައީސްގެ އޮފީހުން ބުނެ އެވެ. ނަމަވެސް އެރަސްމިއްޔާތުގައި ރައީސް އަބްދުﷲ ޔާމީން އަބްދުލްގައްޔޫމް ބައިވެރިވެވަޑައި ނުގަންނަވާނެކަމަށް އެމަނިކުފާނުގެ ތަރުޖަމާނު އިބްރާހީމް މުއާޒް އަލީ ވިދާޅުވި އެވެ.\nއިބްރާހިމް މުހައްމަދު ޞާލިޚް ރިޔާސީ އިންތިހާބު 2018


Dharinah Takai kurevidhaane Dua ދަރިންނަށްޓަކައި ކުރެވިދާނެ ބައެއް ދުޢާ – Ilm Dharinah Takai kurevidhaane Dua\nދަރިންނަށްޓަކައި ކުރެވިދާނެ ބައެއް ދުޢާ\nއަބޫހުރައިރާ ރަޟިޔަﷲ ޢަންހު ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން ރިވާކުރައްވާފައިވާ ޙަދީސެއްގައި ވެއެވެ. ((” ثَلاثُ دَعَوَاتٍ مُسْتَجَابَاتٌ ، لا يُشَكُّ فِيهِنَّ : وَدَعْوَةُ الْمَظْلُومِ دَعْوَةُ الْوَالِدِ على ولده ، وَدَعْوَةُ الْمُسَافِرِ ، “ )) – رواه الترمزي –\nމާނަ : ” ތިން ދުޢާއެއް އިޖާބަވުމާއިމެދުގައި ޝައްކެއްނެތެވެ. (އެއީ) އަނިޔާ ލިބިގެންވާ މީހާގެ ދުޢާއާއި ބައްޕަ ދަރިންގެ މައްޗަށްކުރާ ދުޢާއާއި ދަތުރުވެރިޔާގެ ދުޢާއެވެ. “\nތިބާގެ ދަރިންނަށް ދެ ދުނިޔޭގެ ބާއްޖަވެރިކަން ދެއްވުން އެދި ދުޢާކުރަންހެއްޔެވެ؟ ތިރީގައި މިވަނީ ދަރިންނަށްޓަކައި ކުރެވިދާނެ ބައެއް ދުޢާއެވެ.\nبسم الله الرحمن الرحيم, وَالحَمْدُ لله حَمْدًا كَثِيرًا طِيبًا مُبَارَكًا فِيهُ كَمَا يُحِبُّ رَبُّنَا وَيَرْضَى, الحَمْدُ لله الَّذِي هَدَّأْنَا لِهَذَا, وَمَا كُنَّا لِنَهْتَدِيَ لَولَا أَنْ هَدَانَا اللهُ اَللَّهُمَّ صَلِّ عَلَى مُحَمَّدٍ وَعَلَى آلِ مُحَمَّدٍ, كَمَا صَلَّيْتُ عَلَى إِبْرَاهِيمَ وَعَلَى آلِ إِبْرَاهِيمَ, وَبِأَرَكَّ عَلَى مُحَمَّدٍ, وَعَلَى آلِ مُحَمَّدٍ, كَمَا بَارَكْتُ عَلَى إِبْرَاهِيمَ, وَعَلَى آلِ إِبْرَاهِيمَ؛ إِنَّكَ حَمِيدٌ مُجِيدٌ\nހައްދަވާ ބޮޑު ކުރެއްވި ރަސްކަލާކޮ. މި އަޅާގެ ދަރިންނަށް ހިދާޔަތާއި ތަޤްވާވެރިކަމާއި ހެޔޮ ޢަމަލުތައް ކުރުމުގެ ތައުފީޤް ދެއްވާނދޭވެ. މަޝްރިޤާއި މަޣްރިބު ދުރުކުރެއްވި ފަދައިން މި އަޅާގެ ދަރިންނާއި އެ ދަރިންގެ ފާފަތަކާއި ދުރުކުރައްވާނދޭވެ. ކަށްވަޅުގެ އަޒާބުންނާއި ނަރަކައިގެ އަޒާބުން މި އަޅާގެ ދަރިން ރައްކާތެރިކުރައްވާނދޭވެ. ޖަންނަތުލް ފިރްދައުސް ގެ އަހުލުވެރިންކަމުގައި މި އަޅާގެ ދަރިން ލައްވާނދޭވެ.\nމި އަޅާގެ ދަރިންގެ ހިތުގައި އިނބަ އިލާހު ގެ ކަލާމްފުޅު ޖަމަޢަކުރައްވާނދޭވެ. ދަރިންގެ ހިތް އަލިކުރައްވައި ދަރިންގެ ހިތުގައި ނޫރެއް ލައްވާނދޭވެ. ދަރިންގެ ހިތް ތަނަވަސް ކުރައްވާ، ދޫ ފަސޭހަ ކުރައްވާ، ދަރިންގެ ފަޞާޙާތްތެރިކަން އިތުރު ކުރައްވާނދޭވެ. ދަރިންގެ ހުވަފެންތައް ހަޤީޤަތަކަށް ހައްދަވާނދޭވެ. ދަރިންގެ އެންމެހާ ކަންކަން ފަސޭހަ ކުރައްވާ، މުސްތަޤްބަލް އުޖާލާ ކުރައްވާނދޭވެ. ހަސަދަވެރިންގެ ހަސަދަޔާއި އެސްފީނާގެ ނުބައިކަމުން މިއަޅާގެ ދަރިން ރައްކާތެރިކުރައްވާނދޭވެ. ސިހުރާއި މުޞީބާތްތަކުން މިއަޅާގެ ދަރިން ރައްކާތެރިކުރައްވާނދޭވެ.\nދަރިންގެ ޢުމުރުގައި ބަރަކާތް ލައްވާނދޭވެ. ދަރިންގެ ތަޢުލީމީ ޙަޔާތުގައި ބަރަކާތް ލައްވާނދޭވެ. މި އަޅާގެ ދަރިންނަށް ކޮންމެ ކަމެއްގައިވެސް އިބަ އިލާހުގެ ތައުފީޤާއި ނަޞްރާއި ކާމިޔާބު މިންވަރު ކުރައްވާނދޭވެ.\nހައްދަވާ ބޮޑުކުރެއްވި ރަސްކަލާކޮ. މި އަޅާގެ ދަރިންގެ އެންމެހާ ހިތާމަތަކާއި ކަންބޮޑުވުންތައް ފިލުއްވާނދޭވެ. ދަރިންގެ ހިތުގެ ރަބީޢުއަކީ ޤުރުއާންކަމުގައި ލައްވާނދޭވެ.\nމިއަޅާގެ ދަރިންނަށް ދެ ދުނިޔޭގެ ބާއްޖަވެރިކަން ދެއްވާނދޭވެ.\nوالحمدلله رب العالمين والصلاة والسلام على أشرف المرسلين سيدنا محمد النّبي الأمين وعلى آلهِ وصحبه أجمعين


Champion trophy kulhuntheringe ufan rashah\nޗެމްޕިއަން ޓްރޮފީ ކުޅުންތެރިންގެ އުފަން ރަށަށް ގެންދާނެ: ބައްސާމު\nހަމްޕު އާއި ސެންޓޭ ޗެމްޕިއަން ތްރޮފީއާއެކު– ފޮޓޯ/އިމޭޖަސް ޑޮޓްއެމްވީ\nސަރަހައްދީ ފުޓްބޯޅަ މުބާރާތް، ސާފް ސުޒުކީ ކަޕްގެ ޗެމްޕިއަންކަން ހޯދި ރާއްޖޭގެ ގައުމީ ފުޓްބޯޅަ ޓީމުގައި ހިމެނޭ ހުރިހާ ކުޅުންތެރިންގެ އުފަން ރަށަށް އެ ކުޅުންތެރިންނާއެކު ތަށި ގެންދާނެ އިންތިޒާމު ހަމަޖައްސާނެ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nމިފަހަރު ވެސް ތަށި ހޯދި ރާއްޖޭގެ ގައުމީ ޓީމުގައި އޭދަފުއްތަށް އުފަން ދެ ކުޅުންތެރިން ހިމެނެ އެވެ. އަދި ތަށި ލިބުމުގައި މިދެކުޅުންތެރިންގެ ހިއްސާ ބޮޑުކަން ފާހަކަކޮށްލެވެ އެވެ. އެގޮތުން ރާއްޖޭގެ ދެ ވަނަ ގޯލް ފަހު ހާފުގައި ކައުންޓާ އެޓޭކެއްގައި ޖެހީ އަލީ ފާސިރު (ސެންޓޭ) އެވެ. ހަމްޕު ދިން ބޯޅަ އަށް މުޅިން ހުހަށް އަރައި ސެންޓޭ މި ގޯލް ޖެހީ ކުރިއަށް އެރި އިންޑިއާ ކީޕަރަށް އެއްވެސް ފުރުސަތު ނުދީއެވެ.\nމޯލްޑިވްސް ފުޓްބޯލް ޑޮޓްކޮމް އަށް ބައްސާމު ދިން ދިންޓަވިއުއެއްގައި ވިދާޅުވީ އެ ކުޅުންތެރިންގެ އުފަން ރަށަށް މި ތަށި ގެންދިއުމަކީ އެ ކުޅުންތެރިންވެސް ދެކޭނެ ވަރަށް ބޮޑު ހުވަފެނެއް ކަމަށާއި އަދި މިއީ ކުރިއަށް އޮތް ތަނުގައި ލިބޭނެ ވަރަށް ބޮޑު ހިތްވަރަކަށްވެސް ވާނެ ކަމަށެވެ.\n“ރާއްޖޭގެ ގައުމީ ޓީމަކީ ވަރަށް ގައުމީ ވަންތަ ގައުމީ ޓީމެއް. ޓީމުގައި މިތިބީ ވަރަށް ގިނަ ރަށްތަކުގެ ކުޅުންތެރިން. އެހެންވީމަ މި ކުޅުންތެރިންގެ ހުރިހާ ރަށަކަށް އަޅުގަނޑު ވަރަށް ބޭނުން ޓީމުގެ ތަށި ގެންދަން. އިރާދަކުރެއްވިއްޔާ އެފްއޭއެމްއިން އެކަން ހަމަޖައްސާނެ.” ބައްސާމަ ވިދާޅުވި އެވެ.\n“މިއީ އަޅުގަނޑު އަދި ހުރިހާ ކުޅުންތެރިންނާއި އެފްއޭއެމްގެ އިތުރުން ފުޓްބޯޅަ އާއިލާއިން ދޭ ވަރަށް ބޮޑު ހަދިޔާ އެއް،”\nބައްސާމް ވިދާޅުވީ މި ކާމިޔާބީ އަކީ ކުޅުންތެރިން ކުރި ބުރަ މަސައްކަތުގެ ނަތީޖާ ކަމަށާއި އެހެންކަމުން އެކަން ގަބޫލުކޮށް ފާހަގަކުރަން ޖެހޭ ކަމަށެވެ.\n“ހަގީގަތުގައިވެސް މިއީ ކުޅުންތެރިން ކުރި ބުރަ މަސައްކަތުގެ ނަތީޖާ. އެހެންވީމަ އެކަން އަޅުގަނޑުމެން އެބަޖެހޭ އެކަން ގަބޫލުކޮށް ފާހަގަކުރަން. މީގެ ހަގީގީ ހައްގުވެރިންނަކީ މި ކުޅުންތެރިން. އެ ކުޅުންތެރިންގެ އާއިލާ އާއި މައިންބަފައިން ކައިރިއަށް އެ ކުޅުންތެރިން މި ތަށި ހިފައިގެން ދިއުމަކީ އަޅުގަނޑުވެސް ދެކޭ ހުވަފެނެއް.” ބައްސާމު އާ ހަވާލާދީ އެ ވެބްސައިޓްގައި ބުނެފައިވެ އެެ.\nފައިނަލުގައި އިންޑިއާ 2-1 އިން ބަލިކޮށް ރާއްޖެ ޗެމްޕިއަންކަން ހޯދުމަކީ ސަރަހައްދީ މުބާރާތް ދެ ވަނަ ފަހަރަށް ރާއްޖެ އިން ކާމިޔާބުކުރުމެވެ. .މީގެ ކުރިން އެ މުބާރާތުގެ ތަށި ރާއްޖެ އިން އުފުލައިލީ 2008 ގައި އިންޑިއާ ބަލިކޮށްފަ އެވެ.\nބަންގްލަދޭސްގައި ބޭއްވި މުބާރާތުގެ ތަށި ހިފައިގެން ރާއްޖޭގެ ގައުމީ ޓީމު އެނބުރި މާދަމާ ރާއްޖެ އަންނާނެ އެވެ.


Raees Yameenge Irushaadhu Muhinmu: Dheena Gaumu Himaayai Kuran...\n5 މަސް, 1 ހަފްތާ,2ގަޑި, 21 މިނެޓް, 26 ސިކުންތު ކުރިން 13520ލަޔާލް މަނިކް\nގާތްގަނޑަކަށް4ލައްކައެއްހާ މީހުންގެ އާބާދީއެއް އޮންނަ މިކުޑަ ދިވެހި ރާއްޖެއަކީ ޒަމާނުއްސުރެ އެތައް ވެރިންނެއް އިހުމާލުވެފައިވާ ބިމެކެވެ. ނަމަވެސް ދިވެހި ރާއްޖޭގައި މިވަގުތު ހުރި އެންމެ ހިކުމަތްތެރި ސިޔާސީ ލީޑަރު، ކުރީގެ ރައީސް އަބްދުﷲ ޔާމީން އަބްދުލްޤައްޔޫމުގެ ޒައާމަތުވެގެން ދިޔައީ ދިވެހި ރައްޔިތުންނަށް ފާގަތި މުސްތަޤްބަލެއް ގެނެސްދެއްވި ދައުރަކަށެވެ.\nޙާއްސަގޮތެއްގައި ދިވެހި ރާއްޖޭގައި ވީދިފައިވާ އިޖްތިމާޢީ ފޭރާން ރަނގަޅުކޮށް، ޤައުމު ހެޔޮ މިސްރާބަކަށް ރައީސް ޔާމީން ގެންދެވިއެވެ. ރައީސް ޔާމީންގެ ޒައާމަތުގައި ދިވެހި ރާއްޖޭގައި އިސްލާމީ ވަޙުދަތު ވަރުގަދަ ކުރުމަށް އެތައް މަސައްކަތްތަކެއް ކުރެއްވިއެވެ. ވެރިކަން ހިނގުމުގެ ނިޒާމުގެ ތެރެއިން އެމަނިކުފާނު އެންމެ އިސްކަން ދެއްވި އެއް ކަމަކީ ދިވެހި ރައްޔިތުންނަށް ހިތްހަމަޖެހޭ ދިރިއުޅުމެއް ގެނެސްދެއްވުމެވެ. އަދި އެ ފަލްސަފާގެ ތެރެއިން އެތައް މަސައްކަތްތަކެއް ކުރެއްވިއެވެ.\nރައީސް އަބްދުﷲ ޔާމީން ވޭތުވެދިޔަ5އަހަރު ދުވަހުގެ ތެރޭގައި ގެނެސްދެއްވި އަގުނުކުރެވޭ ވަރުގެ ބަދަލު ބަޔަކު މީހުން އަންނަނީ ފުނޑާލުމަށް މަސައްކަތްކުރަމުންނެވެ. ރައްޔިތުންގެ މެދުގައި އާލަވާވެފައިވާ ރިވެތި އުސޫލުތައް ހަލާކު ކުރުމަށް ދަނީ މަސައްކަތްތަކެއް ކުރަމުންނެވެ. ދިވެހި ރައްޔިތުންގެ ތެރޭގައި އަޅުގަނޑުމެންގެ އިސްލާމް ދީނަށް ލިބިގެންދިޔަ ޤަދަރާއި އަދި ވަރުގަދަވެގެންދިޔަ އަޤީދާ ބަލިކަށިކޮށްލުމަށްޓަކައި ތަފާތު އެކި އެޖެންޑާތައް ވަނީ ފަށާފައެވެ.\nރައީސް އަބްދުﷲ ޔާމީނާއި ރާއްޖޭގައި ދެން ވެރިކަން ކުރެއްވި އިތުރު ފަރާތްތަކުގެ އެންމެ ބޮޑު ފަރަގު ދައްކުވައިދޭ އެއްކަމަކީ އެމަނިކުފާނު އަޅުގަނޑުމެންގެ އިސްލާމް ދީން ހިމާޔަތް ކުރެއްވުމަށް ގެންގުޅުއްވާ ސިޔާސަތުތަކެވެ. ވެރިކަމުން ފައިބާވަޑައިގަތުމަށް ފަހުވެސް، ދިވެހި ރައްޔިތުންނަށް އެތައް ފަހަރަކު ނަސޭޙަތްތެރިވެވަޑައިގެންނެވިއެވެ.\nމިއަދު 2008 ވަނަ އަހަރުގެ މާޒީ އިޢާދަވަމުންދާއިރު، އަޅުގަނޑުމެން އަނެއްކާވެސް އިސްލާމްދީނާއި ޤައުމުގެ ހައްޤުގައި އެކަތިގަނޑަކަށް ވާން ޖެހިއްޖެއެވެ. މާޒީއިން އިބްރަތް ޙާސިލްކޮށް، ދީނާއި ހިލާފު ފިކުރުތަކުގެ ބޭފުޅުންގެ ފަރާތުން ޤައުމު ސަލާމަތް ކުރަންޖެހެއެވެ. އަދި އެކަމަށްޓަކައި، ދީނުގެ ހައްޤުގައި ތެދުވެވަޑައިގެންނެވި ހަމައެކަނި ވަލީއުލްއަމުރު ރައީސް އަބްދުﷲ ޔާމީންގެ އިރުޝާދު ޤައުމަށް ވަރަށްވެސް މުހިންމެވެ. އަޅުގަނޑުމެންގެ ދަރިންނާއި ދަރިންގެ ދަރިންގެ މުސްތަޤްބަަލަށްޓަކައި މި މުސްތަޤިއްލު ބިން ރައްކާތެރިކުރުމަށްޓަކައިއެވެ.\nޤައުމުގެ ސިޔާދަތާއި މިނިވަންކަން ދެމެހެއްޓުމަށްޓަކައިއެވެ. ދިވެހި ރާއްޖޭގެ ވަލިއްޔުލްއަމުރު ކަމުގެ މަގާމުގައި ހުންނަވައިގެން މީގެ ކުރިން އެތައް ފަހަރަކު ކުރީގެ ރައީސް ޔާމީން ވަނީ އިދިކޮޅު އެމްޑީޕީގެ ވެރިކަމެއްގައި ރާއްޖޭގައި އިސްލާމް ދީން ނޫން އެހެން ދީނަކަށް ފުރުސަތު ނުދޭނެކަން ރައްޔިތުންނަށް ހާމަކޮށްދޭން ޖެހޭ ކަމަށް ތަކުރާރުކޮށް ވިދާޅުވެފައިވެއެވެ.\nރައީސް ޔާމީން މީގެ ކުރިން އެކި ޕޯޑިއަމްތަކުގައި ވާހަކަފުޅު ދައްކަވަމުން ވިދާޅުވީ، އެމްޑީޕީގެ ވެރިކަމެއްގައި ރާއްޖޭގައި އިސްލާމް ދީން އޮންނާނެތޯ ނުވަތަ ނޫންތޯ އެނގެން ރައްޔިތުން ބޭނުންވާ ކަމަށެވެ. ޤައުމަށް ދީނާ ހިލާފު އެކި ކަންކަން ގެނައުމަށް ބަޔަކު މީހުން މަސައްކަތް ކުރާ މި ދަނޑިވަޅުގައި، މި ދިވެހި ފަސްގަނޑު ރައްކާތެރިކުރުމަށް ރައީސް ޔާމީން ވަރަށް މުހިންމެވެ.\nއިސްލާމީ ޤައުމުތަކާއި ގާތްގުޅުމެއް އަބަދުމެ ބާއްވަމުން ގެންދަވާ ރައީސް ޔާމީންގެ އިރުޝާދު މިކަމުގައި ވަރަށްވެސް މުހިންމެވެ. މަލްޓި ޕާޓީ ނިޒާމެއްގެ ތެރޭގައި އެކި ޕާޓީތަކައް ތާއީދުކުރައްވާ ބޭފުޅުން ތިއްބެވި ނަމަވެސް، މި ވަތަނުގެ ހައްޤުގައި ތިބެއްވި ބޭފުޅުން އެކަތިގަނޑަކަށް ވާންޖެހިއްޖެއެވެ. ދީނާއި ޤައުމު ހިމާޔަތް ކުރަން އަތުގުޅާލަންޖެހެއެވެ.\nއަދި މިކަމުގައި ޤައުމުގެ ދެކެ އެންމެ ބޮޑަށް ލޮބިވެވަޑައިގަންނަވާ ސިޔާސީ ލީޑަރު ރައީސް އަބްދުﷲ ޔާމީން އަޅުގަނޑުމެންނާއި އެކު މި މަސައްކަތުގައި އަމަލީ ގޮތުން ބައިވެރިވުން ވަރަށް މުހިންމެވެ. އަދި އެކަމަށްޓަކައި އެމަނިކުފާނު ހެޔޮ ހާލުގައި މިނިވަން ވާންޖެހެއެވެ.\nކުރީގެ ރައީސް އަބްދުﷲ ޔާމީން އަބްދުލްޤައްޔޫމް\n30.00% 0% 70.00% 0%


Budget ge beyrun project thah hingaafaivaanee hamaekani Covid ge emergency haalathugai, huhdha hoadhaigen: Ameer - One Online\nސަރުކާރު ހިއްސާވާ ކުންފުނިތަކުގެ ޕްރޮކިޔުމެންޓް ގައިޑްލައިން އާއި ޖޮބް ކްލެސިފިކޭޝަން ފްރޭމްވޯކު ނެރުމަށް މިއަދު ބޭއްވި ރަސްމިއްޔާތުގައި މިނިސްޓަރު އަމީރު ވާހަކަދައްކަވަނީ -- ފޮޓޯ: ފިނޭންސް މިނިސްޓްރީ\nބަޖެޓުގެ ބޭރުން ޕްރޮޖެކްޓުތައް ހިންގާފައިވާނީ ހަމައެކަނި ކޮވިޑުގެ އެމަޖެންސީ ހާލަތުގައި، ހުއްދަ ހޯދައިގެން: އަމީރު\nބަޖެޓުގެ ބޭރުން ޕީއެސްއައިޕީ ޕްރޮޖެކްޓުތައް ހިންގާ ކަމަށް ސަރުކާރަށް ނިސްބަތްވާ ރައްޔިތުންގެ މަޖިލީހުގެ ބައެއް މެމްބަރުން ފިނޭންސް މިނިސްޓްރީއަށް ކުރާ ތުހުމަތުތަކަށް މިނިސްޓަރު އިބްރާހީމް އަމީރު މިއަދު ރައްދުދެއްވައިފިއެވެ.\nސަންގު ޓީވީގެ ޕްރޮގްރާމެއްގައި މިއަދު ވާހަކަދައްކަވަމުން އަމީރު ވިދާޅުވީ، ޕީއެސްއައިޕީ ހިންގަނީ ބަޖެޓުގެ ތެރެއިން އެކަމަށް ގާނޫނުތަކުން ހުއްދަދީފައިވާ މިންވަރަށް ކަމަށާއި ޕީއެސްއައިޕީ ޕްރޮޖެކްޓުތައް ބަޖެޓުގެ ބޭރުން ހިންގާކަން ފާހަގަކުރެވިފަައި ނެތް ކަމަށެވެ. އަދި ބަޖެޓުގެ ބޭރުން މަޝްރޫއުތައް ހިންގާފައިވަނީ ވަކި ހާލަތްތަކެއްގައި އެކަނި ކަމަށް ވެސް ވިދާޅުވިއެވެ.\nއަމީރު ވިދާޅުވީ ކޮންޓެންޖެންސީގެ ތެރެއިން އިމަޖެންސީ ހާލަތެއްގައި ރައީސް އޮފީހުގެ ހުއްދައާއެކު ޕީއެސްއައިޕީ ޕްރޮޖެކްޓެއް ހިންގައިފާނެ ކަމަށެވެ. އެގޮތުން 2020 ވަނަ އަހަރަށް ލަފާކޮށް ދައުލަތުން ހުށަހެޅި ބަޖެޓުގައި ކޮވިޑާ ގުޅިގެން މެޑިކަލް ފެސިލިޓީއެއް ގާއިމުކުރަން ނޯންނާނެ ކަމަށާއި ނަމަވެސް މެޑިކަލް ފެސިލިޓީއެއް ގާއިމުކޮށްފައިވާނެ ކަމަށެވެ.\nވިހާވެސް ބޮޑަކަށް އިސްކަން ދެނީ ބަޖެޓުގައި ހިމަނާފައިވާ ކަންކަން ކުރަން ކަމަށްވިޔަސް އެމަޖެންސީ ހާލަތުގައި ކޮވިޑް ފެސިލިޓީތައް ގާއިމުކުރިގޮތަށް ބައެއް ކުދި މަޝްރޫއުތައް ހިންގިދާނެ ކަމަށް އަމީރު ގަބޫލުކުރައްވައެވެ. ކުދި މަޝްރޫއުތައް ހިންގަން ވާނީވެސް ގާނޫނުގެ އިމުގެ ތެރެއިން ކަމަށާއި އެ އިމުގެ ތެރެއިން ގއ. ވިލިގިލި ކޮވިޑް ފެސިލިޓީ އަދި ހުޅުމާލެ މެޑިކަލް ފެސިލިޓީ ތަރައްގީކުރިކަން އަމީރު ވަނީ ފާހަގަކުރައްވައިފައެވެ.\nމީގެ އިތުރުން އަމީރު ވިދާޅުވީ، މަޖިލީހުގެ ބައެއް މެމްބަރުން ބަހުސަށް ބަޖެޓު ކުރާއިރު ކޮވިޑުގެ ސަބަބުން ރާއްޖެއަށް ދިމާވި އިގުތިސޯދީ ހާލަތަށް ރިއާޔަތް ނުކުރާ ކަމަށާއި ގިނަ މެމްބަރުން ދައްކަވަނީ ސިޔާސީ ވާހަކަތެކެއް ކަމަށެވެ.\nމިނިސްޓަރު ވިދާޅުވީ ކޮވިޑުގެ ސަބަބުން ރާއްޖޭގެ އިގުތިސޯދީ އެއްކޮށް ހުއްޓި، ފައިސާ ވަންނާނެ މަގުތައް ބަންދުވުމުން ދެން ޖެހުނީ ލޯނު ނަގަން ކަމަށާއި، ލޯނު ނުނެގިނަމަ ގައުމުގެ އިގުތިސޯދު 13 އަހަރު ފަހަތަށް ގޮސް އެކަމުން އަރައިނުގަނެވޭނެ ކަމަށެވެ. ނަމަވެސް ލޯނު ނަގައި ސިވިލް ސާވިސް އާއި ސަރުކާރު ހިއްސާވާ ކުންފުނިތަކުގެ މުވައްޒަފުންގެ މުސާރަ ކުޑަނުކޮށް މުސާރަ ދިނުމުން ރާއްޖޭގެ އިގުތިސޯދު މުޅިން ގޯސްނުވެ ވަކިވަރެއްގައި ހިފަހައްޓައިލެވުނު ކަމަށެވެ.\nކޮވިޑުގެ ހާލަތުން ދިމާވި ގެއްލުންތަކުން ރާއްޖެއަށް އަރައިގަނެވެނީ ދުނިޔެ ކޮވިޑުން ސަލާމަތްވެގެން ކަމަށާއި އެއީ އެހެން ގައުމެއްގެ ސަބަބުން ރާއްޖޭގައި ކޮވިޑު އާންމުވުމުގެ ފުރުސަތު އޮތުމަކީ އިގުތިސޯދަށް ފައިދާ ކުރަނިވި މަސައްކަތް ކުރުމަށް އެޅޭ ހުރަހެއް ކަމަށް ވެސް މިނިސްޓަރު އަމީރު ވިދާޅުވިއެވެ.\nގުޅޭ ޓެގު މިނިސްޓްރީ އޮފް ފިނޭންސް އެންޑް ޓްރެޜަރީ އިބްރާހީމް އަމީރު ސެންޓާ ފޯ ހަޔާ ސެކަންޑަރީ އެޑިއުކޭޝަން (ސީއެޗްއެސްއީ) ކޮވިޑް 19


Hanimaadhoo Airport Hingaanee Dhivehi Sarukaarun: Fayyaz - Vaguthu\nއިންޑިއާގެ އެހީއާއެކު ހދ. ހަނިމާދޫ އެއާޕޯޓު ހަނިމާދޫ އިންޓަނޭޝަނަލް އެއާޕޯޓުގެ ތަރައްގީކުރިއަސް އެތަން ހިންގާނީ ދިވެހި ސަރުކާރުން ނުވަތަ ސަރުކާރުން ކަނޑައަޅާ ދިވެހި ކުންފުންޏަކުން ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް މިއަދު ވިދާޅުވެއްޖެއެވެ.\nހަނިމާދޫ އެއާޕޯޓު ތަރައްގީކުރާ ބިމުގެ ސަރަހައްދަށް 853،937 އަކަފޫޓު އިތުރުކުރަން ޕްލޭނިން މިނިސްޓްރީން މިދިޔަ މާޗު މަހު އެ ރަށު ކައުންސިލަށް ހުށަހަޅާފައިވެއެވެ. އެއާއެކު، އެ ރަށުގެ ޖަމިއްޔާތަކާއި އާއްމުން ވަނީ ކަންބޮޑުވުން ފާޅުކޮށްފައެވެ. އެ މައްސަލައިގެ ކަންބޮޑުވުންތައް އިތުރުވީ ބޭރުގެ 100 އިންސައްތަ ހިއްސާ އޮންނަ ކުންފުނިތަކަށް އެއާޕޯޓު ހިންގޭ ގޮތަށް އުސޫލު ވެސް އިއްޔެ ބަދަލުކުރުމުންނެވެ.\nފައްޔާޒް ކުރެއްވި ޓުވީޓެއްގައި ވިދާޅުވީ އެއާޕޯޓު ތަރައްގީކުރާނީ އިންޑިއާގެ އެގްޒިމް ބޭންކު ލޯނު ބޭނުންކޮށްގެން ކަމަށެވެ. އެކަމަކު ހަނިމާދޫ އެއާޕޯޓުގެ މިލްކުވެރިކަމާއި އެތަން ހިންގުން އޮންނާނީ ދިވެހި ސަރުކާރުގެ ބެލުމުގެ ދަށުގައި ކަމަށް އޭނާ ވިދާޅުވިއެވެ.\nހަނިމާދޫ އިންޓަނޭޝަނަލް އެއާޕޯޓަށް ހަރަދުވާނެ ކަމަށް ބެލެވެނީ 85 މިލިއަން ޑޮލަރު ނުވަތަ 1.3 ބިލިއަން ރުފިޔާ ކަމަށާއި އެ މަޝްރޫއަށް ދެ އަހަރު ނަގާނެ ކަމަށް "ވަގުތަށް" ލިބިފައިވާ ލިޔެކިޔުންތަކުން ވަނީ ހާމަވެފައެވެ.\nހަނިމާދޫ އެއާޕޯޓު ތަރައްގީކުރުމަށް އަންނަ މަހު އެއްބަސްވުމުގައި ސޮއިކުރާނެ ކަމަށް ބެލެވެއެވެ.\nޖޫން 14, 2021 15:27\nރީތި މަންޒަރު ތައްކުރީގެ އެމްޑީޕީގެ ސަރުކާރުންވެސް ދެއްކި ޕްރޮޖެކްޓްތަކުގައި ސޮއިވެސް ކުރި. ކޮބާ މިހާރު އުތުރުތިލަފަޅު އިންޑިއާ ކާލީ ދެއްތޯ؟ މަކަރާހީލަތުން ރައްޔަތުން ގަޅިހައްދާފަ ހަމަ ދޭނީ އިންޑިއާ އަށް މޮޅު ވާހަކަ ނުދައްކާ. ކޮބާ އިންޑިޔާ ސިފައިން ؟ރާއްޖޭން ފޮނުވާލެވުންތަ؟ ތީ ހަޤީޤީ އެމްޑީޕީ އެޖެންޑާ 19،\nޖޫން 14, 2021 15:41\nހިންގާނީ ދިވެހިސަރުކާރުން. ހުރިހާބާރެއް އޮންނާނީ އިންޑިއާ ސިފައިންނަށް. ހަނިމާދޫއަކީ އިންޑިއާ ސިފައިންގެ އަސްކަރީ މަރުކަޒެއް މިހާރުވެސް. އޮޅުވާލަންނޫޅޭ. ތަންދޮރުނޭނގޭ ބައެއްނޫން މިހާރު ދިވެހިންނަކީ.\nޖޫން 14, 2021 16:39\nއެމެރިކާއިން މިލިޓަރީ ބޭސް އެއް ބޭނުން ވެގެން އުޅޭވާހަކަ އަޑުއެހިން. އެއީ ތެދެއްތޯ މާރިއާ މޮޑީ؟\nވާހަކަ ވަރަށް ރީތި ވެރިކަން ބަދަލު ވެއްޖިއްޔާ އިންޑިޔާގެ ހުރި ނުލަފާކަން ދައްކާލާނެ. އެކަމު އޭރު އޮންނާނީ ވަގުތު ފާއިތުވެފަ، ދިވެހިން ހަމަ ތިބެން ޖެހޭނީ، ކޮބާ ޝެއިކް އިމްރާން 23 ސެޕްޓެމްބަރު އިއްތިހާދު\nޖޫން 14, 2021 17:04\nކަލޯ ދެބޯގެރި ނުދުއްވަބަލަ. ދިވެހިން ނަކީ އެމްޑީޕީ އަށް ހީވަނީ ގަމާރުންނޭ! ކޯޅޭޝަން މީހުންނަށް ހީވަނީ އެބައިގަނޑު ބުނި ގޮތަކަށް ހެއްލިގެން އަބަދު ތިބޭނެ ބައެކޭ! މިއަދު މިޤައުމަށް މި ފެންނަނީ މިތިބަ ދުރުނުވިސްނޭ ހީލަތްތެރި ގަމާރުންގެ ބޮލަށް އިބިލީސް ގުއިދުއްވާލިތަން! އަމިއްލަ އެދުން ބޮޑުވިޔަސް މީ ބޮޑުވަރު! ލާދީނީ ޕާޓީއަކަށް ވެރިކަން ދީގެން ލާދީނީ ބަޔަކު ދޯ ގުޅޭނީވެސް. އިންޑިޔުންަނަކީ ދުނިޔޭގައިވެސް ނެތް ފަދަ ކަޓު ވިސްުނުން ގިނަ މީހުން ތިބޭތަނެެއް! މި ގައުމުގެ އެއްވެސް ތަނެއްގައި އިންޑިޔާ މީހަކު ހުރިއްޔާ ބޮޑާހާކާގެން އެތަނަކުން ނުދާނެކަން ރައީސް ޔާމީން ކަލޯމެންނަށް އެއޮތީ ހެކިދައްކާފައި. ދޮގުހަަދަން ނޫލޭ ބަލަ މީނެ ބީތާޔާ! އެމީހުން އެތަނަކުންވެސް ތި ވެއްދި އެއްވެސް ތާކުން ނެރުމަކީ މި ޤައުމުގައި ދެން އަންނަ ސަރުކާރަކަށްވެސް ބޮޑު ބަލާވެރިކަަމަކަށްވާނީ! . ތަނެއް ނޮޅާލާގެންވިޔަސް މި ޤައުމުގައި އިންޑިޔަނުންނަށް ޖާގައެއްނެތް! ސާފުވެއްޖެތޯ ބްރޯ؟ ކަލޭ ގެ ބަާރުވެސް އިންޝާﷲ ކެނޑޭކަށްނެތް މާގިނަ ދުވަހެއް!\nޖޫން 14, 2021 17:29\nއައްޑޫ ޓުރޭނިން ސްކޫލްވެސް ހިންގާނީ ދިވެހި ސަރުކާރު ލ ކައްދޫ އެއާޕޯޓުވެސް ހިންގާނީ ދިވެހި ސަރުކާރުން ހދ ހަނިމާދޫ އެއާޕޯޓު ހިންގާނީވެސް ދިވެހި ސަރުކާރުން އެކަމަކު މި ނާގާ ބިލު ހިންގާނީ އިންޑިއާ ސަރުކާރުން ލަދުހަޔާތުގެ ކަންފުޅެއްވެސް އެގޮނޑީގަ ނިއިންނާނެ. އެކުރަނީ ވެރިކަން.\nހަނިމާދޫ އެއަރޕޯޓު ހިންގާނީ ދިވެހި ސަރުކާރުންނޭ ބުނެ ތިޔަހައްދަނީ ބޯގަޅި ދިވެހިން. ރަގަޅު ދިވެހިސަރުކާރުން ހިންގާނީ. އިންޑިއާއިން ދިންއެއްޗެއް ދިންމިންވަރެއްގަ ހިފާގެންތިބެންޖެހޭނީ. އަޅުވެތިވެފަވާ ބަޔަކަށް ދިވެހިން ވާނީ. ހުރިހާބާރެއް އެއްބާރަކަށް ހެދުމުގެ ނަތީޖާމިއީ. އިންޑިއާއިން އަވަށްޓެރި މަލިކަށް ހަދާލާގޮތް ފެނޭތަ. އެތަންއޮތް ހާާލަތު އެގޭތަ. ދެވަނަ މަލިކަށް މިގައުމުވާން ޖާގަދެނީތަ. އިންޑިއާ އާއި ކައިރިވާން ހެޔޮނުވާނެ. މިގައުމުގެ ވެރިންގެ ތައުލީމީ ގާބިލްކަމާއި މެދު ސުވާާލުނުކުރެވޭތަ. ވެރިންގެ ސިކުޑި އެތައްގުނައެއް ކުރިއަށް މަސައްކަތްކުރަންޖެހޭ. އެހެންނޫނީ ވެރިންގެ ބޮލަށް އިންޑިއާ ވެރިވެގަންނާނެ. އެއިރުން އޮންނާާނީ މާލަސްވެފަ.\nޖޫން 14, 2021 17:46\nކަލޭމެންރޯނެދުވަސް އަންނާނެ. މިގައުމުގެ ރައްޔިތުން މިތިބީ ރުހިގެނެއްވެސް އަދި ގަމާރުވެފަކަވެސްނޫން.\nޖޫން 14, 2021 17:59\nއަންނި އައް ތިކަން އެނމެރަނގަޅައް އެނގޭނީ.\nޖޫން 14, 2021 18:12\nތިހެން ކޮއްލާޓްވީތަކުން ކަންކުރަން ރާވާފައި އޮތްގޮތް ކިހިނެއް އެގޭނީ ، އަމަލުތަކަށް ބލާއިރު ދައްކާވާހަކަޔާއި ދިމާއިދިކޮޅު، މުޅިވައިގެ ނިޒާމް ތިއޮތީ މިހާރުވެސް ބަޔަކަށް ވިއްކާލަން ރާވާފައި\nޖޫން 14, 2021 20:59\n"ހަނިމާދޫ އެއާޕޯޓް ހިންގާނީ ދިވެހި ސަރުކާރުން: ފައްޔާޒް"\nނަމަވެސް ބާރު ހިންގައި ގޮތްކިޔާނީ އިންޑިޔާއިން ހައިކޮމިޝަނުން ނުވަތަ އިންޑިޔާ ސިފައިންނެވެ.\nޖޫން 14, 2021 21:10\nބްރޯ ބޯގަންވިލާ ބްރަދާސް އަށް ލިބެންޖެހޭ ހުރިހާ ލާރިއެއް ހަމައަށް ލިބިއްޖެތަ؟ އެހެން ވީމާދެން ދިވެހިން ގުބޯހެއްދޭތޯތާ މަސައްކަތްކުރަންވާނީ. ލަދުކޮބާ. ގައުމަށް ގައްދާރުވެފަ އަދި ޓްވީޓްކުރާކަށް ލާދެއްނުގަނޭ.\nޖޫން 14, 2021 22:48\nމަމެން މި ތިބީ ތަމެން ދައްކާ ވާހަކަޔަކަށް ބަލާކަށް ނޫން.\nތަމެންގެ ޢަމަލަށް... ޢަމަލުކުރާ ގޮތަށް ބަލާން މިތިބީ..\nގޯސްކޮށް ޢަމަލުކޮށްފިއްޔާ ބޭބެ ހެދިހެން ހަދާލާނީ....